കവിയും കവിയുടെ ജീവിതങ്ങളും; അലക്‌സാണ്ടര് ഹെമോന് എഴുതിയ The Conductor എന്ന കഥയെപ്പറ്റി - Samakalika Malayalam\nകവിയും കവിയുടെ ജീവിതങ്ങളും; അലക്‌സാണ്ടര് ഹെമോന് എഴുതിയ The Conductor എന്ന കഥയെപ്പറ്റി\nBy കരുണാകരന് | Published: 05th September 2019 04:43 AM |\nLast Updated: 05th September 2019 04:43 AM | A+A A- |\nആയിടെ മരിച്ച മുതിര്‍ന്ന ഒരു കവിയെപ്പറ്റി പറഞ്ഞും ഓര്‍ത്തും ജീവിതത്തെപ്പറ്റിയും കവിതയെപ്പറ്റിയും ചില സമയങ്ങളില് തങ്ങളുടെ രാജ്യത്തെപ്പറ്റിയും പറയുന്ന കഥയാണ്, അലക്‌സാണ്ടര് ഹെമോന് എഴുതിയ The Conductor. (Love and Obstacles/Aleksandar Hemon). കിഴക്കന് യൂറോപ്യന് രാജ്യങ്ങളില്‍നിന്നു തൊണ്ണൂറുകളില് അമേരിക്കയിലേയ്ക്ക് കുടിയേറിയ ചെറുപ്പക്കാരില് ദേശവും രാഷ്ട്രീയവും പിന്നീട് തങ്ങളുടെ എഴുത്തിന്റെ തന്നെ ഉറവയാവുന്നത് ഹെമോന്റെ എഴുത്തിലുമുണ്ട്. ഒപ്പം, സംസ്‌കാരങ്ങളുടെ അഭിമുഖീകരണം എന്ന അര്‍ത്ഥത്തില് 'പ്രവാസ'വും 'കുടിയേറ്റ'വും സാഹിത്യത്തിന്റെ തന്നെ ആവശ്യമാകുന്നതും.\nസാരാജേവോവില്‍നിന്നും തൊണ്ണൂറ്റിരണ്ടില് അമേരിക്കയിലേയ്ക്ക് കുടിയേറിയ ഹെമോന് ഇംഗ്ലീഷില് എഴുതുന്നു. ഇംഗ്ലീഷ് കഥാസാഹിത്യത്തിലെത്തന്നെ വേറെയൊരു ഭാഷയും സ്ഥലവും ഓര്‍മ്മിപ്പിക്കുന്നു. ഏഷ്യയില്‍നിന്നും ആഫ്രിക്കയില്‍നിന്നും ഒരിക്കല് അഭയാര്‍ത്ഥികളോ കുടിയേറ്റക്കാരോ ആയി പോയവരുടെ ഇംഗ്ലീഷ് എഴുത്തില് ഇപ്പോള് ഭൂപടത്തിലെ വേറെയും രാജ്യങ്ങള് വേറെയും ജീവിതമോ ഓര്‍മ്മയോ ആയി കൂടിച്ചേരുന്നു. പഴയ സോവിയറ്റ് ബ്ലോക്കില്‍നിന്നും വിടുതി നേടിയ രാജ്യങ്ങളില്‍നിന്നുള്ള എഴുത്തുകാര് അങ്ങനെകൂടിയാണ് ശ്രദ്ധേയരാകുന്നത്. ഹെമോന്റെ ഈ കഥ- The Conductor, എനിക്ക് ഇഷ്ടമുള്ള കഥയാണ്. അതില് രാജ്യവും ഭാഷയും കവിതയും ഒരേസമയം ഓര്‍മ്മിക്കപ്പെടുന്നു. മരിച്ചുപോയ മുതിര്‍ന്ന കവിയെ വായിച്ചും പരിഹസിച്ചും വിമര്‍ശിച്ചും വെറുത്തും അപ്പോഴൊക്കെയും സ്‌നേഹിച്ചും ഒരു യുവകവി ഓര്‍ക്കുന്നതാണ് കഥ. തങ്ങളുടെ സ്വന്തം ഭാഷയിലെ കവിതയെ, രാജ്യത്തെ, ആഭ്യന്തരയുദ്ധകാലത്തെ ജീവിതത്തെപ്പറ്റിയും കഥ പറയുന്നു.\nകഥയുടെ തുടക്കം തന്നെ മുതിര്‍ന്ന കവിയെ പരിഹസിച്ചുകൊണ്ടാണ്: 1989-ല് പുറത്തിറങ്ങിയ 'സമകാലീന ബോസ്നിയന് കവിതകള്' എന്ന പുസ്തകത്തിലെ നാല് കവിതകള് മുഹമ്മദ് ഡി യുടെയാണ്. എന്റെ കയ്യില് ഉണ്ടായിരുന്ന ആ സമാഹാരത്തിന്റെ കോപ്പി യുദ്ധത്തിന്റെ കാലത്ത് നഷ്ടമായി, മാത്രമല്ല, എനിക്ക് ആ കവിതകളുടെ പേരും ഓര്‍മ്മയില്ല, പക്ഷേ, അവയിലെ വിഷയം നല്ല ഓര്‍മ്മയുണ്ട്: ഒന്നാമത്തെ കവിത, റമദാന് കാലത്ത് സാരാജേവോവിലെ പള്ളികളുടെ മിന്നാരങ്ങള് രാത്രികാലത്തെ വെളിച്ചത്തില് മിന്നിത്തിളങ്ങി നില്‍ക്കുന്നതിനെപ്പറ്റിയാണ്. രണ്ടാമത്തെ കവിത, ബധിരനായ ബിഥോവന് തന്റെ ഒന്‍പതാം സിംഫണി വായിക്കുന്നതാണ്. കാണികള് തങ്ങളുടെ ആദരവ് പ്രകടിപ്പിച്ചത് കേള്‍ക്കാനായി സംഗീതം നിയന്ത്രിച്ചിരുന്ന ആള് അദ്ദേഹത്തിന്റെ ചുമലില് പിടിച്ച് തിരിച്ചു നിര്‍ത്തുന്നതൊക്കെ പറയുന്ന കവിത.\nയുവകവിയുടെ ഇരുപതുകളുടെ തുടക്കത്തിലാണ് ഈ സമാഹാരം വരുന്നത്.\nയുവകവിയാകട്ടെ, എല്ലാ ദിവസവും ഒരു കവിതയെങ്കിലും എഴുതുന്ന കാലവും. അയാള് ആ പുസ്തകം വാങ്ങിക്കുന്നതുതന്നെ തന്റെ കവിതകള് ബോസ്നിയന് കവിതയുടെ ഏത് ജനുസ്സില്‍പ്പെടും എന്നറിയാനാണ്. മുഹമ്മദ് ഡിയുടെ കവിതകള് നിസ്സാരവും വ്യാജവുമായാണ് യുവകവിക്ക് തോന്നുന്നത്. ബിഥോവനെക്കുറിച്ചുള്ള കവിത പ്രച്ഛന്നമായും. പോരാത്തതിനു മുതിര്‍ന്ന കവിയുടെ മിസ്റ്റിസിസം, അത് തന്റെ റോക്ക് ആന്റ് റോള് കാലത്തിന് അന്യമായും യുവകവി കരുതുന്നു. പക്ഷേ, പുസ്തകത്തിന്റെ റിവ്യൂകള് യുവകവിയെ കൂടുതല് അരിശം കൊള്ളിക്കുന്നു. ''മുഹമ്മദ് ഡി മഹാനായ ബോസ്നിയന് കവി മാത്രമല്ല, അദ്ദേഹം മാത്രമേ സത്യത്തില് ജീവിക്കുന്നുള്ളൂ'' എന്ന മട്ടിലായിരുന്നു അതിലൊന്ന്.\nയുവകവിയുടെ ഒരു കവിതപോലും എവിടെയും വന്നിട്ടില്ല. ഒരു മാസികയ്ക്കും അയാളുടെ കവിത വേണ്ട. ''പക്ഷേ, എനിക്ക് നല്ല ഉറപ്പുണ്ടായിരുന്നു ഞാന് മുഹമ്മദ് ഡിയേക്കാള് എത്രയോ ഭേദപ്പെട്ട, ആത്മാവുള്ള കവിയാണ് എന്ന്.'' ''എത്ര കവിതകള് താന് എഴുതിയിരിക്കുന്നു, എത്ര മത്സരങ്ങള്‍ക്ക് അയച്ചിരിക്കുന്നു, എനിക്ക് ഓര്‍മ്മയില്ല, കാരണം ഞാനിപ്പോള് കവിതകള് എഴുതാറില്ല. എങ്കിലും തീര്‍ച്ചയായും ആ കവിതകളില് ചിലത് മുഹമ്മദ് ഡിയുടെ രണ്ടായിരം കവിതകളെക്കാള് എത്രയോ മികച്ചതാണ്.'' ''എന്തിനെപ്പറ്റിയാണ് ഞാന് എഴുതിയത് എന്ന് ഓര്‍മ്മയില്ല, പക്ഷേ, ഞാനാ കവിതകളില് വിശ്വസിച്ചു.'' തന്റെ ചില കവിതകളുടെ പേരുകള് യുവകവി ഓര്‍ത്തു, 'പീറ്റര് പാനും സ്വവര്‍ഗ്ഗാനുരാഗികളും', 'പ്രണയവും തടസ്സങ്ങളും' പോലെ ചിലത്. ആ കവിതകള് തനിക്കുതന്നെ എത്താന് പറ്റാത്ത നിഷ്‌കളങ്കമായ ഒരു തലം തൊടുകയോ കാംക്ഷിക്കുകയോ ചെയ്തിരുന്നു എന്നാണ് യുവകവി ഓര്‍ക്കുന്നത്. കവികളും കവിതകളും ഒരേ കാലത്തുതന്നെ തങ്ങളെ പകുക്കുന്നു എന്നാണ് ഇതു വായിക്കുമ്പോള് നമുക്ക് തോന്നുക. അല്ലെങ്കില്, ഭാവനയുടെ ശിഥിലമായ ഓര് ഘടനയെ ഇത് ഓര്‍ക്കുന്നു.\nതൊണ്ണൂറ്റിയൊന്നിലെ ഒരു ദിവസമാണ് മുഹമ്മദ് ഡിയെ ആദ്യമായി യുവകവി കാണുന്നത്. പ്രശസ്തമായ ഡോം പിസാക്കാ എന്ന കഫെയില് വെച്ച് - Writer's Club എന്നാണ് കഫെയുടെ മറ്റൊരു പേര്. അവിടെ മുഹമ്മദ് ഡി. എപ്പോഴും ഉണ്ടാകും. ചുറ്റും കവിയുടെ സുഹൃത്തുക്കളും ആരാധകരും ഉണ്ടാകും. ആണും പെണ്ണും അടങ്ങുന്ന ആ ചെറിയ സദസ്സില് മുഹമ്മദ് ഡി. തന്റെ കാവ്യജീവിതം പൊലിമയോടെ അവതരിപ്പിക്കുകയാണ് പതിവ്. അവര്‍ക്കിടയില് അദ്ദേഹം 'Dedo' എന്ന ഓമനപ്പേരിലാണ് അറിയപ്പെട്ടിരുന്നത്. അന്നു യുവകവി അവിടെ ചെല്ലുമ്പോള് വേറെയും മുതിര്‍ന്ന കവികള് ഉണ്ടായിരുന്നു. അവരുടെ ഇടയില് മുഹമ്മദ് ഡി., 'Dedo', തന്റെ അനിഷേധ്യമായ സാന്നിധ്യത്തോടെയും ഇരിക്കുന്നുണ്ടായിരുന്നു. മുഹമ്മദ് ഡിയോടൊപ്പമുള്ള മറ്റു കവികളെ കഥയില് പറയുന്നത്, 'who all wore the suffering faces of the sublime, as though they were forever imprisoned in the lofty dominion of poetry' എന്നാണ്.\nയുവകവി താന് പട്ടണങ്ങളില്‍നിന്നും വരുന്ന ചെറുപ്പക്കാരുടെ വേഷത്തിലായിരുന്നു അന്ന് അവിടെ പോയത് എന്ന് ഓര്‍ക്കുന്നു. ആ സദസ്സിലേക്ക് ഒരു കടന്നുകയറ്റക്കാരനെപ്പോലെയും. മുഹമ്മദ് ഡി. പക്ഷേ, തന്റെ സദസ്സിലേക്ക് വന്ന പുതിയ ചെറുപ്പക്കാരന് ഒരു ഇരിപ്പിടം കാണിച്ചുകൊടുത്തു, അവിടെ ഇരുന്നോളാന് പറഞ്ഞു. പിന്നെ, എന്തുകൊണ്ടായിരിക്കും എന്ന് ഒരു പിടിയും കൊടുക്കാതെ യുവകവിയെ തന്റെ സദസ്സിനു പരിചയപ്പെടുത്തി. കവിയായല്ല, ഓര്‍ക്കെസ്ട്രാ കണ്ടക്ടര് ആയിട്ട്...\n''My objections were drowned out as the other poets started howling the 'Ode to Joy' while making conducting gestures, and I was instantly nicknamed 'Dirigent' - Conductor - thereby becoming safely and permanently marked asanonpoet. I stopped trying to correct the mistake as soon as I realized that it didn't matter : It was my role to be only an audience for their drunken, anthological greatness.'\nഅവരുടെ പിന്നീടുള്ള കൂടിക്കാഴ്ചകളെപ്പറ്റിയും Dedo എന്ന 'ഓമനപ്പേരില്' അറിയപ്പെട്ടിരുന്ന മുഹമ്മദ് ഡിയെപ്പറ്റിയും പിന്നീട് വായിച്ച അദ്ദേഹത്തിന്റെ കവിതകളെപ്പറ്റിയും ബോസ്‌നിയന് യുദ്ധം അവരെ രണ്ടുപേരെയും തങ്ങളുടെ രാജ്യത്തേയും മാറ്റിയതൊക്കെയും കഥയില് പിന്നീട് വരുന്നു. കഥയില് ഒരിടത്ത് പറയുന്നപോലെ, ''എന്റെ കഥ നിങ്ങളെ മുഷിപ്പിക്കുന്നുണ്ടാകും'' എന്ന വിധം ആ വിവരണങ്ങള് കഥയില് ദീര്‍ഘമായുണ്ട്. ഒരുപക്ഷേ, യുദ്ധവും ദുരിതവും ജീവിതത്തെ എന്നപോലെ ചിലപ്പോള് എഴുത്തിനേയും അസംബന്ധമാക്കുന്നു എന്നു കണ്ടെത്തുകയുമായിരിക്കും. അല്ലെങ്കില്‍ത്തന്നെ കഥയില് ചിലപ്പോള് നാം അഭിമുഖീകരിക്കുന്ന വിരസത എന്താണ്? ഒരു സന്ദര്‍ഭത്തെ, വിരസവും സങ്കടകരവുമായ സമയം, മുന്‍പേ വന്നു വലയം ചെയ്തിരിക്കുന്നു എന്നല്ലാതെ, അതു നമ്മളെ 'dull' ആക്കുന്നു എന്ന ഓര്‍മ്മയല്ലാതെ?\nഇതിനിടയ്ക്ക്, ബോസ്നിയന് യുദ്ധം യുവകവിയെ വീണ്ടും കവിത എഴുത്തിലേയ്ക്ക് കൊണ്ടുവന്നിരുന്നു. അല്ലെങ്കില്, ശ്വാസംമുട്ടുന്ന തന്റെതന്നെ നിശ്ശബ്ദത അയാളെ വീണ്ടും കവിതയിലേയ്ക്കു കൊണ്ടുവന്നിരുന്നു. കൊടുമ്പിരികൊണ്ട ബോസ്നിയന് യുദ്ധസമയത്ത് അയാള് അമേരിക്കയിലാണ്. ടെലിവിഷനില് തന്റെ രാജ്യം കടന്നുപോകുന്ന ദുരന്തം അയാള് കാണുന്നുണ്ട്, അപ്പോഴും തന്റെ രാജ്യത്തെപ്പറ്റിയും യുദ്ധത്തെപ്പറ്റിയും അവിടെത്തന്നെ പാര്‍ത്ത് എഴുതുന്ന മുഹമ്മദ് ഡിയെ യുവകവി വായിക്കുന്നുമുണ്ട്. കവിതകള് യുവകവി വീണ്ടും എഴുതാന് തുടങ്ങുന്നതുതന്നെ മുഹമ്മദ് ഡി. എന്ന Dedo-യോട് ഭാവനയില് കലഹിച്ചും സംവദിച്ചും കൊണ്ടാണ് എന്നും പറയുന്നു. അങ്ങനെ ഒരു ശൈത്യകാലത്ത് ഒരു ദിവസം 'മാദിസ'നില് കവിത വായിക്കാന് യുവകവിയും ക്ഷണിക്കപ്പെടുന്നു. 'Then, last winter, I was invited to read in Madison and hesitantly accepted. Dedo was the reason for both the hesitation and the acceptance, for I was told that he would be one of the other readers.'\nയൂണിവേഴ്സിറ്റിയുടെ വലിയ ഓഡിറ്റോറിയത്തിലേക്ക്, അന്ന്, യുവകവി പ്രവേശിക്കുമ്പോള്‍ത്തന്നെ കുറച്ചു ദൂരെയായി മുഹമ്മദ് ഡി. നില്‍ക്കുന്നതു കണ്ടു. പണ്ടു കണ്ടപോലെ. ഉയരം കുറഞ്ഞ അതേ മനുഷ്യന്. കഷണ്ടിയില് വെളിച്ചം വെട്ടുന്നുണ്ടായിരുന്നു. പക്ഷേ, ഇപ്പോള് കൂടുതല് വൃദ്ധനായിരിക്കുന്നു, തടി വല്ലാതെ കുറഞ്ഞിരിക്കുന്നു, ക്ഷീണിച്ചിരിക്കുന്നു. യുവകവി മുഹമ്മദ് ഡി.യുടെ അരികിലേക്ക് ചെന്നു. അദ്ദേഹത്തെ അഭിവാദ്യം ചെയ്തു. 'Dedo' I said. 'Sta ima?'\nമുഹമ്മദ് ഡി. തിരിഞ്ഞുനോക്കി. ഉറക്കത്തില്‍നിന്നും ഞെട്ടിയുണര്‍ന്നപോലെ. പുഞ്ചിരിച്ചതൊന്നുമില്ല. വാസ്തവത്തില്, യുവകവിയെ മുതിര്‍ന്ന കവി തിരിച്ചറിഞ്ഞതേ ഇല്ല. അത് യുവകവിയെ വിഷമിപ്പിച്ചു. അയാള് പണ്ട് Writer's Club-ല് വെച്ച് കണ്ടിരുന്നത് മുഹമ്മദ് ഡിയെ ഓര്‍മ്മിപ്പിച്ചു, അന്ന് അദ്ദേഹം ചൊല്ലിയിരുന്ന കവിതകള് ഓര്‍മ്മിപ്പിച്ചു, ആ ദിവസങ്ങള് ഇടയ്‌ക്കൊക്കെ താന് ഓര്‍ക്കാറുള്ളത് പറഞ്ഞു. പക്ഷേ, മുഹമ്മദ് ഡി. യുവകവിയെ ഓര്‍ത്തതേ ഇല്ല. യുവകവി ഇപ്പോള് മറ്റൊരു അടവ് എടുത്തു. അയാള് മുതിര്‍ന്ന കവിയെ പുകഴ്ത്താന് തുടങ്ങി. അദ്ദേഹം ഇതുവരെയും എഴുതിയിട്ടുള്ള എല്ലാ കവിതകളും വായിച്ചിട്ടുണ്ട് എന്നു പറഞ്ഞു. എത്ര മനോഹരമാണ് അവ എന്നു പറഞ്ഞു.\n''ഒരു ബോസ്നിയക്കാരന് എന്ന നിലയ്ക്ക് എനിക്ക് എന്ത് അഭിമാനമാണെന്നൊ'', യുവകവി മുഹമ്മദ് ഡിയോട് പറഞ്ഞു. ''എനിക്ക് ഉറപ്പാണ് ഒരു നൊബേല് പ്രൈസ് ഇതാ ഇവിടെ എത്തിക്കഴിഞ്ഞു.'' ഈ പുകഴ്ത്തല് മുതിര്‍ന്ന കവിക്കും ഇഷ്ടമായി. അദ്ദേഹം എല്ലാറ്റിനും തലയാട്ടിക്കൊണ്ട് നിന്നു. പക്ഷേ, അപ്പോഴും ആ ഓര്‍മ്മയില് യുവകവി ഉണ്ടായിരുന്നതേ ഇല്ലാത്തപോലെ. അവസാനം, വേറെ നിവൃത്തിയില്ലാതെ യുവകവി പറഞ്ഞു, താങ്കള് എന്നെപ്പറ്റി വിചാരിച്ചിരുന്നത് ഒരു 'കണ്ടക്ടര്' എന്നാണ്. 'Dirigent' അദ്ദേഹം അദ്ഭുതത്തോടെ പറഞ്ഞു. യുവകവിയെ നോക്കി പുഞ്ചിരിച്ചു. അവസാനം വെളിച്ചത്തിലേയ്ക്ക് തന്നെ നീക്കി നിര്‍ത്തിയപോലെ എന്നാണ് യുവകവി ആ മുഹൂര്‍ത്തം ഓര്‍മ്മിക്കുന്നത്. മുഹമ്മദ് ഡി. യുവകവിയെ ആലിംഗനം ചെയ്തു. അയാളുടെ നെഞ്ചില് മുതിര്‍ന്ന കവിയുടെ കവിളുകള് ഉരസി, വിലക്ഷണമായി. താന് ഒരിക്കലും ഒരു സംഗീതപരിപാടിയും കണ്ടക്റ്റ് ചെയ്തിട്ടില്ലാ എന്നും ഇപ്പോഴും അതങ്ങനെയാണ് എന്നു പറയാനും യുവകവി തുടങ്ങിയതാണ്, പക്ഷേ, അതിനും മുന്‍പേ അവര് രണ്ടു പേരെയും സ്റ്റേജിലേയ്ക്കു വിളിച്ചുകഴിഞ്ഞിരുന്നു.\nഅഴുകിയ പഴത്തിന്റെപോലെ ഒരു മണമായിരുന്നു മുതിര്‍ന്ന കവിക്ക് അപ്പോള് എന്നു യുവകവി പറയുന്നു. ഒരുപക്ഷേ, അദ്ദേഹത്തിന്റെ മാംസത്തിന്റെതന്നെ മണം. സ്റ്റേജിലേയ്ക്കുളള പടികള് അല്പം മുന്‍പിലേക്ക് കുനിഞ്ഞുകൊണ്ടാണ് മുതിര്‍ന്ന കവി കയറിയത്. അവിടെ സ്റ്റേജില് ഇരിക്കുമ്പോള് യുവകവി ഐസ് പകര്‍ന്ന വെള്ളം ഒരു ഗ്ലാസ്സില് ഒഴിച്ചുകൊടുത്തു. അതിനു നന്ദി പറയുന്നതിനു പകരം മുതിര്‍ന്ന കവി യുവകവിയോടു പറഞ്ഞു: നിനക്കറിയുമോ, ഞാന് നിന്നെക്കുറിച്ച് ഒരു കവിത എഴുതിയിട്ടുണ്ട്.\nഅന്ന് അവിടെ കവിത അവതരിപ്പിക്കുമ്പോള് യുവകവിയുടെ ശ്രദ്ധ, അല്ലെങ്കില് അയാള് ആലോചിക്കുന്നതു തന്നെ, താന് കാണാതെ കാണുന്ന, തന്റെ പിറകിലിരുന്നു തന്നെത്തന്നെ നോക്കുന്ന മുഹമ്മദ് ഡിയെയാണ്. തന്നെ കവിയായി ഓര്‍ക്കാത്ത, തന്റെ കവിസ്വത്വത്തെ മറ്റൊരു പേരുകൊണ്ട്, The Conductor, എന്നന്നേയ്ക്കുമായി ഇല്ലാതാക്കിയ തന്റെ ഭാഷയിലെ വലിയ കവിയെയാണ്. തന്നെക്കുറിച്ച് മുഹമ്മദ് ഡി. എഴുതിയ കവിത എന്തായിരിക്കും എന്നാണ്. ആരായിരിക്കും താന് ആ കവിതയില്?\nഎന്നാല്, യുവകവി തന്റെ കവിത വായിച്ച് സീറ്റില് വന്നിരുന്നപ്പോള് മുഹമ്മദ് ഡി. അയാളെ അഭിനന്ദിച്ച് 'Super' എന്നു പറഞ്ഞു. അതു വിശ്വസിക്കണോ അതോ വെറുതെ പറഞ്ഞതാണോ എന്നു യുവകവിക്ക് അറിയില്ലായിരുന്നു. പിന്നെയാണ് മുഹമ്മദ് ഡി. തന്റെ കവിതകള് അവതരിപ്പിക്കാനായി മൈക്കിന്റെ അരികിലേയ്ക്ക് നടക്കുന്നത്. അവിടെ, മൈക്കിനു പിറകില് ആ ചെറിയ രൂപം, കാണാന്‍തന്നെ ഇല്ലാത്തവിധം നിന്നു.\nഞാന് എന്റെ ചില കവിതകള് ഇവിടെ അവതരിപ്പിക്കുകയാണ് മുഹമ്മദ് ഡി. പറഞ്ഞു. അതും എന്റെ മാലാഖപോലത്തെ ഭാര്യ ഇംഗ്ലീഷിലേയ്ക്ക് തര്‍ജ്ജമ ചെയ്തത്. മുഹമ്മദ് ഡിയുടെ ഇംഗ്ലീഷ് തന്റെ ഇംഗ്ലീഷിനെക്കാള് പോക്കായിരുന്നു എന്നാണ് യുവകവി ഓര്‍ക്കുന്നത്. അത് അയാളെ സന്തോഷിപ്പിക്കുന്നുമുണ്ട്. മുഹമ്മദ് ഡിയുടെ ഇംഗ്ലീഷ് ഉച്ചാരണം കുളമായിരുന്നു. 'the' വന്നിടത്തൊക്കെ 'duh' എന്ന് ഉച്ചരിച്ചു. വവല്‍സ് ഫ്‌ലാറ്റായി. 'r' എന്ന അക്ഷരം ശരിയായി വന്നതേയില്ല. കഥയില് ഇത് ഒരേസമയം സ്വന്തം ഭാഷയില്‍നിന്നും ജന്മഭൂമിയില്‍നിന്നും തെറിച്ചുപോയ ഒരാളുടെ നില്‍പ്പായിട്ടും നമുക്കു വായിക്കാം. ഗ്രഹണംപോലെ നീണ്ടുനില്‍ക്കുന്ന പ്രവാസത്തിന്റെ ഓര്‍മ്മയില് സ്വന്തം ഭാഷയില്‍നിന്നുള്ള വേര്‍പെടല് ചിലപ്പോള് എത്ര വികൃതമാണെന്നു പറഞ്ഞതുമാകാം. പക്ഷേ, തന്തയ്ക്കു പിറക്കാത്തവന് തന്റെ വരികളില് കരിഞ്ഞുകൊണ്ട്, തടസ്സമില്ലാതെ തെളിയുന്ന ആത്മബോധത്തോടെ, തന്റെ കവിതകള് ചൊല്ലുകയായിരുന്നു എന്നാണ് മുഹമ്മദ് ഡിയുടെ കവിതാവായനയെപ്പറ്റി പറയുന്നത്. അയാളായിരുന്നു ശരിക്കും ഒരു 'കണ്ടക്ടറെപ്പോലെ' കൈകള് വിടര്‍ത്തിയത്. ഒരു സമയം മുഹമ്മദ് സദസ്സില് മുന്‍പിലിരിക്കുന്ന രണ്ടു 'കറുത്ത പെണ്ണുങ്ങളെ' മാത്രം നോക്കി, അവരെ വശീകരിക്കുന്ന വിധം ഒച്ച താഴ്ത്തി, ഇങ്ങനെ മന്ത്രിച്ചു:\nNobody is old anymore\nEither dead or young.\nYour wrinkles straighten up,\nthe feet no longer flat.\nCowering behind garbage containers,\nflying away from the nsipers\neverybody is gorgeous body\nstepping over the dead ones, knowing :\nആ രാത്രി മുഴുവന് അവര് രണ്ടുപേരും -മുഹമ്മദ് ഡിയും യുവകവിയും അവിടെയുള്ള ബാറുകള് കയറി ഇറങ്ങി മദ്യപിച്ച് ലക്കുകെട്ടു നടന്നു. അമേരിക്കയെ തെറിപറഞ്ഞു. അമേരിക്കന് പ്രസിഡന്റിനെ തെറിപറഞ്ഞു. ബോസ്നിയയെ ഓര്‍ത്തു വിലപിച്ചു. അവിടെയുള്ള കവികളെ ഓര്‍ത്തു. ചത്തവരെ വിളിച്ചു. ചിലരെപ്പറ്റി പരദൂഷണം പറഞ്ഞു. ചിലര്‍ക്ക് ഇല്ലാത്ത രോഗങ്ങള് ഉണ്ടാക്കി. കവിതകള് ചൊല്ലി. നാടന് പാട്ടുകള് പാടി. പിന്നെ, മുഹമ്മദ് ഡി. യുവകവിയുമായി, വളരെ വൈകി, മാലാഖപോലത്തെ തന്റെ ഭാര്യയെ പരിചയപ്പെടുത്താന്, അദ്ദേഹം താമസിക്കുന്നിടത്തേയ്ക്കു ചെന്നു. ഓ! കഥയില് ഒരിടത്ത് മുഹമ്മദ് ഡി. തന്റെ ഒരമേരിക്കന് ആരാധികയെ വിവാഹം ചെയ്ത് അമേരിക്കയില് എത്തിയത് യുവകവി പറഞ്ഞിരുന്നു. ഞാനത് പറയാന് വിട്ടതാണ്. അവളോടൊപ്പമായിരുന്നു മുഹമ്മദ് താമസിച്ചിരുന്നത്. എന്നാല്, ആ രാത്രി, മുഴുക്കുടിയന്മാരെപ്പോലെ വന്ന അവരെ രണ്ടു പേരെയും തന്റെ വീട്ടില് കയറാന് അവള് അനുവദിച്ചില്ല. ഇറങ്ങിപ്പോകാന് പറഞ്ഞു. നീ എന്റെ അതിഥിയെ അപമാനിക്കരുത് എന്ന് മുഹമ്മദ് ഡി. അവളോട് ഒച്ചവെച്ചു. ഇയാള് കണ്ടക്ടര് ആണ്. യുവകവി ആ സമയം ഒരു മ്യൂസിക് കണ്ടക്ടറെപ്പോലെ കൈകള് വിടര്‍ത്തി അഭിനയിച്ചു. അന്നത്തെപ്പോലെ ഞാന് ഇന്നും പൊലീസിനെ വിളിക്കണോ എന്നോ അവള് ചോദിച്ചു. നിനക്ക് ഞാന് ആരാണ് എന്നറിയുമോ, മുഹമ്മദ് ഡി. ഭാര്യയോട് ചോദിച്ചു. ഞാന് ബോസ്നിയയിലെ ജീവിച്ചിരിക്കുന്ന വലിയ കവിയാണ്. മഹാനായ കവി-യുവകവി പറഞ്ഞു.\n''You areafucking midget, is what you are!' അവള് അലറി.\nവീണ്ടും ആ രാത്രി അവര് രണ്ടുപേരും- ബോസ്നിയയുടെ ആ രണ്ടു കവികള് തെരുവിലൂടെ അപമാനിതരെപ്പോലെ അലഞ്ഞു. ഒരു സമയം ഒരു വീടിന്റെ അടുക്കളയുടെ ജനാലക്കല് ഒരു സ്ത്രീ നില്‍ക്കുന്നത് അവര് കണ്ടു. കയ്യില് ചുവന്ന വീഞ്ഞ് നിറച്ച ഗ്ലാസ്സ് പിടിച്ച് അവള്, അവര്‍ക്ക് കാണാന് പറ്റാത്ത എന്തോ, വലം വെയ്ക്കുന്നു. ആ കാഴ്ച അവരെ രണ്ടുപേരെയും ഏതോ ഓര്‍മ്മയില് കുറച്ചുനേരം അവിടെ നിര്‍ത്തി. പുലര്‍ച്ചയോടെ യുവകവി താമസിക്കുന്ന ഹോട്ടലില് മുഹമ്മദ് ഡിയുമായി യുവകവി എത്തി. ഹോട്ടലിലേക്ക് ടാക്‌സിയില് വരുമ്പോള് വീണ്ടും യുവകവിയോട് ഞാന് നിന്നെക്കുറിച്ച് ഒരു കവിത എഴുതിയിട്ടുണ്ട് എന്ന് മുഹമ്മദ് ഡി. പറഞ്ഞു. തണുപ്പും മദ്യവും അപമാനവും അതിനകം മുഹമ്മദ് ഡിയെ ക്ഷീണിതനാക്കിയിരുന്നു. ലിഫ്റ്റില്‍നിന്ന് ഒരു ചാക്കുക്കെട്ടുപോലെയാണ് അയാളെ യുവകവി തന്റെ മുറിയിലേയ്ക്ക് വലിച്ചിഴച്ചു കിടത്തുന്നത്. അവിടെ നിലത്ത് അയാളെ കിടത്തി. അയാളുടെതന്നെ കോട്ട് ഊരി പുതപ്പിച്ചു. അയാളുടെ അടുത്തുതന്നെ, അയാളുടെ വിയര്‍പ്പുമണം ശ്വസിച്ച് യുവകവിയും കിടന്നു. അപ്പോഴും മുഹമ്മദ് എന്തൊക്കെയോ മന്ത്രിക്കുന്നുണ്ടായിരുന്നു. പിന്നെ എല്ലാം നിന്നു. മുഖം ശാന്തമായി. ഒരു നീണ്ട നെടുവീര്‍പ്പ് അയാളുടെ ദേഹത്തില്‍ത്തന്നെ ഒടുങ്ങുകയായിരുന്നു, സന്ധ്യ അവസാനിക്കുന്നപോലെ എന്നാണ് കഥയിലെ വരി. He wasabeautiful human being. And then on Tuesday, last Tuesday, he died.\nദേശവും ഭാഷയും കവിതയും ഒരാളെ എങ്ങനെയെല്ലാം കൊണ്ടുപോകുന്നു, എവിടെയെല്ലാം എത്തിക്കുന്നു എന്ന് ഈ കഥ വായിച്ചപ്പോഴൊക്കെ ഞാന് ആലോചിച്ചിട്ടുണ്ട്. കലയിലും സാഹിത്യത്തിലും നമ്മള് എപ്പോഴും പറയാറുള്ള 'തലമുറകളുടെ വിടവ്' എഴുത്തിന്റെ ആവശ്യമേ അല്ല എന്നും തോന്നും ഈ കഥ വായിക്കുമ്പോള്: കല, അവസാനമായി, ആഗ്രഹിക്കുന്നത് ഒരാളില്‍ത്തന്നെയുള്ള നല്ല ആളുകളുടെ കൂട്ടത്തെ കണ്ടുപിടിക്കാനാണ്. നാട് വിട്ടുള്ള എന്റെ ദീര്‍ഘകാലത്തെ ജീവിതംകൊണ്ടുമാകാം, ഈ കഥ വായിക്കുമ്പോള്, എപ്പോഴും പരിചയമില്ലാത്ത ഒരു മണ്ണ് ചവിട്ടി നടക്കുന്ന എന്നെത്തന്നെ ഞാന് സങ്കല്‍പ്പിക്കുകയും ചെയ്യുന്നു.\n''Everywhere is here.'\nകഥ കവി അലക്‌സാണ്ടര് ഹെമോന് The Conductor


‘ദ്വീപില് ബിജെപി പൂജ്യം’; ചിലത് കാണുമ്പോള് അവര്‍ക്ക് വിദ്യാഭ്യാസമില്ലേയെന്ന് തോന്നുമെന്ന് ഐഷ\n‘ദ്വീപില് ബിജെപി പൂജ്യം’; ചിലത് കാണുമ്പോള് അവര്‍ക്ക് വിദ്യാഭ്യാസമില്ലേയെന്ന് തോന്നുമെന്ന് ഐഷ\nലക്ഷദ്വീപില് ബിജെപി എന്ന പാര്‍ട്ടി പൂജ്യമായി കൊണ്ടിരിക്കുകയാണെന്ന് ഐഷ സുല്‍ത്താന. ബിജെപിക്കെതിരായ പോരാട്ടത്തില് ദ്വീപുകാരും മോശമല്ലെന്നും തങ്ങളും കരുത്തരായ ആള്‍ക്കാര് തന്നെയാണെന്ന് ഐഷ റിപ്പോര്‍ട്ടര് ടിവിയുടെ മീറ്റ് ദ് എഡിറ്റേഴ്‌സില് പറഞ്ഞു. ബിജെപിക്കാരുടെ ചില നിലപാടും കരടുകളും കാണുമ്പോള് അയ്യോ ഇവരെന്താ ഇങ്ങനെ, വിദ്യാഭ്യാസമൊന്നുമില്ലേ എന്നുവരെ തോന്നി പോകുമെന്നും ഐഷ പരിഹസിച്ചു. ഐഷ പറഞ്ഞത്: ”അവരുടെ ചില നിലപാട്, കരടുകള് കാണുമ്പോള് അയ്യോ ഇവരെന്താ ഇങ്ങനെ, വിദ്യാഭ്യാസമൊന്നുമില്ലേ എന്നുവരെ തോന്നി പോകും. ഞങ്ങളുടെ നാട്ടില് ബിജെപി പൂജ്യമായി […]\n27 Jun 2021 5:21 AM GMT\nലക്ഷദ്വീപില് ബിജെപി എന്ന പാര്‍ട്ടി പൂജ്യമായി കൊണ്ടിരിക്കുകയാണെന്ന് ഐഷ സുല്‍ത്താന. ബിജെപിക്കെതിരായ പോരാട്ടത്തില് ദ്വീപുകാരും മോശമല്ലെന്നും തങ്ങളും കരുത്തരായ ആള്‍ക്കാര് തന്നെയാണെന്ന് ഐഷ റിപ്പോര്‍ട്ടര് ടിവിയുടെ മീറ്റ് ദ് എഡിറ്റേഴ്‌സില് പറഞ്ഞു. ബിജെപിക്കാരുടെ ചില നിലപാടും കരടുകളും കാണുമ്പോള് അയ്യോ ഇവരെന്താ ഇങ്ങനെ, വിദ്യാഭ്യാസമൊന്നുമില്ലേ എന്നുവരെ തോന്നി പോകുമെന്നും ഐഷ പരിഹസിച്ചു.\nഐഷ പറഞ്ഞത്: ”അവരുടെ ചില നിലപാട്, കരടുകള് കാണുമ്പോള് അയ്യോ ഇവരെന്താ ഇങ്ങനെ, വിദ്യാഭ്യാസമൊന്നുമില്ലേ എന്നുവരെ തോന്നി പോകും. ഞങ്ങളുടെ നാട്ടില് ബിജെപി പൂജ്യമായി കൊണ്ടിരിക്കുകയാണ്. ഞങ്ങള് അത്ര ചെറിയ ആള്‍ക്കാര് അല്ല. ഞങ്ങളും കരുത്തരായ ആള്‍ക്കാരാണ്. മുഴുവന് ദ്വീപുകാരും ഒറ്റക്കെട്ടായി നില്‍ക്കും. കാരണം ഇത് ഞങ്ങളുടെ നാടിന്റെ പ്രശ്‌നമാണ്. വരാന് പോകുന്ന തലമുറയ്ക്ക് വേണ്ടിയാണ്. അതിനെ തടുക്കാന് പറ്റില്ല. ഞങ്ങള് പൊരുതി വിജയിച്ചിരിക്കും. ഞങ്ങള്‍ക്ക് വേണ്ടത് സ്വാതന്ത്ര്യമാണ്. ഇഷ്ടപ്പെട്ട ഭക്ഷണം കഴിച്ച് ഞങ്ങള് വീട്ടില് താമസിക്കണം. ഇഷ്ടമുള്ള സ്ഥലത്ത് പോകാന് സാധിക്കണം. ഞങ്ങള് ദ്വീപുകാരെ എന്തിനാണ് അടിച്ചമര്‍ത്തി കൊണ്ടുപോകാന് നോക്കുന്നത്. ഒരു വ്യക്തിയാണ് ഇത് ചെയ്യുന്നത്. ദ്വീപിന് വേണ്ടിയുള്ള പോരാട്ടത്തില് കുറെ നല്ല ആള്‍ക്കാരെ ഞാന് തിരിച്ചറിഞ്ഞു. രാജ്യത്തിലെ ഒരുപാട് പേര് പിന്തുണ അറിയിച്ച് വന്നിട്ടുണ്ട്. വളരെ അത്ഭുതം തോന്നി. കാറ്റിന്റെയും കടലിന്റെയും ശക്തി ഏറ്റവും കൂടുതല് അനുഭവിച്ച് അറിഞ്ഞവരാണ് ഞങ്ങള്. ഒരുപക്ഷെ ഞങ്ങള് ഉറങ്ങി എഴുന്നേല്‍ക്കുമ്പോഴേക്കും വീടിന്റെ പകുതി കടല് കൊണ്ടുപോയിട്ടുണ്ടാകും. ലക്ഷദ്വീപുകാര് എല്ലാം ക്ഷമിക്കും, സഹിക്കും. പക്ഷെ ഒരു പരിധി കഴിഞ്ഞാല് അതിനെ അഭിമുഖീകരിക്കാന് തുടങ്ങും. അതാണ് ഇപ്പോള് സംഭവിച്ചത്. എല്ലാം പരിധി വിട്ടപ്പോള് എല്ലാവരും ഒറ്റക്കെട്ടായി മുന്നോട്ട് വന്നു. ഇനി ഒരിക്കലും ദ്വീപുകാര് പിന്നോട്ട് പോകില്ല.”\nതൊട്ടതിനും പിടിച്ചതിനും രാജ്യദ്രോഹകുറ്റം ചുമത്തിയാല് അതൊരു കോമഡിയായി മാറുമായിരിക്കുമെന്നും ഐഷ സുല്‍ത്താന പറഞ്ഞു. തന്റെ വായില് നിന്ന് വീണ് പോയൊരു വാക്കാണ് ബയോ വെപ്പണ് എന്നത്. ശബ്ദിക്കുമ്പോള് തന്നെ രാജ്യദ്രോഹകുറ്റം ചുമത്തുന്നത് നല്ല ഒരുപാട് ആള്‍ക്കാരെ ദ്രോഹിക്കുന്നതിന് തുല്യമാണെന്നും ഐഷ പറഞ്ഞു.


Bigg Boss Malayalam Season3Firoz And Sajna Gives Reply To A Question About Final Five - Malayalam Filmibeat\n| Published: Tuesday, April 20, 2021, 18:47 [IST]\nഏറ്റവും ഒടുവിലായി ബിഗ് ബോസ് വീടിനോട് യാത്ര പറഞ്ഞു പുറത്തു പോയവരാണ് ഫിറോസും സജ്‌നയും. വൈല്‍ഡ് കാര്‍ഡ് എന്‍ട്രിയായാണ് ഇരുവരും ബിഗ് ബോസ് വീട്ടിലേക്ക് എത്തിയത്. തുടക്കം മുതല് തന്നെ ബിഗ് ബോസ് വീട്ടില് സജീവമായിരുന്നു ഇരുവരും. ടാസ്‌ക്കുകളിലും മികച്ച രീതിയില് പങ്കെടുക്കുകയും ചെയ്തിരുന്നു. വോട്ടിംഗിലൂടെയായിരുന്നില്ല സജ്‌നയും ഫിറോസും പുറത്ത് പോയത്.\nനിയമലംഘനങ്ങളും മറ്റ് മത്സരാര്‍ത്ഥികളെ ഭീഷണിപ്പെടുത്തിയതടക്കമുള്ള മോശം പെരുമാറ്റവുമായിരുന്നു ഇരുവരേയും പുറത്തേക്ക് എത്തിച്ചത്. ഫൈനലിലുണ്ടാകുമെന്ന് പലരും പ്രതീക്ഷിച്ചിരുന്ന മത്സരാര്‍ത്ഥികളായിരുന്നു ഫിറോസും സജ്‌നയും. എന്നാല് സ്വന്ത്ം പ്രവര്‍ത്തികള് തന്നെയാണ് ഇരുവര്‍ക്കും വിനയായത്. പുറത്ത് വന്ന ഫിറോസും സജ്‌നയും പങ്കുവച്ച വാക്കുകള് ശ്രദ്ധ നേടുകയാണ്.\nആരെല്ലാമായിരിക്കും ഫൈനലിലുണ്ടാവുക എന്ന ചോദ്യത്തിന് ഫിറോസ് നല്‍കിയ തഗ്ഗ് മറുപടി ശ്രദ്ധ നേടുകയായിരുന്നു. ഏഷ്യാനെറ്റിന് നല്‍കിയ അഭിമുഖത്തിലാണ് ഫിറോസും സജ്‌നയും മനസ് തുറന്നത്. പുറത്തായതിന് ശേഷം ഷോ കണ്ടപ്പോള് തോന്നിയത് അവിടെ നിന്നും പോരാളികള് പുറത്താകും എന്നാണ്.പോരാളികളെ ആദ്യം പുറത്താക്കും. ഏറ്റവും സേഫ് സോണില് നിന്ന് കളിക്കുന്നവരാണ് അവിടെയുള്ളത്. ചങ്കുറപ്പില്ലാതെ കളിക്കുന്നവരെയാണ് ഞാന് കണ്ടത്. ആ ചങ്കുറപ്പില്ലാത്തവര് തമ്മില് മത്സരിക്കും എന്നായിരുന്നു ഫിറോസ് പറഞ്ഞത്.\nഅവിടെ ചില കുബുദ്ധികളുണ്ട്. ആ കുബുദ്ധിയില് ചിലര് വീഴും. കിരീടം ചൂടുന്നവരെ ഞാന് കരുത്തുള്ള മത്സരാര്‍ത്ഥിയെന്നോ വിജയി എന്നോ വിളിക്കില്ല. എനിക്കവരെ അറിയാവുന്നത് കൊണ്ടാണ്. ഇവരില് ആരാകുമെന്ന് ചോദിച്ചാല് പോലും എനിക്കുത്തരം തരാനാകില്ല. കാരണം 12 ഫേക്ക് മുഖങ്ങളാണ് എനിക്കവിടെ കാണാനാകുന്നതെന്നും ഫിറോസ് പറഞ്ഞു.\nഇനിയവിടെ നടക്കുന്നത് കൂടുതലും ഓണവില്ലായിരിക്കും. ഒടിക്കാന് ആളില്ലാത്തത് കൊണ്ട് ഓണവില്ല് തന്നെയായിരിക്കുമെന്നുറപ്പാണെന്നും സജ്‌ന പറയുന്നു. അതേസമയം ബിഗ് ബോസ് വീട് മറ്റൊരു നോമിനേഷന് കഴിഞ്ഞ ദിവസം സാക്ഷ്യം വഹിച്ചു. ഇതു പ്രകാരം ഡിംപല്, സൂര്യ, അനൂപ്, സായ് വിഷ്ണു, സന്ധ്യ എന്നിവരാണ് എവിക്ഷനെ നേരിടുന്നത്.\nBigg Boss Malayalam Season3Firoz And Sajna Gives Reply To A Question About Final Five, Read More In Malayalam Here.


നിമയും ദവയും ഇനി രണ്ടുപേര്; സയാമീസ് ഇരട്ടകളെ ഇന്ന് ശസത്രക്രിയയിലൂടെ വേര്‍പെടുത്തും - BIGNEWSLIVE | Latest Malayalam News\nഇരുവരും കരളും കുടലിന്റെ ഒരു ഭാഗവും പങ്കുവെക്കുന്നുണ്ട്\nമെല്‍ബണ്: പിറന്ന സയാമീസ് ഇരട്ടകളായ നിമയേയും ദവയേയും വേര്‍പെടുത്താനുള്ള ശസ്ത്രക്രിയ ഇന്ന് ആസ്‌ത്രേലിയയിലെ മെല്‍ബണില് നടക്കും. അമ്മ ഭുംചു സാംഗ്മോക്ക് ഒപ്പം ഒരു മാസം മുമ്പാണ് ‘കുട്ടികള്’ മെല്‍ബണിലെത്തിയത്. ഇവര് പിറന്നത് ഭൂട്ടാനിലാണ്.\nഒരു മാസമാണ് കുട്ടികളുടെ ആരോഗ്യനില ശസ്ത്രക്രിയക്ക് അനുകൂലമായ നിലയിലേക്കെത്താന് കാത്തിരിക്കേണ്ടി വന്നത്. ഇരുവരും കരളും കുടലിന്റെ ഒരു ഭാഗവും പങ്കുവെക്കുന്നുണ്ട്. ഇവ വിജയകരമായി പങ്കുവെക്കാന് കഴിയുമെന്നാണ് റോയല് ചില്‍ഡ്രണ്‍സ് ഹോസ്പിറ്റലിലെ പീഡിയാട്രിക് സര്‍ജറി തലവന് ജോ ക്രേമറി പ്രതീക്ഷിക്കുന്നത്.\nനിമയും ദവയും ശസ്ത്രക്രിയക്ക് വിധേയരാകുന്നത് ആസ്‌ത്രേലിയയിലെ ജീവകാരുണ്യ സംഘടനയുടെ സഹായത്തോടെയാണ്. ശസ്ത്രക്രിയ പൂര്‍ത്തിയാകാന് ആറു മണിക്കൂറെങ്കിലും വേണ്ടിവരും എന്നാണ് കരുതുന്നത്. ഒരു കുട്ടിക്ക് ഒമ്പതു പേര് വീതം ആകെ 18 അംഗങ്ങളാണ് ശസ്ത്രക്രിയാ സംഘത്തിലുള്ളത്.\nTags: conjoined bhutanese twinsseparation surgery\nഓട്ടോറിക്ഷയില് കഞ്ചാവ് വെച്ച് വ്യാജ പരാതി നല്‍കി..! ഒരാഴ്ചയ്ക്ക് ശേഷം പോലീസിന് തെറ്റ് മനസിലായി; പ്രതികളെ നാട്ടുകാര് ചൂണ്ടികാട്ടിയിട്ടും പോലീസ് ഇരുട്ടില് തപ്പുന്നതായി ആരോപണം


രണ്ട് ഡേ നൈറ്റ് ടെസ്റ്റ് കളിക്കാന് ഇന്ത്യയെ ക്ഷണിച്ചാല് ഓസ്ട്രേലിയക്ക് തന്നെ 'പണി'കിട്ടുമെന്ന് മുന്‍താരം\nMelbourne VIC, First Published 9, Dec 2019, 8:05 PM IST\n2020-2021 വര്‍ഷത്തിലാണ് ഇന്ത്യ ഓസ്ട്രേലിയയില് പര്യടനത്തിന് പോവുന്നത്. ഈ സമയത്ത് നാലു ടെസ്റ്റുകളടങ്ങിയ പരമ്പരയില് കളിക്കുന്ന ഇന്ത്യയോട് ഇതില് രണ്ടെണ്ണം ഡേ നൈറ്റ് ടെസ്റ്റ് കളിക്കാനാവുമോ എന്നാണ് ക്രിക്കറ്റ് ഓസ്ട്രേലിയ ആരായുന്നത്.\nമെല്‍ബണ്: ഇന്ത്യന് ടീമിന്റെ ഓസ്ട്രേലിയന് പര്യടനത്തില് രണ്ട് ഡേ നൈറ്റ് കളിക്കാനുള്ള സാധ്യത ആരായുകയാണ് ക്രിക്കറ്റ് ഓസ്ട്രേലിയ. എന്നാല് ഇന്ത്യയുമായി രണ്ട് ഡേ നൈറ്റ് ടെസ്റ്റ് കളിച്ചാല് അത് തിരിച്ചടിയാകുമെന്ന് തുറന്നു പറയുകയാണ് ഇതിഹാസ താരം ഇയാന് ചാപ്പല്.\n2020-2021 വര്‍ഷത്തിലാണ് ഇന്ത്യ ഓസ്ട്രേലിയയില് പര്യടനത്തിന് പോവുന്നത്. ഈ സമയത്ത് നാലു ടെസ്റ്റുകളടങ്ങിയ പരമ്പരയില് കളിക്കുന്ന ഇന്ത്യയോട് ഇതില് രണ്ടെണ്ണം ഡേ നൈറ്റ് ടെസ്റ്റ് കളിക്കാനാവുമോ എന്നാണ് ക്രിക്കറ്റ് ഓസ്ട്രേലിയ ആരായുന്നത്. എന്നാല് ഇന്ത്യയുടെ നിലവിലെ ബൗളിംഗ് കരുത്ത് കണക്കിലെടുത്താല് ഇത് ഓസീസിന് തിരിച്ചടിയാകുമെന്ന് ചാപ്പല് ക്രിക്ക് ഇന്‍ഫോയിലെഴുതിയ കോളത്തില് പറഞ്ഞു. ബൗളിംഗ് കരുത്ത് മാത്രമല്ല ഏത് സാഹചര്യവുമായും പൊരുത്തപ്പെടുന്ന കോലിയുടെ നായകത്വവും ഇന്ത്യക്ക് മുന്‍തൂക്കം നല്‍കുന്നുവെന്നും ഇയാന് ചാപ്പല് പറഞ്ഞു.\nജനുവരിയില് ഓസ്ട്രേലിയന് ടീം ഏകദിന, ടി20 പരമ്പരകള്‍ക്കായി ഇന്ത്യയിലെത്തുമ്പോള് ക്രിക്കറ്റ് ഓസ്ട്രേലിയ രണ്ട് ഡേ നൈറ്റ് ടെസ്റ്റ് കളിക്കാനുള്ള സാധ്യകതളെക്കുറിച്ച് ബിസിസിഐയുമായി ചര്‍ച്ച നടത്തുമെന്നാണ് ക്രിക്ക് ഇന്‍ഫോ റിപ്പോര്‍ട്ട് ചെയ്യുന്നത്. എന്നാല് ഇത്തരത്തില് യാതൊരു കാര്യവും ഇതുവരെ ചര്‍ച്ചയായിട്ടില്ലെന്നായിരുന്നു നേരത്തെ ഇതിനെക്കുറിച്ചുള്ള ചോദ്യത്തോട് ബിസിസിഐ പ്രസിഡന്റ് സൗരവ് ഗാംഗുലിയുടെ പ്രതികരണം.\nബംഗ്ലാദേശിനെതിരെ കൊല്‍ക്കത്തയിലാണ് ഇന്ത്യ ആദ്യ ഡേ നൈറ്റ് ടെസ്റ്റ് കളിച്ചത്. ഇതിന് കാണികളില് നിന്ന് ലഭിച്ച വമ്പന് സ്വീകരണമാണ് കൂടുതല് ഡേ നൈറ്റ് ടെസ്റ്റുകള് കളിക്കണമെന്ന ആവശ്യത്തിന് പിന്നില്.


ഹോട്ടലില് ഇരുന്നു ഭക്ഷണം കഴിക്കാം, സര്‍ക്കാര് ഓഫീസുകള് സാധാരണ പോലെ- ഇന്നു മുതലുള്ള ഇളവുകള് അറിയാം – Chandrika Daily\nBy Test User Wednesday September 23, 2020 08:03 am\nകോവിഡ് കേസുകള് വര്‍ധിച്ചു വരുന്ന സാഹചര്യത്തില് നിയന്ത്രണങ്ങള് എടുത്തു കളയുന്നത് പ്രതികൂല ഫലമുണ്ടാക്കുമോ എന്ന ആശങ്കയുണ്ട്.\nതിരുവനന്തപുരം: കോവിഡ് വ്യാപന നിയന്ത്രണത്തിന്റെ ഭാഗമായി പ്രഖ്യാപിക്കപ്പെട്ട നിയന്ത്രണങ്ങളില് ബുധനാഴ്ച മുതല് കൂടുതല് ഇളവുകള്. ഇന്നു മുതല് ഹോട്ടലില് ഇരുന്നു ഭക്ഷണം കഴിക്കാമെന്നും സര്‍ക്കാര് ഓഫീസുകളില് മുഴുവന് ജീവനക്കാരും ഓഫീസിലെത്തണമെന്നും സര്‍ക്കാര് ആവശ്യപ്പെട്ടു. സ്‌കൂളുകള് തുറക്കുന്നതിലൊഴികെ മറ്റ് കാര്യങ്ങളില് കേന്ദ്രം പ്രഖ്യാപിച്ച ഇളവുകളാണ് സര്‍ക്കാര് നടപ്പാക്കുന്നത്.\n* വിദേശത്ത് നിന്നും മറ്റ് സംസ്ഥാനങ്ങളില് നിന്നും തിരിച്ചെത്തുന്നവര്‍ക്ക് 14 ദിവസമായിരുന്ന ക്വാറന്റീന് ഏഴു ദിവസമാക്കി.\n* ഏഴ് ദിവസത്തെ ക്വാറന്റീന് ശേഷം പരിശോധന നടത്തണം. പരിശോധന നടത്തിയില്ലെങ്കില് ക്വാറന്റീന് 14 ദിവസം തന്നെ തുടരേണ്ടി വരും.\n* സെക്രട്ടേറിയറ്റ് അടക്കം സര്‍ക്കാര് ഓഫീസുകളില് മുഴുവന് ജീവനക്കാരും ഓഫീസിലെത്തണം.\n* ഹോട്ടലുകളില് ഇരുന്നു ഭക്ഷണം കഴിക്കാന് അനുമതി. ഇതുവരെ പാഴ്‌സലിനു മാത്രമായിരുന്നു അനുമതി.\nകോവിഡ് കേസുകള് വര്‍ധിച്ചു വരുന്ന സാഹചര്യത്തില് നിയന്ത്രണങ്ങള് എടുത്തു കളയുന്നത് പ്രതികൂല ഫലമുണ്ടാക്കുമോ എന്ന ആശങ്കയുണ്ട്. ചൊവ്വാഴ്ച 4125 പേര്‍ക്കാണ് കോവിഡ് സ്ഥിരീകരിച്ചത്. ഇതില് 3463 പേര്‍ക്ക് രോഗം ബാധിച്ചത് സമ്പര്‍ക്കത്തിലൂടെയാണ്.\nCategories: kerala, main stories, News Tags: COVID KERALA, LOCKDOWN, lockdown kerala


Sunny leone speaks out about sexual harassment: പതിനെട്ടാം വയസ്സിൽ പീഡിപ്പിക്കാൻ ശ്രമിച്ചു; ദുരനുഭവം തുറന്നുപറഞ്ഞ് സണ്ണി ലിയോൺ\nSunny Leone Speaks Out About Sexual Harassment\nസണ്ണിയുടെ തുറന്നു പറച്ചിലോടെ മീ ടു ക്യാംപെയ്ൻ വീണ്ടും ബോളിവുഡിൽ സജീവമാവുകയാണ്\nSeptember 28, 2018 10:59:04 am\nപതിനെട്ടാമത്തെ വയസ്സിൽ സഹതാരം പീഡിപ്പിക്കാൻ ശ്രമിച്ചെന്ന വെളിപ്പെടുത്തലുമായി സണ്ണി ലിയോൺ. ഒരു സംഗീത ആൽബത്തിൽ അഭിനയിക്കാൻ പോയപ്പോഴാണ് തനിക്ക് ദുരനുഭവം ഉണ്ടായതെന്ന് സണ്ണി ബെസ്ഫീഡ് ന്യൂസിനു നൽകിയ അഭിമുഖത്തിൽ പറഞ്ഞു. സണ്ണിയുടെ തുറന്നു പറച്ചിലോടെ മീ ടു ക്യാംപെയ്ൻ വീണ്ടും ബോളിവുഡിൽ സജീവമാവുകയാണ്.\n”ആദ്യമായി ഒരു സംഗീത ആൽബത്തിൽ അഭിനയിക്കാൻ പോയപ്പോഴാണ് സഹതാരത്തിൽനിന്നും മോശം അനുഭവം ഉണ്ടായത്. ഒരു റാപ്പ് ഗായകനാണ് എന്നോട് മോശമായി പെരുമാറിയത്. ഉടൻ തന്നെ നിർമ്മാതാവിനോടും സംവിധായകനോടും ഇക്കാര്യം പറഞ്ഞു. അയാളുടെ മോശം പെരുമാറ്റം നിർത്തിയില്ലെങ്കിൽ ഞാൻ അഭിനയിക്കില്ലെന്ന് പറഞ്ഞു. ആൽബത്തിലെ കേന്ദ്രകഥാപാത്രമാണ് എന്റേത്. ഞാൻ അഭിനയിച്ചില്ലെങ്കിൽ ഷൂട്ടിങ് മുടങ്ങുമെന്നും അതിനാൽ എന്നെ ശല്യപ്പെടുത്തുന്നത് നിർത്താൻ അയാൾക്ക് താക്കീത് നൽകണമെന്നും ആവശ്യപ്പെട്ടു”, സണ്ണി ലിയോൺ പറഞ്ഞു.\nആ സാഹചര്യത്തിൽ അങ്ങനെയാണോ പെരുമാറേണ്ടിയിരുന്നതെന്ന് തനിക്കറിയില്ലായിരുന്നുവെന്നും തനിക്കപ്പോൾ 18 വയസ്സേ ഉണ്ടായിരുന്നുളളൂവെന്നും സണ്ണി ലിയോൺ പറഞ്ഞു. ഓരോ സാഹചര്യങ്ങളും വ്യത്യസ്തമായിരിക്കും. നിങ്ങൾ കൈകാര്യം ചെയ്യുന്നതനുസരിച്ച് സാഹചര്യം മാറിമറിയും. പക്ഷേ ഒരാൾ നമ്മളോട് മോശമായി പെരുമാറിയാൽ പ്രതികരിക്കാതിരിക്കരുതെന്നും സണ്ണി പറഞ്ഞു.


#bhavana Archives - Pathram Online\nഭാവനയെ ക്ഷണിച്ചത് ഞാൻ തന്നെ, തറ വർത്തമാനം എന്റെ അടുത്ത് വേണ്ട: രഞ്ജിത്\nUncategorized March 19, 2022 0\nകേരള രാജ്യാന്തര ചലച്ചിത്രമേളയുടെ ഉദ്ഘാടനവേദിയിൽ ഭാവനയെ ക്ഷണിക്കുക എന്നത് തന്റെ തീരുമാനമായിരുന്നുവെന്ന് ചലച്ചിത്ര അക്കാദമി ചെയർമാൻ രഞ്ജിത്. മുഖ്യമന്ത്രിയുമായും ഇക്കാര്യം സംസാരിച്ചെന്നും ചലച്ചിത്ര അക്കാദമിയിലെ സഹപ്രവർത്തകരുമായി ആലോചിച്ചാണ് തീരുമാനമെടുത്തതെന്നും അദ്ദേഹം പറഞ്ഞു. ‘മാധ്യമങ്ങളുടെ ശ്രദ്ധ പ്രശ്നമാകുമെന്ന് കരുതിയാണ് വിവരം രഹസ്യമാക്കി വച്ചത്. ഇതൊക്കെ സ്വാഭാവികമായി ചെയ്ത...\nദിലീപ് പറയുന്നതിൽ സത്യമുണ്ടോ? ഇല്ലെങ്കിൽ ഇവർ പ്രതികളാകും\nCINEMA March 16, 2022 0\nകൊച്ചി : തന്റെ മൊബൈല് ഫോണില്‍നിന്നു സൈബര് വിദഗ്‌ധന്റെ സഹായത്തോടെ മായ്‌ച്ചുകളഞ്ഞ ഡേറ്റ കോടതി മുമ്പാകെ ഹാജരാക്കാനൊരുങ്ങി ദിലീപ്. ഫോണുകള് മുംബൈയിലെ സ്വകാര്യലാബില് പരിശോധിച്ചു മുഴുവന് വിവരങ്ങളും കോപ്പി ചെയ്‌തിട്ടുണ്ട്. ഈ വിവരങ്ങള് കോടതിയ്‌ക്കു കൈമാറാന് തയാറാണെന്നു ദിലീപ് അറിയിക്കും. നീക്കിയ ദൃശ്യങ്ങള് വധഗൂഢാലോചനാ...\nഭാവനയുടെ ബിഗ്ബജറ്റ് ചിത്രത്തിന്റെ ടീസര് പുറത്തിറങ്ങി\nമലയാളികളുടെ പ്രിയ താരം ഭാവനയും കന്നട സൂപ്പര് സ്റ്റാര് ശിവരാജ് കുമാറും ഒരുമിക്കുന്ന ഭജറംഗി2എന്ന ബിഗ്ബജറ്റ് ചിത്രത്തിന്റെ ടീസര് പുറത്തിറങ്ങി. നായകന് ശിവരാജ് കുമാറിന്റെ പിറന്നാള് ദിനത്തിലാണ് ടീസര് അണിയറക്കാര് പുറത്തു വിട്ടത്. ജയണ്ണ ഫിലിംസിന്റെ ബാനറില് ജയണ്ണ, ഭോഗേന്ദ്ര എന്നിവര്...\nഭാവനയ്ക്ക് പിറന്നാള് ആശംസകളുമായി മഞ്ജു വാര്യര്\nCINEMA June 7, 2020 0\nഭാവനയ്ക്ക് പിറന്നാള് ആശംസകളുമായി മലയാളത്തിലെ ലേഡി സൂപ്പര് സ്റ്റാര് മഞ്ജു വാര്യര്. ബംഗ്‌ളൂരുവില് നിന്നും തൃശൂരിലെ വീട്ടിലെത്തി ക്വാറന്റീനില് കഴിയുന്ന ഭാവനയ്ക്ക് ഇത് ഒരു ക്വാറന്റൈന് പിറന്നാള് കൂടിയാണ്. മെയ് 26നാണ് ഭാവന മുത്തങ്ങ അതിര്‍ത്തി വഴി കേരളത്തിലെത്തിയത്. അതിര്‍ത്തിവരെ ഭര്‍ത്താവിനൊപ്പം കാറിലെത്തിയ ഭാവന...\nഭാവനയുടെ കിടിലന് ഫോട്ടോ ഷൂട്ട് ( ചിത്രങ്ങള് വൈറലാകുന്നു)\nCINEMA August 24, 2019 0\nഭാവന പുതിയ ചിത്രങ്ങള് വൈറലാകുന്നു. സാമൂഹ്യമാധ്യമങ്ങളില് ആരാധകര്‍ക്കായി പങ്കുവയ്ച്ച ഫോട്ടോയാണ് വൈറലാകുന്നത്. ശ്രീകൃഷ്ണ ജയന്തിയോട് അനുബന്ധിച്ചിട്ടുള്ളതാണ് ഫോട്ടോകള്. രാധയുടെ വേഷത്തിലാണ് ഭാവന. ശ്രീകൃഷ്ണവേഷം ധരിച്ച കുട്ടികള്‍ക്കൊപ്പമുള്ളതാണ് ഫോട്ടോ. ശ്രീകൃഷ്ണ വിഗ്രഹവും ഫോട്ടോയിലുണ്ട്. നിരവധി ഉണ്ണിക്കണ്ണന്‍മാരും. തൂവെള്ള നിറത്തിലുള്ള ദാവണിയണിഞ്ഞ് നെറ്റിച്ചുട്ടിയും മുല്ലപ്പൂവുമൊക്കെയിട്ടാണ് ഭാവന...\n96ല് റാമിന്റെ ജാനുവായി ഇനി ഭാവനയും\nCINEMA December 12, 2018 0\n96ല് റാമിന്റെ ജാനുവായി ഇനി ഭാവനയും. പ്രണയവും വിരഹവും ഇഴകലര്‍ന്ന 96 തമിഴ്‌നാട്ടിലും കേരളത്തിലും ഒരേ പോലെ ഹിറ്റായ ചിത്രമാണ്. ഇപ്പോല് 96 ന്റെ കന്നഡ പതിപ്പ് ഇറങ്ങാന് പോകുന്നതായാണ് റിപ്പോര്‍ട്ട്. 96 ജാനുവായെത്തുന്നത് നടി ഭാവനയാണ്. തമിഴില് വിജയ് സേതുപതിയും തൃഷയും...


Jun 2, 2020, 06:19 pm IST\nപട്ന: ക്വാറന്റൈൻ കാലാവധി പൂർത്തിയാക്കുന്ന പ്രവാസികൾക്ക് ഗർഭ നിരോധന ഉറകൾ വിതരണം ചെയ്ത് ബീഹാർ സർക്കാർ. 14 ദിവസത്തെ സർക്കാർ ക്വാറന്റീൻ പൂർത്തിയാക്കി വീട്ടിലേക്ക് പോകുന്നവർക്കും വീടുകളിൽ ക്വീറന്റീനിൽ കഴിഞ്ഞവർക്കുമാണ് ഗർഭനിരോധന ഉറ വിതരണം ചെയ്തതെന്ന് സർക്കാർ വൃത്തങ്ങൾ അറിയിച്ചു.\n“14 ദിവസത്തെ ഇൻസ്റ്റിറ്റിയൂഷണൽ ക്വാറന്റീൻ പൂർത്തിയാക്കി കുടിയേറ്റ തൊഴിലാളികൾ അവരുടെ വീടുകളിലേക്ക് മടങ്ങുകയാണ്. അനാവശ്യ ഗർഭധാരണത്തിനുള്ള സാധ്യതകൾ ഉള്ളതിനാൽ, ഞങ്ങൾ അവരെ ഉപദേശിക്കുകയും ഗർഭധാരണം ഒഴിവാക്കാൻ കോണ്ടം പോലുള്ള ഉപകരണങ്ങൾ നൽകുകയും ചെയ്യുന്നു.”- ആരോഗ്യവകുപ്പിലെ മുതിർന്ന ഉദ്യോഗസ്ഥൻ വാർത്താ ഏജൻസിയായ പി.ടി.ഐ. യോട് പറഞ്ഞു\nഇത് കേവലം ഒരു കുടുംബാസൂത്രണ നടപടിയാണെന്നും കോവിഡുമായി ബന്ധവുമില്ലെന്നും കുടുംബാസൂത്രണ വിഭാഗത്തിലെ ഒരു ഉദ്യോഗസ്ഥൻ വ്യക്തമാക്കി. “ഒരു ആരോഗ്യ വിദഗ്ദ്ധനെന്ന നിലയിൽ, ജനസംഖ്യ നിയന്ത്രിക്കേണ്ടത് ഞങ്ങളുടെ ഉത്തരവാദിത്തമാണ്. മുൻകൈ നടപ്പാക്കാൻ കെയർ ഇന്ത്യയുടെ പിന്തുണ ഞങ്ങൾ തേടുന്നു.” – അദ്ദേഹം പറഞ്ഞു.\nലോക്ക്ഡൗൺ സമയത്ത് അനാവശ്യ ഗർഭധാരണം വർധിക്കുമെന്നും ഈ പശ്ചാത്തലത്തിലാണ് ഈ സംരംഭം ആരംഭിച്ചതെന്ന് അദ്ദേഹം പറഞ്ഞു. ക്വാറന്റീൻ കേന്ദ്രങ്ങൾ പ്രവർത്തിക്കുന്നതുവരെ ഈ സംരംഭം തുടരുമെന്നും അദ്ദേഹം കൂട്ടിച്ചേർത്തു.


| കട്ടക്കലിപ്പ് ഡാ ! | Mangalam\nFriday, December 14, 2018 Last Updated0Min 56 Sec ago English Edition\nMonday 19 Feb 2018 03.49 PM\n''മിനി സ്‌ക്രീനിലെ പ്രിയതാരം സാജന് സൂര്യയുടെ സീരിയല് വിശേഷങ്ങള്.''\nമിനി സ്‌ക്രീനിലെ സൗമ്യനായകന്, സാജന് സൂര്യ. ഒരു ഇടവേളയ്ക്കുശേഷം വില്ലനായി തിരിച്ചെത്തിയ സാജന് സൂര്യ എന്ന കലാകാരനെ പ്രേക്ഷകര് ഇരു കൈയ്യും നീട്ടി സ്വീകരിച്ചു. ഭാര്യ സീരിയലില് നരേന്ദ്രന് എന്ന ഗുണ്ടയായി അഭിനയിച്ച് പ്രേക്ഷക മനസുകളില് ഇടംനേടിയ സാജന് വീണ്ടും സൗമ്യനായകനാവുകയാണ്.\nനായകനില് നിന്ന് വില്ലന്. വീണ്ടും സൗമ്യ നായകന്?\nകുങ്കുമപ്പൂവിന് ശേഷം വ്യത്യസ്തമായ വേഷങ്ങള്‍ക്കുവേണ്ടിയുള്ള കാത്തിരിപ്പിലായിരുന്നു ഞാന്. ഇതുവരെ ചെയ്ത കഥാപാത്രങ്ങളില് നിന്ന് വ്യത്യസ്തമായ ക്യാരക്ടറാണ് ഭാര്യയിലെ നരേന്ദ്രന്. വില്ലനാണെങ്കിലും അല്പം കോമളിത്തരങ്ങളൊക്കെയുള്ള ഒരു കഥാപാത്രം.\nബംഗളൂരു മലയാളി അസോസിയേഷന്റെ അവാര്‍ഡ് ഫംഗ്ഷന് പോകുന്ന സമയത്താണ് പ്രദീപ് പണിക്കര് എന്നോട് ഈ കഥാപാത്രത്തെക്കുറിച്ച് പറയുന്നത്. കഥ കേട്ടപ്പോള് ചെയ്യാമെന്ന് സമ്മതിച്ചു. ഒന്നര വര്‍ഷത്തോളം കാത്തിരുന്നു.\nഈ ക്യാരക്ടറിനെക്കുറിച്ച് സംവിധായകന് വ്യക്തമായ കാഴ്ചപ്പാടുണ്ടായിരുന്നു. ഗുണ്ടയുടെ ഗെറ്റപ്പിന് മുടി പറ്റെ വെട്ടാമെന്ന് ഞാന് പറഞ്ഞു. മുടി വെട്ടിയാല് വേറെ സീരിയലുകളൊന്നും ചെയ്യാന് പറ്റില്ലെന്ന് അറിയാമായിരുന്നു. പക്ഷേ നരന് എന്ന കഥാപാത്രം എനിക്കത്ര ഇഷ്ടപ്പെട്ടതുകൊണ്ട് മറ്റു സീരിയലുകളൊന്നും ചെയ്യേണ്ടന്ന് തീരുമാനിച്ചു.\nഅങ്ങനെ സംവിധായകനും നിര്‍മാതാവും ഞാനും കൂടി തിരുവനന്തപുരത്ത് വിജി എന്ന ഹെയര്‍സ്‌റ്റൈലിസ്റ്റിനെ ചെന്ന് കണ്ടു, മുടി പറ്റെ വെട്ടി. ഇപ്പോഴത്തെ അപ്പിയറന്‍സിലെത്തി. കംപ്ലീറ്റ് ബോഡിലാംഗ്വേജില് മാറ്റം വരുത്തി.\nഡ്രസിലും എന്തെങ്കിലും വ്യത്യസ്തത കൊണ്ടുവരണമെന്നുണ്ടായിരുന്നു. അതുകൊണ്ട് ചെറിയ ഡിസൈനുകളുള്ള കുര്‍ത്തയും മുണ്ടും പരീക്ഷിക്കാമെന്ന് തീരുമാനിച്ചു. കോടീശ്വരന് പരിപാടിയില് പോയപ്പോള് സുരേഷ് ഗോപി ചേട്ടനും, കൊള്ളാം, നന്നായി ചെയ്യുന്നുണ്ടെന്ന് പറഞ്ഞു.\nവില്ലന്‍വേഷം പ്രേക്ഷകര് സ്വീകരിക്കുമോ എന്ന പേടി ഉണ്ടായിരുന്നു. സീരിയല് തു ടങ്ങി കുറച്ചു കഴിഞ്ഞപ്പോഴേക്കും എല്ലാവര്‍ക്കും നരേന്ദ്രനെ ഇഷ്ടമായി. വില്ലനാണെങ്കിലും ഈ ക്യാരക്ടറിന്റെ സ്‌റ്റൈലും മാനറിസങ്ങളുമൊക്കെ ഇഷ്ടമാണെന്നാണ് പ്രേക്ഷകരുടെ അഭിപ്രായം.\nഎന്തോ നിങ്ങളെ വെറുക്കാന് കഴിയുന്നില്ല എന്നു ചിലര് പറഞ്ഞു. പക്ഷേ ഇപ്പോള് അധികം വില്ലത്തരങ്ങളൊന്നും വേണ്ട എന്ന് സംവിധായകനു തോന്നിയതുകൊണ്ടാവാം നരന് മാനസാന്തരപ്പെട്ട് അല്‍പം പാവമായിട്ടുണ്ട്.\nരാജേന്ദ്രന് ചേട്ടന്, ദേവിചന്ദന, കുളപ്പുള്ളി ലീല തുടങ്ങി വലിയ ഒരു ടീമിനൊപ്പമാണ് വര്‍ക്ക്. ഭാര്യയുടെ പ്രേക്ഷകരധിക വും പുരുഷന്മാരാണ്. അവരെ കൂടി രസിപ്പിക്കുന്ന രീതിയിലുള്ള ഫൈറ്റും കാര്യങ്ങളുമൊക്കെ വേണം. ഷൂട്ടിനിടെ പല തവണ അപകടങ്ങള് ഉണ്ടായി.\nമതില് ചാടുന്ന ഒരു സീനുണ്ടായിരുന്നു. ആ സീനില് വീടിന്റെ രണ്ടാംനിലയില് കയറി, ഓടിന് മുകളില് കയറുന്നതൊക്കെ അഭിനയിച്ചു. ഫൈറ്റ് സീനുകളെല്ലാം നല്ല എഫേര്‍ട്ട് എടുത്താണ് ചെയ്തത്.\nഒരിക്കല് പത്തടി ഉയരമുള്ള മതിലില് നിന്ന് വീണ് പരിക്ക് പറ്റി. അരയില് കത്തി തിരുകി, മതില് ചാടിക്കടക്കുന്നതാണ് സീന്. ഉയരമുള്ള മതിലായതുകൊണ്ട് മുകളില് കയറിയാല് മതി, താഴേക്ക് ചാടണ്ട എന്ന് പറഞ്ഞിരുന്നു.\nമതിലിന് മുകളില് കയറിയപ്പോള് കാല് തെന്നി താഴെ വീണു. എല്ലാവരും പേടിച്ച് നിലവിളിയോടെ ഓടിവന്നു. അരയില് കത്തിയുണ്ടായിരുന്നതുകൊണ്ട് പരിക്കേറ്റെന്നാണ് അവര് വിചാരിച്ചത്. ഭാഗ്യത്തിന് വലിയ പരിക്കൊന്നുമില്ലാതെ രക്ഷപെട്ടു.\nസിനിമയില് ചെറിയ വേഷങ്ങള് ചെയ്‌തെങ്കിലും ശ്രദ്ധിക്കപ്പെട്ടില്ലല്ലോ?\nബംഗ്ലാവില് ഔത അടക്കം വളരെ കുറച്ച് സിനിമകള് ചെയ്തു. സിനിമയില് നല്ല വേഷങ്ങള് കിട്ടാന് എന്റേതായ ശ്രമങ്ങള് ഒന്നും ഉണ്ടായിട്ടില്ല. അതെന്റെ തെറ്റാണ്. പൊതുവേ ഒതുങ്ങിയ സ്വഭാവക്കാരനാണ് ഞാന്.\nസിനിമയില് അവസരങ്ങള് തേടി ആരേയും സമീപിച്ചിട്ടില്ല. നല്ല വേഷങ്ങള് ചെയ്യണമെന്ന് ആഗ്രഹമുണ്ട്. പക്ഷേ എ ക്‌സൈറ്റ് ചെയ്യിക്കുന്ന കഥാപാത്രങ്ങള് ഒന്നും കിട്ടിയിട്ടില്ല.\nശാന്തിവിള ദിനേശ് സംവിധാനം ചെയ്ത ബംഗ്ലാവില് ഔത നല്ലൊരു സിനിമയായിരുന്നു. പക്ഷേ മലയാള സിനിമ ഏറ്റവും മോശമായ അവസ്ഥയില് നില്‍ക്കുന്ന സമയത്താണ് ആ സിനിമ റിലീസ് ചെയ്തത്. അന്നൊക്കെ സിനിമയില് തുടക്കക്കാര്‍ക്ക് ഇന്നത്തേ തുപോലെയുള്ള സപ്പോര്‍ട്ടൊന്നുമില്ല.\nതിരുവനന്തപുരം രജിസ്ട്രാര് ഓഫീസിലാണ് ജോലി. ഇപ്പോള് ഭാര്യ, മാമാങ്കം എന്നീ സീരിയലുകളാണ് ചെയ്യുന്നത്. ഷൂട്ട് ഇല്ലാത്ത ദിവസങ്ങളില് ഓഫീസിലെത്തും. ജോലിയില് പ്രശ്‌നമുണ്ടാവാത്ത രീതിയില് അഭിനയം മുന്നോട്ട് കൊണ്ടുപോകാന് കഴിയുന്നുണ്ട്.\nസര്‍ക്കാര് ജോലി നന്നായി ആസ്വദിക്കുന്ന ആളാണ് ഞാന്. എന്റെ ഡിപ്പാര്‍ട്ട്‌മെന്റില് പൊതുജനങ്ങളുമായുള്ള കോ ണ്‍ടാക്ട് കുറവാണ്. പക്ഷേ ഓഫീസില് കാണുമ്പോള് എന്താ ഇവിടെ?? എന്ന് ചിലരൊക്കെ ചോദിക്കാറുണ്ട്.\nനാടകത്തിന്റെ തട്ടില് നിന്ന് വന്നവരെ ആരും മാറ്റി നിര്‍ത്താറില്ല. ഒരു റോള് ചെയ്യാമോ എന്ന് ആരെങ്കിലും ചോദിച്ചാല് ചെയ്യാം എന്ന് പറയാനുള്ള ധൈര്യം തന്നത് നാടകങ്ങളാണ്.\nസാജന് സൂര്യ എന്ന വ്യക്തിയെ കുറിച്ച്?\nവളരെ സെന്‍സിറ്റീവാണ് ഞാന്. ചെറിയ കാര്യങ്ങളില് സന്തോഷിക്കുകയും വേദനിക്കുകയും ചെയ്യും. പെട്ടെന്ന് ആളുകളുമായി കമ്പനിയാകില്ലെങ്കി ലും അടുത്തു കഴിഞ്ഞാല് എല്ലാവരുമായും നല്ല സൗഹൃദം സൂക്ഷിക്കാറുണ്ട്.\nമറ്റുള്ളവരെ സന്തോഷിപ്പിച്ചാല് മാത്രമേ സ്വയം സന്തോഷിക്കാന് കഴിയു എന്നാണെന്റെ വിശ്വാസം. മുഖത്ത് ചിരി ഇല്ലാതെ എന്നെ കാണുന്നത് അപൂര്‍വ്വമാണ്.\nകഴിഞ്ഞ വിഷുവിന് കണിയൊരുക്കാന് കൊന്നപ്പൂവും പഴങ്ങളും വാങ്ങാന് വഴിയരികിലെ ഒരു കടയില് കയറി. കടയിലെ സ്ത്രീ എന്നെ മൈന്‍ഡ് ചെയ്‌തേയില്ല. തിരക്ക് കഴിയുംവരെ ഞാന് കാത്തു. എല്ലാവരും പോയപ്പോള്, സാറിനെ ഞാ ന് മനപ്പൂര്‍വം മൈന്‍ഡ് ചെയ്യാതിരുന്നതാാണെന്ന് അവര് പറഞ്ഞു. ഞാന് കാരണം അന്വേഷിച്ചു.\nമുമ്പെപ്പഴോ പുറത്തുവച്ച് കണ്ടപ്പോള് അവര് ചിരിച്ചു കാണിച്ചു, ഞാനന്ന് അവരെ മൈന്‍ഡ് ചെയ്തില്ലത്രേ, അപ്പോള് അവര്‍ക്ക് തോന്നി എനിക്ക് ജാഡയാണെന്ന്. ഇത്രയും നേരം ഇവിടെ നിന്നപ്പോള് സാര് പാവമാണെന്ന് മനസിലായെന്നൊക്കെ പറഞ്ഞു.\nകുടുംബത്തിനൊപ്പം കൂടുതല് സമയം ചെലവഴിക്കാറുണ്ട്. ഭാര്യ വിനീതയും രണ്ട് പെണ്‍മക്കളുമാണ് എന്റെ ലോകം. മൂത്തയാള് മാളവിക, എട്ടാം ക്ലാസില് പഠിക്കുന്നു. ഇളയവള് മീനാക്ഷി, ഒന്നാം ക്ലാസിലും.\nമീനാക്ഷിയാണ് ഭാര്യ സീരിയലിന്റെ ഏറ്റവും വലിയ ആരാധിക. ഭാര്യയില് എനിക്ക് ത ല്ല് കിട്ടുന്നത് അവള്‍ക്ക് സന്തോഷമുള്ള കാര്യമാ ണ്. കാരണം മീനാക്ഷിക്ക് നരേന്ദ്രേന് എന്ന കഥാപാത്രത്തെ ഇഷ്ടമല്ല. പക്ഷേ ഇപ്പോള് അവള് നരനെ ഇഷ്ടപ്പെട്ട് തുടങ്ങിയെന്ന് തോന്നുന്നു.


reimpose lockdown: Fact check: ഡിസംബർ മുതൽ രാജ്യത്ത് വീണ്ടും ലോക്ക് ഡൗണോ ? എന്നാൽ സത്യം ഇങ്ങനെ - fact check onatweet that says impose lockdown again in india from december 1 | Samayam Malayalam\nfact check onatweet that says impose lockdown again in india from december 1\nGokul Murali | Samayam Malayalam | Updated: 13 Nov 2020, 06:50:00 PM\nരാജ്യത്ത് കൊവിഡ് കേസുകള് വീണ്ടും ഉയരുകയാണെന്നും അതേ തുടർന്ന് രാജ്യം വീണ്ടും ലോക്ക് ഡൗണിലേക്ക് പോകുമെന്നും ഒരു പ്രചരണമുണ്ട് അത് പരിശോധിക്കാം. പ്രധാനമന്ത്രിയെ ടാഗ് ചെയ്താണ് ട്വീറ്റ്\nരാജ്യത്ത് കൊവിഡ് കേസുകള് കുറഞ്ഞുകൊണ്ടിരിക്കുന്ന ഘട്ടമാണുള്ളത്. ഒരു ഘട്ടത്തിൽ ഒരു ലക്ഷത്തിനടുത്ത് പ്രതിദിന കൊവിഡ് കേസുകള് ഉയര്‍ന്നിരുന്നു. എന്നാല്, ഇപ്പോള് 50,000 ത്തില് താഴെ കേസുകള് മാത്രമാണ് റിപ്പോർട്ട് ചെയ്തിരിക്കുന്നത്. രാജ്യത്ത് തന്നെ ഏറ്റവുമധികം കേസുകള് റിപ്പോര്‍ട്ട് ചെയ്യുന്ന സംസ്ഥാനമായി കേരളം മാറിയിരിക്കുകയാണ്.\nഎന്നാല്, വീണ്ടും കൊവിഡ് കേസുകള് ഉയരുകയാണെന്നും അതേത്തുടര്‍ന്ന് രാജ്യം വീണ്ടും ലോക്ക് ഡൗണിലേക്ക് പോകുമെന്നും ഒരു പ്രചരണമുണ്ട് അത് പരിശോധിക്കാം.\nഒരു ട്വീറ്റാണ് ഇപ്പോള് പ്രചരിക്കുന്നത്. വര്‍ദ്ധിക്കുന്ന കൊവിഡ് കേസുകളുടെ പശ്ചാത്തലത്തില് ഇന്ത്യ വീണ്ടും ലോക്ക് ഡൗണിലേക്ക് നീങ്ങുന്നു. ഡിസംബര് ഒന്ന് മുതലാണ് ലോക്ക് ഡൗണ് പ്രാബല്യത്തിൽ എത്തുന്നത്. ഇത്തവണ ലോക്ക് ഡൗണിൽ ഒരു തരത്തിലുള്ള സ്വാതന്ത്ര്യവും ഉണ്ടായിരിക്കില്ലെന്നും ട്വീറ്റിൽ കുറിക്കുന്നു. പ്രധാനമന്ത്രി നരേന്ദ്ര മോദിയെ ടാഗ് ചെയ്താണ് ഈ ട്വീറ്റ് നടത്തിയിരിക്കുന്നത്.\nപൂര്‍ണമായും തെറ്റായ പ്രചരണമാണ് നടത്തിയിരിക്കുന്നത്. കേന്ദ്ര സര്‍ക്കാര് ഇത്തരത്തിൽ ഒരു തീരുമാനവും എടുത്തിട്ടില്ല.\nപ്രചരിക്കുന്ന ട്വീറ്റിന്റെ അടിസ്ഥാനത്തിൽ കീവേഡുകള് ഉപയോഗിച്ച് നടത്തിയ പരിശോധനയിൽ ഇത്തരത്തിൽ ഒരു പ്രസ്ഥാവന സര്‍ക്കാര് വൃത്തങ്ങള് നടത്തിയതായി കണ്ടെത്തിയിട്ടില്ല.\nതുടർന്നും നടത്തിയ പരിശോധനയിൽ ഔദ്യോഗിക വാര്‍ത്താ ഏജന്‍സിയായ പിഐബി ഇത്തരത്തില് ഫാക്ട് ചെക്ക് നടത്തിയതായി കണ്ടെത്തി. ട്വീറ്റ് കൃത്രിമമായി ഉണ്ടാക്കിയതാണെന്നും സര്‍ക്കാര് ഇങ്ങനെ ഒരു തീരുമാനം എടുത്തിട്ടില്ലെന്നും പിഐബി ചൂണ്ടിക്കാണിക്കുന്നു.\n“വിവിധ സോഷ്യൽ മീഡിയ പ്ലാറ്റ്‌ഫോമുകളിൽ പ്രചരിക്കുന്ന സർക്കാറിന്റെ നയങ്ങളും പദ്ധതികളുമായി ബന്ധപ്പെട്ട തെറ്റായ വിവരങ്ങൾ തിരിച്ചറിയുക” എന്നതാണ് PIB യുടെ ലക്ഷ്യം.\nസമയം ഫാക്ട് ചെക്ക് നടത്തിയ പരിശോധനയിൽ പ്രചരിക്കുന്നത് വ്യാജമായ വാര്‍ത്തയാണെന്ന് കണ്ടെത്തി.\nFact Check : അവസാനിപ്പിക്കൂ ഈ വ്യാജ സന്ദേശം; ഇത് നാസ ദീപാവലിക്ക് പകർത്തിയ ചിത്രമല്ല ആര്‍ട്ടിക്കിള് ഷോ\nreimpose lockdown pib fact check lockdown again in india Fact Check December 1\nWeb Title : fact check onatweet that says impose lockdown again in india from december 1


4malayalees - ബലാത്സംഗ പരാതിയുമായെത്തിയ പെണ്‍കുട്ടിയെയും പ്രതിയെയും വിവാഹം കഴിപ്പിച്ച് പൊലീസ്\nബലാത്സംഗത്തിനിരയായി എന്ന എന്ന പരാതിയുമായി എത്തിയ പെണ്‍കുട്ടിയെയും പ്രതിയെയും പൊലീസ് സ്റ്റേഷനില് വെച്ച് വിവാഹം കഴിപ്പിച്ച് പൊലീസ്. രാജസ്ഥാനിലെ കോട്ടയിലാണ് സംഭവം. തിങ്കളാഴ്ചയാണ് വിവാഹം നടന്നത്. പൊലീസ് മധ്യസ്ഥതയില് നടന്ന ഒത്തുതീര്‍പ്പ് ചര്‍ച്ചകളിലാണ് പരാതിക്കാരിയും പ്രതിയും അവസാനം വിവാഹിതരാകാന് തീരുമാനിച്ചതും വിവാഹിതരായതും. പെണ്‍കുട്ടിയുടെ സഹോദരനും പ്രതിയുടെ പിതാവും വിവാഹത്തിന് സന്നിഹിതരായിരുന്നു. പൊലീസിന്റെ കാര്‍മ്മികത്വത്തിലായിരുന്നു വിവാഹം നടന്നത്. പൊലീസ് സ്റ്റേഷന് സമീപത്തെ രാംഗഞ്ച് മന്ദി ക്ഷേത്രത്തില് വെച്ചായിരുന്നു വിവാഹം. ഒരുമാസം മുമ്പാണ് യുവാവ് വിവാഹവാഗ്ദാനം നല്‍കി പീഡിപ്പിച്ചു എന്ന് കാണിച്ച് പെണ്‍കുട്ടി പരാതി നല്‍കിയത്. പ്രതിക്കെതിരെ ഐ.പി.സി 376 സെക്ഷന് പ്രകാരമായിരുന്നു പരാതി.\nയുവാവും പെണ്‍കുട്ടിയും അയല്‍വാസികളും പരിചയക്കാരുമായിരുന്നു. ഇരുവരും പ്രണയത്തിലായിരുന്നുവെങ്കിലും പിന്നീട് യുവാവ് പിന്മാറുകയായിരുന്നു. തുടര്‍ന്നാണ് പെണ്‍കുട്ടി പരാതി നല്‍കിയത്. കോവിഡ് പ്രോട്ടോക്കാള് അനുസരിച്ചായിരുന്നു വിവാഹം. വിവാഹ വിരുന്ന് നടത്താന് വധൂവരന്മാര് അനുമതി ചോദിച്ചെങ്കിലും പൊലീസ് നിഷേധിച്ചു.


ആര് ജി വിയുടെ പുതിയ ചിത്രത്തില് നായിക ബ്രിട്ടീഷ് പോണ്‍താരം മിയ മല്‍കോവ | The Indian Truth I Malayalam\nആര് ജി വിയുടെ പുതിയ ചിത്രത്തില് നായിക ബ്രിട്ടീഷ് പോണ്‍താരം മിയ മല്‍കോവ\nസംവിധായകന് രാം ഗോപാല് വര്‍മ്മയുടെ പല പ്രഖ്യാപനങ്ങളും ചര്‍ച്ചയാകാറുണ്ട്. തന്റെ പുതിയ സിനിമയുടെ പ്രഖ്യാപനത്തിലൂടെ വീണ്ടും ആര് ജി വി വാര്‍ത്തകളില് ഇടം പിടിച്ചിരിക്കുകയാണ്. രാം ഗോപാല് വര്‍മ്മയുടെ പുതിയ ചിത്രത്തില് നായികയായി എത്തുന്നത് ബ്രിട്ടീഷ് പോണ്‍താരം മിയ മല്‍കോവയാണ്. സണ്ണി ലിയോണിന് ശേഷം ഇന്ത്യന് സിനിമയില് അഭിനയിക്കുന്ന രണ്ടാമത്തെ പോണ്‍താരമാണ് മിയ.\nരാം ഗോപാല് വര്‍മ്മ ഒരുക്കിയ ഡോക്യു ഡ്രാമയായ ഗോഡ്, സെക്‌സ് ആന്റ് ട്രൂത്തില് മിയയായിരുന്നു നായിക. ഒരു ഇന്ത്യന് സംവിധായകന്റെ ചിത്രത്തില് അഭിനയിക്കുന്ന രണ്ടാമത്തെ പോണ്‍താരമാണ് താനെന്നും ആദ്യമത്തേത് സണ്ണി ലിയോണാണെന്നും മിയ പോസ്റ്റര് പങ്കുവച്ച് സോഷ്യല് മീഡിയയില് കുറിച്ചിരുന്നു.\nവളരെ മികച്ച അനുഭവമാണ് ആ സിനിമ തനിക്ക് നല്‍കിയത്. സണ്ണി ലിയോണിനൊപ്പം ചിത്രം ഒരുക്കിയിട്ടില്ല. എന്നാല് ഗോഡ്, സെക്‌സ്,ആന്റ് ട്രൂത്ത് മറക്കാനാവാത്ത അനുഭവമാണെന്നും ആര് ജി വി ട്വീറ്റ് ചെയ്തു.\nഇരട്ടക്കുട്ടികള് ഉണ്ടാകുന്നതിനു പിന്നിലെ കാരണങ്ങള്\nരജനിചിത്രം കാലാ തിയേറ്ററുകളിലെത്തി


1000 രൂപയാണ് സഹായമായി ലഭിക്കുക. ഇപ്പോഴത്തെ ഈ സാഹചര്യത്തിൽ ഈ ഒരു ചെറിയ സഹായം ആശ്വസനീയമാണ് - Youth Icon Media\nJuly 31, 2020 July 30, 2020 by Youth Desk\nകോവിഡ് മഹാമാരി സംസ്ഥാനത്തു വ്യാപിച്ചുകൊണ്ടിരിക്കുന്ന ഈയൊരു സമയത്തു ചെറിയ ഒരു ധനസഹായം. 1000 രൂപയാണ് സഹായമായി ലഭിക്കുക. ഇപ്പോഴത്തെ ഈ സാഹചര്യത്തിൽ ഈ ഒരു ചെറിയ സഹായം ആശ്വസനീയമാണ്.\nവിവിധ ക്ഷേമനിധി ബോർഡുകൾ മുഖാന്തിരം ആയിരിക്കും ഇതിന്റെ വിതരണം നടക്കുക. ഇത് വരെ അപേക്ഷിച്ചിട്ട് ലഭിക്കാത്തവര്ക്കും, ഏതെങ്കിലും കാരണവശാൽ നിരസിക്കപെട്ടവർക്കും, ഇതുവരെ അപേക്ഷിച്ചിട്ടില്ലാത്തവർക്കും ഇപ്പോൾ ഇതിനായി അപേക്ഷിക്കാവുന്നതാണു. ജൂലൈ 31 വരെയാണ് വിവിധ ക്ഷേമനിധികളിൽ അപേക്ഷ സ്വീകരിക്കുക. മോട്ടോർ തൊഴിലാളി ക്ഷേമനിധി ബോർഡ് ഓഗസ്റ്റ് 30 വരെ അപേക്ഷ സ്വീകരിക്കുന്നുവെന്ന് ഔദ്യോധികമായി അറിയിച്ചിട്ടുണ്ട്.\nതയ്യൽ തൊഴിലാളി ക്ഷേമനിധി ബോര്ഡില് നിന്നും ഇതുവരെ ആനുകൂല്യം ലഭിച്ചിട്ടില്ലാത്ത ആളുകൾ നിലവിൽ അവരുടെ ക്ഷേമനിധി ബോർഡിൻറെ അംഗത്വം തെളിയിക്കുന്ന പേജിന്റെ അതായതു പാസ്ബുക്ക് കൂടാതെ അവസാനമായി അംശദായം അടച്ചതിന്റെ പേജിന്റെ ഒരു പകർപ്പ് ബാങ്ക് അക്കൗണ്ട് (IFSC കോഡ് വ്യക്‌തമാകുന്ന വിധം) പേജിന്റെ പകർപ്പ് ഉടുവിലായി ആധാർ കാർഡ് കൂടെ ഇതിന്റെ കൂടെ അപ്‌ലോഡ് ചെയേണ്ടതുണ്ട്. www.tailorwelfare.in എന്ന വെബ്സൈറ്റിലോ അതാതു ജില്ലാ ഓഫീസുമായോ അപേക്ഷിക്കാം.\nഅടുത്തതായി മോട്ടോർ തൊഴിലാളി യൂനിയൻ ആണ്. ക്ഷേമനിധി ബോര്ഡില് നിന്നും ഇതുവരെ ആനുകൂല്യം ലഭിച്ചിട്ടില്ലാത്ത ആളുകൾ, ഇത് വരെ അപേക്ഷിച്ചിട്ട് ലഭിക്കാത്തവര്, അതാതു ജില്ലാ ഓഫീസുമായി ബന്ധപ്പെടുകയോ അഥവാ മുൻപ് പറഞ്ഞ രേഖകൾ അപ്‌ലോഡ് ചെയ്തു ഓൺലൈൻ ആയി അപേക്ഷിക്കാവുന്നതാണു.\nവിവിധങ്ങളായ ക്ഷേമനിധി ബോർഡുകളിൽ അപേക്ഷ സ്വീകരിക്കുന്നുണ്ട്. ഇതുവരെ ആനുകൂല്യം ലഭിച്ചിട്ടില്ലാത്ത ആളുകൾ അംശദായം അടച്ചു കൊണ്ടിരിക്കുന്നവരാണെങ്കിൽ അവർക്കു അപേക്ഷിക്കാവുന്നതാണ്. സംസ്ഥാനത്തുള്ള അസംഘടിത തൊഴിലാളി സാമൂഹ്യ സുരക്ഷാ ക്ഷേമനിധിയിലെ ആളുകൾക്കും ഇതിന്റെ ആനുകൂല്യം ലഭിക്കുന്നുണ്ട്.\nപുതുക്കിയ നിരക്കിൽ തുക അടച്ചിട്ടില്ലാത്ത കൈത്തൊഴിലാളികൾ, അതോടൊപ്പം ഗാർഹിക തൊഴിലാളികൾ, ക്ഷേത്രം ജീവനക്കാർ, ബാർബർ ബ്യൂട്ടീഷ്യൻ, അലക്കു തൊഴിലാളികൾ, പാചക തൊഴിലാളികൾ എന്നിവർക്കും ഇതിനായി അപേക്ഷിക്കാൻ സാധിക്കും. അപേഷിക്കേണ്ട രീതി മുന്പറഞ്ഞവ തന്നെ. അതാതു വെബ്സൈറ്റ് വഴിയോ, ജില്ലാ ഓഫീസിൽ മുഖേനയോ ഇതിനായി അപേക്ഷിക്കാം.\nഇനിയും ഈ തുക പലര്ക്കും ലഭിച്ചിട്ടില്ലാത്തതിനാൽ ഇത് ഇനിയൊരു അവസരം ഉണ്ടാകണമെന്നില്ല. ജൂലൈ 31 ഓടെ മിക്ക ക്ഷേമനിധിയിൽ നിന്നും തുക വിതരണം അവസാനിപ്പിച്ചേക്കാം എന്നും അറിയുന്നു. ഈ അവസരത്തിൽ ഇതൊരു നിസ്സാര തുക അല്ലെന്നും ഓർക്കുക.


ക്ഷമിക്കണം, ആവേശത്തിനിടെ സാമൂഹിക അകലം പാലിക്കാനായില്ല; തന്റെ സഹായിയെ ഓഫീസിനുള്ളിൽ വെച്ച് ഗാഢമായി ചുംബിച്ച് ബ്രിട്ടനിലെ ആരോഗ്യ സെക്രട്ടറി; സിസിടിവി ദൃശ്യങ്ങൾ പുറത്ത് വന്നതിന് പിന്നാലെ വിവാദം കത്തുന്നു – Media Mangalam\nലണ്ടൻ: ബ്രിട്ടനിലെ ആരോഗ്യ സെക്രട്ടറി മാറ്റ് ഹാൻ‌കോക്ക് തന്റെ സഹായിയായ യുവതിയെ ചുംബിച്ച സംഭവം വൻ വിവാദമാകുന്നു. തന്റെ ഓഫീസിനുള്ളിലെ വാതിലിനോട് ചേർത്ത് നിർത്തി തന്റെ സീനിയർ സെക്രട്ടറിയായ യുവതിയെ ചുംബിക്കുന്നതിന്റെ സിസിടിവി ദൃശ്യങ്ങളാണ് ഇപ്പോൾ പുറത്ത് വന്നത്. 43കാരിയായ ലോബിയിസ്റ്റ് ഗിന കൊളഡാഞ്ചലോയെ ആണ് ഹാൻകോക്ക് ഗാഢമായി കെട്ടിപ്പുണരുകയും ചുംബിക്കുകയും ചെയ്തത്. ദൃശ്യങ്ങൾ പുറത്ത് വന്നതിന് പിന്നാലെ മാറ്റ് ഹാൻ‌കോക്കിനെ പിരിച്ചുവിടണമെന്ന് ലേബർ പാർട്ടിയും ഡെമോക്രാറ്റുകളും ആവശ്യപ്പെട്ടെങ്കിലും പ്രധാനമന്ത്രി ബോറിസ് ജോൺസൺ ഇതുവരെ തയ്യാറായിട്ടില്ല. അതേസമയം, താൻ കോവിഡ് പശ്ചാത്തലത്തിൽ സാമൂഹിക അകലം പാലിക്കാത്തതിന്റെ പേരിൽ മാറ്റ് ഹാൻകോക്ക് മാപ്പ് പറഞ്ഞിട്ടുണ്ട്.\nവിവാഹ ശേഷം സ്തനങ്ങൾ വളരുമെന്ന പ്രചാരണത്തിന് പിന്നിൽ സത്യമുണ്ടോ?\n‘ഈ സാഹചര്യങ്ങളിൽ ഞാൻ സാമൂഹിക അകലം പാലിക്കുന്ന മാർഗ്ഗനിർദ്ദേശം ലംഘിച്ചുവെന്ന് ഞാൻ അംഗീകരിക്കുന്നു. ഞാൻ ആളുകളെ നിരാശപ്പെടുത്തി, ക്ഷമിക്കണം. ഈ മഹാമാരിയിൽ നിന്ന് രാജ്യം പുറത്തുകടക്കാൻ പ്രവർത്തിക്കുന്നതിൽ ഞാൻ ശ്രദ്ധ കേന്ദ്രീകരിക്കുന്നു. ഈ വ്യക്തിപരമായ വിഷയത്തിൽ എന്റെ കുടുംബത്തിന്റെ സ്വകാര്യത മാനിക്കണം- അദ്ദേഹം പ്രസ്താവനയിൽ പറഞ്ഞു.\nമട്ടന് കിട്ടിയില്ലേല് മുട്ടന് പണിയാകും\n2021 മെയ്6നാണ് വൈറ്റ്ഹാളിലെ ഇടനാഴിയിൽ വെച്ച് ആരോഗ്യവകുപ്പ് സെക്രട്ടറി മൂന്ന് കുട്ടികളുടെ അമ്മയായ യുവതിയെ ചുംബിച്ചത്. മാറ്റ് ഹാൻകോക്കിനും ഭാര്യയും മൂന്ന് കുട്ടികളുമുണ്ട്. ഹാൻ‌കോക്ക് വിവാഹം കഴിച്ചിട്ട് 15 വർഷമായി. വിവാഹിതനായ ഹാൻ‌കോക്കിന് ദീർഘകാലമായുള്ള തന്റെ രഹസ്യബന്ധമാണ് ഇതെന്നും റിപ്പോർട്ടുകളുണ്ട്. അതേസമയം, ഇതിനോട് പ്രതികരിക്കാൻ അദ്ദേഹത്തിന്റെ ഭാര്യയും തയ്യാറായില്ല.\nസ്തനസൗന്ദര്യം വർധിപ്പിക്കണമെന്ന് ആഗ്രഹിക്കുന്നോ?\nmatt hancock മാറ്റ് ഹാൻ‌കോക്ക്


അന്യസംസ്ഥാനത്തൊഴിലാളി: കേരളീയർക്ക് കൈത്തരിപ്പുതീർക്കാൻ കിട്ടിയ പുതിയ ഇര | The News Minute\nഅന്യസംസ്ഥാനത്തൊഴിലാളി: കേരളീയർക്ക് കൈത്തരിപ്പുതീർക്കാൻ കിട്ടിയ പുതിയ ഇര\nഏകദേശം 25 ലക്ഷം അന്യസംസ്ഥാനത്തൊഴിലാളികൾ കേരളത്തിൽ തൊഴിൽ തേടിയെത്തിയിട്ടുണ്ടെന്നാണ് അവസാന കണക്ക്.\nMalayalam Friday, May 13, 2016 - 08:57\nജോലി തേടിയെത്തിയ അന്നേദിവസമാണ് കൈലാഷ് ബോഹ്‌റ മരിക്കുന്നത്. ജോലി തേടിയുള്ള അലച്ചിലിന്റെ ഭാഗമായാണ് 29 കാരനായ ഈ ആസാംകാരൻ കേരളത്തിലെത്തുന്നത്.\nനമ്മളിലാരും ബോധവാൻമാരല്ലാത്ത കാര്യം കൈലാഷും കേരളത്തിലെത്തിയത് പട്ടിണി മാറ്റാനാണ് എന്നതാണ്. അയാൾ ചെയ്ത ഒരേ ഒരു തെറ്റ് അയാൾ അന്യസംസ്ഥാനത്തൊഴിലാളിയായിപ്പോയി എന്നതാണ്.\nകള്ളനെന്ന് തെറ്റിദ്ധരിച്ച് നാട്ടുകാർ അയാളെ കെട്ടിയിടുകയായിരുന്നു. രണ്ടുമണിക്കൂറോളം അയാൾ പൊരിവെയിലത്ത് ചൂടിൽ തളർന്ന് കിടന്നു. അവസാനശ്വാസം വരെ ആ ബന്ധനത്തിൽ നിന്ന് മോചിതനാകാൻ അയാൾ പരിശ്രമിച്ചു. ചുരുങ്ങിയത് അമ്പതോളം പേർ അയാൾ പതിയേ മരണത്തോടടുക്കുന്ന കാഴ്ച കണ്ട് കടന്നുപോയിട്ടുണ്ട്.\nആരും പ്രതികരിച്ചില്ല. മറ്റൊരുഭാഷയിലായതുകൊണ്ട് കാര്യം മനസ്സിലായില്ലെന്നായിരുന്നു അവരുടെ ഒഴികഴിവ്. മെയ് നാലിന് കോട്ടയത്തിനടുത്ത് ചിങ്ങവനത്തായിരുന്നു സംഭവം നടന്നത്.\nഅയാളുടെ നിഷ്‌കളങ്കത ബോധ്യപ്പെടുന്നതിന് ഒരു പോസ്റ്റ് മോർട്ടം റിപ്പോര്ട്ട് വേണ്ടി വന്നു നമുക്ക്. ഒന്നുമില്ലെങ്കിലും ഒരു ചൊല്ല് നമ്മൾ എപ്പോഴും ആവർത്തിച്ചുപോരുന്നതല്ലേ?\nരോഗം വന്നിട്ട് ചികിത്സിക്കുന്നതിനേക്കാൾ ഭേദം രോഗം വരാതെ നോക്കുന്നതാണ് എന്ന ചൊല്ല്. എന്നിട്ടെന്താ? അയാൾ മരിച്ചു. അപരിചിതരെ നമ്മൾ ഭയക്കുന്നുവെന്നതിന് നമ്മളെ കുറ്റപ്പെടുത്തിയിട്ടു കാര്യമുണ്ടോ? പ്രത്യേകിച്ചും ഇന്നത്തെക്കാലത്ത്.\nനമ്മുടെ സാമൂഹ്യ-രാഷ്ട്രീയ ചിന്തകളിൽ നാം രാജ്യത്തിലെ മറ്റ് പ്രദേശങ്ങളെ വിഭാഗീയത വെച്ചുപുലർത്തുന്നതിൽ കുറ്റപ്പെടുത്തുന്നു. നമ്മുടെ ഇടതുപക്ഷ ചരിത്രത്തിൽ അഭിമാനം കൊള്ളുകയും ചെയ്യുന്നു.\nപക്ഷേ ഉള്ളിന്റെയുള്ളിലെവിടെയോ ആര്യൻ മേധാവിത്വത്തെക്കുറിച്ചുള്ള എല്ലാ ചരിത്രത്തെയും ചവിട്ടിയരയ്ക്കാൻ ദ്രാവിഡ മനസ്സ് വെമ്പൽ കൊള്ളുന്നുണ്ട്.\nരാജ്യത്തെ ഏറ്റവും സാക്ഷരതയുള്ള സംസ്ഥാനമാണ് നമ്മുടേത്. പുറമേയ്ക്ക്. എല്ലാത്തിനുമപ്പുറം മലയാളികൾ ഇടപെട്ട മേഖലയിലെല്ലാം അവരുടെ ഒരടയാളം ബാക്കിവെച്ചിട്ടുണ്ട്. നമ്മളാണ് ബുദ്ധിശക്തി..മാനവികത..ആർക്കും പിറകിലായിട്ടില്ല. വികസനത്തെ സംബന്ധിച്ച എല്ലാ സർവേകളിലും ഒന്നാമതാകാനുള്ള തിരക്കിൽ എന്തായാലും നമ്മൾ നമ്മുടെ ഹൃദയത്തെ കൈവിട്ടുവെന്നു തോന്നുന്നു.\nഡിസംബറിൽ റിലീസായ ഹിറ്റ് ചിത്രം അമർ അക്ബർ അന്തോണിയിൽ ഒരു അന്യസംസ്ഥാനത്തൊഴിലാളിയാണ് വില്ലൻ.\nബാലചൂഷണമാണ് ചിത്രത്തിന്റെ പ്രമേയം. അറിയാത്ത ഒരു കാര്യത്തെക്കുറിച്ചുള്ള ഭയത്തിൻമേൽ ചാടിവീഴുകയെന്നതാണ് ഇവിടെ പ്രവർത്തിക്കുന്ന മനശ്ശാസ്ത്രം. അറിയാത്ത ഒരു മാലാഖയേക്കാൾ നല്ലത് അറിയുന്ന ഒരു ചെകുത്താനെയാണ്. അങ്ങനെയാണ് ഋഷിമാരും ദാർശനികരുമൊക്കെ പറയുന്നത്.\nഏകദേശം 25 ലക്ഷം അന്യസംസ്ഥാനത്തൊഴിലാളികകൾ കേരളത്തിൽ തൊഴിൽ തേടിയെത്തിയിട്ടുണ്ടെന്നാണ് അവസാന കണക്ക്. അവരിൽ ഏറിയകൂറും ആസാമിൽ നിന്നും പശ്ചിമബംഗാളിൽ നിന്നും ഒഡിഷയിൽ നിന്നും ഉത്തർ പ്രദേശിൽ നിന്നും ഉള്ളവരാണ്.\nമെച്ചപ്പെട്ട തൊഴിലവസരങ്ങൾ തേടി അന്യനാടുകളിലേക്ക് പോകുന്ന മലയാളികളെപ്പോലെത്തന്നെ തങ്ങളുടെ വീടുകളിലെ അടുപ്പെരിയാനാണ് അന്യസംസ്ഥാനത്തൊഴിലാളികളും കേരളത്തിലെത്തുന്നത്.\nകടുത്ത ദാരിദ്ര്യം നിമിത്തമാണ് കോളേജിലെയും സ്‌കൂളിലെയും പഠനം ഇടയ്ക്ക് വെച്ച് നിർത്തി തെക്കൻദേശത്ത് പുതിയ മേച്ചിൽപ്പുറങ്ങൾ തേടിയെത്തുന്നത്.\nവിന്ധ്യനപ്പുറത്ത് നിന്നുവരുന്ന ആരെയും മദ്രാസിയെന്ന് വിളിച്ച് കളിയാക്കുന്നവർക്കെതിരെ വിരൽ ചൂണ്ടുന്നതിൽ നാം ഒട്ടും താമസമെടുത്തില്ല. കഴിഞ്ഞ ദിവസമാണ് മല്ലുവെന്ന് വിളിച്ചതിന് ഒരു ചങ്ങാതിക്ക് കലിയിളകിയത്.\nഅപ്പോൾ അതേകാരണം കൊണ്ടുതന്നെ മുഴുവൻ കുടിയേറ്റത്തൊഴിലാളിയെയും നമുക്ക് ന്യായമായി കിട്ടിയതുമുഴുവൻ കൊള്ളയടിക്കാനും നമ്മെ കൊല്ലാനും നടക്കുന്ന ഒരു കൂട്ടം കള്ളൻമാരായും കൊലപാതകികളായും മു്ദ്രകുത്തുന്നതുവഴി അതേ കുറ്റം തന്നെയല്ലേ നാം ചെയ്യുന്നത് ?\nനമുക്ക് ചുറ്റും മനുഷ്യരെ- അവരിൽ മിക്കവരും ജീവൻ നിലനിർത്താൻ പൊരുതുന്നവരാണ്- കാണാൻ കഴിയാത്തത്ര രോഗാതുരമനസ്സുള്ളവരായിപ്പോയോ നമ്മൾ?\nനമ്മൾ കണ്ടുമുട്ടുന്നവരെയെല്ലാം നല്ലവർ, ചീത്തവർ, തീരെ കൊള്ളാത്തവരെന്ന് വിവേചിക്കേണ്ടത് അത്ര നിർബന്ധമുള്ള സംഗതിയാണോ ?\nപുരോഗമനപരമായ സംസ്‌കാരത്തെക്കുറിച്ച് വാചാലമാകുന്ന കേരളം എന്തായാലും അതിദ്രുതം സങ്കുചിതമായ കാഴ്ചപ്പാടുള്ള ഒരു സമൂഹമായി മാറിക്കൊണ്ടിരിക്കുകയാണ്. കഠോരഹൃദയരായിക്കൊണ്ടിരിക്കുകയാണ്. പ്രത്യേകിച്ചും ഉത്തരദേശങ്ങളിൽ നിന്ന് ഉപജീവനം തേടിയെത്തുന്ന നമ്മുടെ സഹോദരൻമാരുടെ കാര്യത്തിൽ.\nഅവർ ആരാണ് എന്നുള്ള കാരണത്താൽ അവരെ അംഗീകരിക്കാൻ ഇത്രയധികം ബുദ്ധിമുട്ടുന്നതെന്തിനാണ്? ഒരുപക്ഷേ, കേരളം ഒരു ഭ്രാന്താലയമെന്ന് വിലയിരുത്തിയ സ്വാമി വിവേകാനന്ദൻ തന്നെയാകണം ഇന്നും ശരി.


നന്മ നിറഞ്ഞ ജീവിതം – ISLAM MALAYALAM\nഎന്താണ് നന്മ? എന്ന ചോദ്യത്തിന് പ്രവാചകൻ പറഞ്ഞ മറുപടി ശ്രദ്ധേയമത്രേ:”നീ ദൈവത്തെ വഴിപ്പെടുക. നീ അവനെ കണ്ടുകൊണ്ടിരിക്കുന്നവനെപ്പോലെ.നീ അവനെ കാണുന്നില്ലെങ്കിലും അവൻ നിന്നെ കാണുന്നുണ്ടല്ലോ.”\nനന്മ എന്ന പദം പോലും സുന്ദരമാണ്. കേൾക്കാൻ കൗതുകമുള്ളതും. നന്മ ഒരു ഗുണമാണ്. അത് ഇന്ദ്രിയങ്ങൾക്ക് അഗോചരമാണ്. അതോടൊപ്പം അനുഭവഭേദ്യവും. അത് ആശയപരമായ ഗുണമാണ്. കർമ്മങ്ങളിലൂടെയാണത് പ്രകടമാവുക. കർമ്മങ്ങൾ നന്മ നിറഞ്ഞതാവുമ്പോൾ കർത്താവ് കൃതാർത്ഥനാവുന്നു. നന്മയുടെ പിതൃത്വം ഏൽക്കാൻ ഏവരും ഒരുക്കം.എന്നാൽ തിന്മയെ താങ്ങുന്നവരും തുണക്കുന്നവരും തങ്ങളുടെ പങ്ക് തുറന്നംഗീകരിക്കുകയില്ല.\nനന്മ എന്നും നന്മ തന്നെ. തിന്മ തിന്മയും.അത് കാല, ദേശ, വർഗ, വർണ ഭേദങ്ങൾക്കതീതമാണ്. മറിച്ചായാൽ മനുഷ്യരാശിക്ക് മൂല്യ ബോധമില്ലാതാകും. ദിശാ സൂചി നിശ്ചലമാകും. നന്മ-തിന്മാ വിവേചനം വ്യർത്ഥമാകും. അത് അനന്തരമായി നൽകുന്നതോ അരാജകത്വവും.\nതിന്മയുടെ അഭാവമാണ് നന്മ എന്ന ധാരണ തീർത്തും തെറ്റാണ്. അത് നിഷേധാത്മക സമീപനമാണ്. നന്മ രചനാത്മകമാണ്. സൃഷ്ട്യുന്മുഖവും. നന്മയെന്നത് ഏതെങ്കിലും കാര്യങ്ങളിൽ പരിമിതമല്ല.എല്ലാ കർമ്മങ്ങളിലും സന്നിവേശിപ്പിക്കാവുന്ന ആശയപരമായ ഗുണമാണത്.\nനന്മ ദൈവ നിശ്ചിതമാണ്. തിന്മയും തഥൈവ. മനുഷ്യനവ നിശ്ചയിക്കുമ്പോൾ സ്വത്വ താൽപര്യങ്ങൾ അതിൽ നിർണായക സ്വാധീനം ചെലുത്തുന്നു. അത് ആത്യന്തികമായി നന്മ-തിന്മകളുടെ നിരാകരണത്തിലേക്കാണ് നയിക്കുക.\nമനുഷ്യരൊക്കെയും ജന്മനാ നല്ലവരാണ്. ദുഷ്ടരോ പാപികളോ അല്ല. പിറന്ന് വീഴുന്ന പിഞ്ചു പൈതൽ എത്ര പരിശുദ്ധൻ! നിഷ്കളങ്കനും. വളർന്നുവരുമ്പോൾ ശൈശവ വിശുദ്ധി വിനഷ്ടമാകാതിരിക്കുകയാണ് വേണ്ടത്. ദൈവസ്മരണ വളർത്തുന്നതിലൂടെ ആരാധനകൾ അതാണ് സാധിതമാക്കുന്നത്.\nതാൻ ദൈവത്തെ കാണുന്നു. ദൈവം തന്നെയും. ഈ വിശ്വാസമുള്ളവർക്ക് നന്മ-തിന്മകൾ വിവേചിച്ചറിയാൻ ഒട്ടും വിഷമിക്കേണ്ടി വരില്ല. വിശ്വാസത്തിൻറെ ദൃഢതയും സജീവതയുമനുസരിച്ച് മനുഷ്യൻ തിന്മയിൽ നിന്നകലുന്നു. നന്മയിൽ വ്യാപൃതനാകുന്നു. അഥവാ ദിവ്യ സാന്നിധ്യത്തെ സംബന്ധിച്ച സജീവ ബോധം ജീവിതത്തെ വിശുദ്ധമാക്കുന്നു. നന്മനിറഞ്ഞതാക്കുന്നു. മതവിശ്വാസം സാധ്യമാക്കുന്നതും സാധ്യമാക്കേണ്ടതും അതുതന്നെ.\nപ്രകാശ രേഖ: പന്ത്രണ്ട്


ജില്ലയിൽ കോവിഡ് ബാധിച്ച് ഇന്നലെ2പേർ മരിച്ചു - MyKochi Online\nജില്ലയിൽ കോവിഡ് ബാധിച്ച്…\nകോവിഡ് ബാധിച്ച് ജില്ലയിൽ ഇന്നലെ ആരോഗ്യ പ്രവർത്തകൻ ഉൾപ്പെടെ2പേർ മരിച്ചു. ആലുവ ജില്ലാ ആശുപത്രിയിലെ മോർച്ചറി അറ്റൻഡർ ചൂർണിക്കര കുന്നത്തേരി മോളത്തുപറമ്പ് പനംപറമ്പിൽ പി.എൻ. സദാനന്ദൻ (57), വടക്കേക്കര കൊട്ടുവള്ളിക്കാട് തറയിൽ ജീവന്റെ ഭാര്യ വൃന്ദാകുമാരി (54) എന്നിവരാണ് കളമശേരി മെഡിക്കൽ കോളജിൽ മരിച്ചത്. സംസ്ഥാനത്ത് കോവിഡ് ബാധിച്ച് ആരോഗ്യ പ്രവർത്തകൻ മരിക്കുന്നത് ആദ്യമാണ്. ആരോഗ്യ വകുപ്പിൽ 17 വർഷത്തെ സേവനത്തിനു ശേഷം 2019 ജനുവരി 31ന് സദാനന്ദൻ ജില്ലാ ആശുപത്രിയിൽ നിന്നു വിരമിച്ചിരുന്നു.\nതുടർന്നു സദാനന്ദനു മോർച്ചറി അറ്റൻഡർ ആയി താൽക്കാലിക നിയമനം നൽകി. കോവിഡ് ബാധിച്ചു മരിച്ച പലരുടെയും മൃതദേഹങ്ങൾ ജില്ല ആശുപത്രിയിലാണു സൂക്ഷിച്ചിരുന്നത്. ഇവിടെ നിന്നാകാം വൈറസ് ബാധയെന്നു കരുതുന്നു. കഴിഞ്ഞ ഒന്നിനാണ് കോവിഡ് പോസിറ്റീവായി സദാനന്ദനെ മെഡിക്കൽ കോളജിൽ പ്രവേശിപ്പിച്ചത്. 7ന് ഐസിയുവിലേക്കു മാറ്റി. 11ന് വെന്റിലേറ്ററിലാക്കി. ഹൃദ്രോഗവും രക്ത സമ്മർദവും പ്രമേഹവും ഉണ്ടായിരുന്നെന്ന് മെഡിക്കൽ കോളജ് അധികൃതർ അറിയിച്ചു. സംസ്കാരം നടത്തി. ഭാര്യ: ഷീല (അങ്കണവാടി അധ്യാപിക). മകൻ: ആരോമൽ (വിദ്യാർഥി). ഭാര്യയും മകനും കോവിഡ് പോസിറ്റീവായിരുന്നെങ്കിലും പിന്നീടു മുക്തരായി.\nഎറണാകുളത്തെ സ്വകാര്യ ആശുപത്രിയിൽ കാൻസർ ചികിത്സയിൽ കഴിയുമ്പാഴാണ് വൃന്ദാകുമാരിയെ കോവിഡ് പോസിറ്റീവായി മെഡിക്കൽ കോളജിൽ പ്രവേശിപ്പിച്ചത്. മൃതദേഹം സംസ്കരിക്കാൻ തോന്ന്യകാവ് ശ്മശാന ജീവനക്കാർ തയാറാകാത്തതിനാൽ പഞ്ചായത്ത് പ്രസിഡന്റ് കെ.എം. അംബ്രോസിന്റെയും എമർജൻസി റസ്പോൺസ് ടീം കൺവീനർ കെ.എസ്. സനീഷിന്റെയും നേതൃത്വത്തിലാണ് ചടങ്ങു നിർവഹിച്ചത്. മകൾ: മൃദുല, മരുമകൻ: അരുൺ.\nകണ്ടെയ്‍ന്‍മെന്റ് സോണ് നിശ്ചയിക്കുന്ന രീതി മാറ്റും: മുഖ്യമന്ത്രി


അല്ലാഹുവാകാന് കൊതിച്ച ...\n15 July 2016 4:17 AM GMT\nആയിരത്തി തൊള്ളായിരത്തി എൺപത്തിയേഴ്! മുട്ടറ്റം ഉള്ള ഫ്രോക്കും മിനുക്കിയ ഷൂസും ഇട്ട് ആദ്യമായി എന്നെക്കാളും നീളമുള്ള പേരുള്ള സെന്‍റ് ജോസഫ്‌സ് ആംഗ്ലോ ഇന്ത്യൻ ഗേൾസ് ഹൈ സ്‌കൂളിന്റെ പടി കേറാന് നിക്ക്ന്ന ഫ്യൂച്ചര് മഹതിയായ ഞാന്. ചട്ടക്കാരികളുടെ സ്‌കൂളായതുകൊണ്ട്, “വാട്ടീസ്യോനേം” എന്ന് പറഞ്ഞാല് “മൈനെമീസായിഷ” എന്ന് ശ്വാസം വിടാതെ ഇസ്തരി വടിവിലു നിന്ന് പറയാന് ഒക്കെ പഠിപ്പിച്ചിട്ടുണ്ട്. അതു കൂടാണ്ട്, “വാട്ടീസ്യോഫാതര്‍സ്‌നേമും” പഠിച്ചിട്ടുണ്ട്. എന്നെ സ്‌കൂളിൽ കൊണ്ടുപോകാന് വരേണ്ട സൈക്കിള് റിക്ഷക്കാരന് ആലിക്കാക്ക ആദ്യ ദിവസം തന്നെ ഡ്യൂട്ടിക്ക് വന്നില്ല. അന്നേ മനസ്സിലാക്കണമായിരുന്നു, ഞാനൊന്നും പഠിച്ചിട്ട് ഒരു കൊണവുമില്ല എന്ന് പടച്ചവന്റെ സൈന് ആയിരുന്നു അതെന്ന്. ആദ്യത്തെ ദിവസമായത് കൊണ്ട്, എന്റെ മനസ്സു മാറുന്നതിനു മുന്പേ എളാപ്പന്റെ കൂടെ മൂപ്പരുടെ ലംബട്ട സ്കൂട്ടറിൽ എന്നെ വേഗം കേറ്റി വിട്ടു.\nപുതിയ ബാഗും, റെയിങ്കോട്ടും, വാട്ടര് വോട്ടലും, സൂസും ഇട്ട് അണിഞ്ഞൊര്ങ്ങിയ ഞാന് വളരെ ഗ്രാണ്ടായി എന്റ്രി ചെയ്‌ത് ചുറ്റും നോക്കിയപ്പം എന്നെക്കാളും മുന്തിയ എനങ്ങളുണ്ട് ഔടിരുന്ന് വെടി കൊണ്ട പന്നിയേള പോലെ മുയിച്ച് നോക്കുന്നു. ഒരുത്തി നെലത്തൊക്കെ വീണ് നെലോളിച്ച് അട്ടം വെറപ്പിക്കുന്നുണ്ട്. എനിക്ക് ചെറിയ ഒരു കരച്ചിലും വെപ്രാളവും ഇത്തിരെ ബേജാറും തോന്നി തുടങ്ങി, “ഇനിപ്പം, എന്നെ ഇസ്ക്കോള് എന്നും പറഞ്ഞ് സൈട്‌ലൂടെ ഉപ്പേം ഉമ്മേം ഒയിവാക്കിയതാണൊ? നി ഞാന് പീടും കുടീം ഒന്നും കാണൂലെ? അബിനേം കൊണ്ടോയീന് ഇസ്ക്കോളിലേക്ക്‌ന്നും പറഞ്ഞ്”. ഇനി ഒന്നും നോക്കാനില്ല, എന്നെ നൈസായി ഒഴിവാക്കിയതാ!!! മാക്സിമം സൈസില് തൊള്ള പൊളിച്ച് ഞാനും മുഴക്കി നീട്ടത്തിലൊര് സൈറന്. ഇടക്കിടെ ഏറ്റക്കണ്ണിട്ട് അടുത്തുള്ളോള് എന്റത്രേം പോരുന്നുണ്ടോ എന്നും നോക്കുന്നുണ്ട്, പിന്നെ ഒലിച്ച് വരുന്ന കണ്ണീര് നക്കാനും മറക്കുന്നില്ല. കൊറേ കാറിയപ്പം എനിക്ക് മടുത്തു തൊടങ്ങി. അടുത്തിരിക്കുന്ന വമ്പത്തി കരച്ചിലൊക്കെ നിര്‍ത്തി മൂപ്പത്തിന്റെ ഞെക്കിയാ തൊറക്ക്‌ന്ന പെന്‍സിലു പെട്ടി വെച്ച് പൊരിഞ്ഞ ഷോ ഓഫ്. ഒരു പെണ്ണ്‌ങ്ങള് മുന്പില് നിന്ന് എന്തൊക്കെയോ കോപ്രായം കാട്ട്‌ന്ന്‌ണ്ട്, എടയില് ഒരു മുട്ടായിയും കിട്ടി. കിട്ടിയ മുട്ടായി തൊള്ളെയിലാക്ക്‌ന്ന മുന്പെ അട്‌ത്തിരിക്ക്‌ന്ന വില്ലത്തി അത് വാങ്ങി തിന്നു. ക്ലാസ് കയിഞ്ഞ് പൊറത്ത് കാത്ത് നിക്കുമ്പം വീണ്ടും വമ്പത്തി, “ഗിവ് മീ സം വാട്ടര്”. ഞാന് മുയിച്ചു നിന്നു. അത് വീട്ടിന്നും പറഞ്ഞു തന്നിട്ടില്ലാലോ.. എന്നാലും ഞാൻ വിട്ട് കൊടുത്തില്ല "മൈഫാദേഴ്സ്നെയ്‌മീസ്മഹമൂദ്". എന്റെ വാട്ടര് വോട്ടിലു തട്ടി പറിച്ച് വെള്ളം കുടിക്കാന് തൊടങ്ങിയ ഓക്ക്, രണ്ടും കല്പിച്ച് ഞാന് മുട്ടിനിട്ട് ഊക്കിലൊരു ചവിട്ട് കൊടുത്തു. അടുത്ത സീനില് എന്റെ വാട്ടര് വോട്ടില് പറന്നു പോയി അടുത്ത തൊടീല്!\nഎങ്ങനെയൊക്കെയോ ഉച്ചയായി, ഉപ്പ വന്ന് വീട്ടിലേക്ക് കൂട്ടി. മാതാപിതാക്കളിലുള്ള വിശ്വാസം എനിക്ക് വര്‍ധിച്ചു, എന്നെ ഏതായാലും ഒഴിവാക്കൂല എന്ന് ഒറപ്പായി. കച്ചറ തൊട്ടീന്നും കിട്ട്യതാണെങ്കിലും എനിക്ക് ചെറിയ ഒരു വെലയൊക്കെ ഉണ്ട് വീട്ടില്.\nഒരു ദിവസത്തെ കഠിനാധ്വാനം കഴിഞ്ഞു വന്ന വകയില് സമ്മൂസ പണ്ടം നൊറച്ച ബന്നും പാലൊയിച്ച് വലിച്ച് നീട്ടിയെ ചായേം കിട്ടി. ക്ഷീണമൊക്കെ മാറി ഒരുഷാറൊക്കെ വന്നപ്പം ഞാന് ഇസ്ക്കൂളിലെ എന്റെ മഹത് വ്യക്തിത്വത്തെ കുറിച്ച് ഒരു പ്രസംഗം ആരംഭിച്ചു. അബി വരുന്ന മുന്‍പെ ഞാനാണു വമ്പത്തി എന്ന് സംശയമേന്യ തെളിയിക്കണം. എന്‍റെ ഏക ഉദ്ദേശം അതാണ്. ഉപ്പാപ്പ മുതല് സാവിത്രേച്ചി വരെ എന്‍റെ തൊള്ളേന്നും വീഴുന്ന അറിവിന്റെ മുത്തുകള് പെറുക്കാന് ചുറ്റും കൂടി നിൽക്കുന്നുണ്ട് - കോമാളി ഞാനാണെന്ന് ആ ചെള്ള് പ്രായത്തില് എനിക്ക് മനസ്സിലാവണ്ടെ?\nഅബി വന്ന് ബന്നും തിന്ന് ഓന്റെ ബഡായികളും വിളമ്പിയ ശേഷം, എന്‍റെ ജീവിതത്തിന്‍റെ വഴിത്തിരിവായ ചോദ്യം എന്നോട് ഉണര്‍ത്തപ്പെട്ടു. ആരാണത് ചോദിച്ചത് എന്ന് എനിക്ക് വലിയ ഓര്‍മ്മയില്ല. ജമീല്‍ത്താന്റെ എളേ മോള് രെഹനത്താത്തയാണെന്നാണ് എന്‍റെ ചെറിയൊരു ഓര്‍മ്മ. ചോദ്യം ഇതാണ്, “വലുതായിട്ട് അനക്ക് എന്താ ആവണ്ടീത്?”\n“എനക്ക് പ്ലെയിന് പറപ്പിക്ക്‌ന്ന ആളായ മതി. പിന്നെ പോലീസുകാരനും.” യാതൊരു അഹങ്കാരമോ അത്യാര്‍ത്തിയോ സങ്കൂചമോ കാണിക്കാണ്ട് അബി പ്രഖ്യാപിച്ചു.\nവിരലു വായിന്നും പുറത്തെടുത്ത അനി, വളരെ ആത്മവിശ്വാസത്തോടെ പറഞ്ഞു, “അനിക്ക് ഫൈറ്റര്‍മാനായാ മതി.” സ്‌പൈഡർമാൻ എന്ന വലിയ ഉദ്യോഗത്തില് മയങ്ങിയ കണ്ണുകള്.\nഅതാകുമ്പോൾ വെലിയ എടങ്ങേറ്‌ള്ള പണിയല്ലാലോ? കുറ്റം ചെയുന്നോരെ നരകത്തില് കൊണ്ട്‌പോയി എണ്ണ ചൂടാക്കി പൊരിക്കൽ, വെള്ളം ചോദിക്കുമ്പോൾ ഇഞ്ഞാമ പറഞ്ഞാ പോലെ തീവെള്ളം തൊള്ളേയ്‌ലേക്ക് കമ്ത്തി കൊടുക്കുക. പിന്നെ നല്ല കുട്ട്യോക്ക് സ്വര്‍ഗത്തിന്നും കൊറേ കാഡ്‌ബറീസും പുല്ല്‌മുട്ടായീം ഐസ്ക്രീമും കൊടുക്കുക. പിന്നെ എല്ലാരും നിസ്ക്കരിക്ക്‌ന്ന കണക്കെടുക്കുക... കാര്യമായ പണിയൊന്നുമില്ല. ഇപ്പത്തെ പടച്ചോന്റെ കാലശേഷം ആ കസാലമ്മല് കേറി ഇരിക്കല്, അത്രേയുള്ളൂ.\nഎല്ലാരും ബയങ്കരം ചിരീം ഉമ്മ വെക്കലും ഓടിപ്പോയി മറ്റ്‌ള്ളോരോട് പറയലും. ഒറ്റ ദൌസം കൊണ്ട് എന്റെ ഫ്യൂച്ചര് പ്രജകളൊക്കെ എന്റെ സപ്പോര്‍ട്ടേര്‍സായി! പരമാനന്തം. ആരെയൊക്കെ നരകത്തില് ഇടും എന്നതിന്റെ ഒരു റഫ്ഫ് എസ്റ്റിമേറ്റൊക്കെ എന്റെ അടക്ക തലയില് ഞാന് കണക്ക് കൂട്ടി വെച്ചിരുന്നു. ഉപ്പാപ്പക്ക് സുബര്‍ക്കത്തിലെ പൊന്നോണ്ട് ഇണ്ടാക്കിയെ പൊര കൊട്ക്കാം.\nഅങ്ങനെ എടക്കെടക്ക് അബിനേം അനിനേം ബാക്കിള്ളോലേം എന്റെ മനസ്സും സൌകര്യോം അനുസരിച്ച് സ്വര്‍ഗ്ഗത്തിലും നരകത്തിലും മാറ്റി പാര്‍പ്പിച്ചും, ഭീഷണിപ്പെടുത്തിയും കാലം കഴിഞ്ഞുപോയി. എന്റെ പടച്ചോൻ ഉദ്ദ്യോഗം ഉമ്മയും പരമാവധി ഉപയോഗപ്പെടുത്തി- അല്ലാഹു ആവാനുള്ളത് കൊണ്ട് ദിവസവും സ്‌കൂളിൽ പോണം, നിസ്ക്കാരം ഒന്നും ഒയിവാക്കാന് പറ്റൂല, വാശി പിടിക്കാനോ തലപ്പിരാന്തെടുപ്പിക്കാനോ പാടില്ല, ബസീലിള്ളത് മുഴുവനും ബിസ്‌മീം കൂട്ടി തിന്നണം, പാല് മുഴുവനും കുടിക്കണം, എന്റെ ടോയ്‌സ് ബാക്കിള്ളോർക്കും കളിക്കാൻ കൊട്‌ക്കണം, അബിനേം നെസിനേം നേനനേം ആരേം തല്ലാനോ, പിച്ചാനോ, കടിക്കാനോ അറിയാതെ തള്ളി ഇടാനോ ഒന്നും പാടില്ല... ആകെ മൊത്തം ബീര്‍പ്പയക്കാന് പറ്റാത്ത അവസ്ഥ! എന്നാലും ഉമ്മക്ക് നരകത്തിലെ രണ്ട് ചീഞ്ചട്ടി എണ്ണയൊയിച്ച് തെളപ്പിച്ച് ഞാന് മനസ്സില് കരുതി വെച്ചു.. ഓവറായാല് വറുത്ത് കോരി വാലാന് വെക്കാലോ?\nഅങ്ങനെ ദുനിയാവിന്റെ ഒരോ കാര്യത്തില് തീര്മാനെട്ത്ത് വെരുന്നേയ്ന്റെ എടയില്, കിനാവില് പോലും നിരീക്കാത്ത ഒരു ബല വന്ന് ന്റെയും അബിന്റെയും ബസീറിന്റെയും നിസാത്താന്റെയും നെസിക്കാന്റേം ഇത്തിരി പോന്ന ചെവികള് പൊന്നാക്കി. ഓത്ത് പഠിപ്പിക്കാന് ഒര് മൊല്ലാക്ക!!! “എങ്ങനക്കോ കയ്യും കാലും പുടിച്ചിട്ടാ” അസ്സനിക്കാക്ക അയാളെ ഒപ്പിച്ചത്. അയിന്റെ നന്ദി സൂചകമായി അസ്സനിക്കാന്റെ പേര് ഞാന് നരകത്തിലേക്ക് അയക്കുന്നോരെ റെജിസ്റ്ററില് എഴുതി ചേര്‍ത്തു.\nആദ്യത്തെ ദൌസം അലിഫ് ബാ താ സാ. ഉസ്താദ് സാ പറയുമ്പോളൊക്കെ തുപ്പലു തെറിച്ചു. ഞാന് പതുക്കെ മൂത്രം പാത്തണം എന്നും പറഞ്ഞു കഴിയുന്നത്ര നേരം മൂത്രം പാത്തി തിരിച്ച് വന്ന് അബിന്റെ ഇപ്പറത്തിരുന്നു. ഇപ്പും തുപ്പലു മുയുമനും അബിന്റെ മേത്താ. ഞാന് ഓനെ നോക്കി ഒരോ പ്രാവശ്യം ഉസ്താദ് 'സാ' പറയുമ്പോളും കിളിച്ചു, അങ്ങനെ ഉസ്താദ് തന്ന ആദ്യത്തെ പൊന്നിന്റെ ചെവി ഞാന് സ്വന്തമാക്കി. സ്ലേറ്റില് എഴുതി തന്ന അറബി അക്ഷരം മാക്സിമം ടൈം കളഞ്ഞ് എഴുതി ഉസ്താദ് പോകുന്ന വരെ നീട്ടി കൊണ്ട് പോകാന് ഞാന് പഠിച്ചു.\nഉസ്താദ് വായിക്കുമ്പം എല്ലാരെയും ചെവി അടുക്കളയിലാ, ഉമ്മാമ്മ ചായ എടുക്കുന്നതിന്റെ സൗണ്ട് കേട്ടാല് എല്ലാര്‍ക്കും പിന്നെ എല്ലാർക്കും ഭയങ്കര ഉഷാറാ, കെടാന് പോവുമ്പോഴുള്ള ആളിക്കത്തല്. ചായ വന്നാല് അതും കുടിച്ച് നിസ്ക്കാരോം കയിഞ്ഞ് ഉസ്താദ് സ്ഥലം വിടും. ആ ഒരു നിമിഷത്തിന്റെ സൌന്ദര്യം വേറെ ആരു പോവുമ്പോഴും ഇന്നേ ദിവസം വരെ ഞാന് കണ്ടിട്ടില്ല.\nഅങ്ങനെ ഒരു ദിവസം ഉസ്താദ് “അറബി മലയാളം” പാഠാവലി സിലബസില് അവതരിപ്പിച്ചു. ഞാനാണ്, ആദ്യം വായിക്കണ്ട ആള്. ഓരൊ പ്രാവശ്യം തെറ്റിക്കുമ്പോഴും ചെവിയിട്ട് തിരിച്ച് തിരിച്ച് ശരിയാവുന്നത് വരെ എന്നെ ട്യൂണ് ചെയ്തു കൊണ്ടിരുന്നു.\n“ലാ ഹൗലാ!!! അല്ലാഹു മരിക്കേ??? അല്ലാഹുവിനു മരണമില്ല. അവനു രൂപവും പങ്കുകാരുമില്ല.”\nഞാന് തകര്‍ന്നു പോയി. ആ ഒരു ഉദ്യോഗത്തിനു വേണ്ടി ഞാന് നടത്താത്ത ത്യാഗങ്ങളുണ്ടോ ആര്‍ക്കെങ്കിലും അറിവ്? ചില്ലറ ലിറ്റര് പാലാ എന്നെക്കൊണ്ട് ഉമ്മ കുടിപ്പിച്ചത്? ചില്ലറ ചോറാ ഞാന് വെയ്ച്ചത്? എത്തറ മുട്ടായിയാണ് ഞാന് പങ്കു വെച്ചത്!!! ഇഞ്ഞി ഞാന് എന്താക്കും? നരകത്തിലിടണ്ടോരെയൊക്കെ ഞാന് എവടെ കൊണ്ടോയി ഇടും? ഇമ്മായിരി ഒരു ചതി പടച്ചോൻ കാണിക്കാന് പാടില്ലെയ്‌നി! ബാക്കിള്ളോർക്കും ഇല്ലെ ആഗ്രഹങ്ങള്. അബിയാണെങ്കില് ഭയങ്കരം കൊസീലാ... എന്റെ പണി കിട്ടുന്നതിന്റെമുന്‍പെ തെറിച്ചല്ലോ?\nഎനിക്ക് ഭയങ്കരമായി വയറു വേദനിച്ചു. ഞാന് കരയാന് തൊടങ്ങി. അന്നു മുയുമനും ഞാന് വയറു വേദന കാരണം തിന്നാണ്ടും കളിക്കാണ്ടും കിടന്നുറങ്ങി. പിറ്റേന്ന് ഇസ്ക്കൂളിലും പോയില്ല. എല്ലാം പോയില്ലെ...\nAllahu childhood memories


Who are the best pair of 2014? | ആരാണ് ഈ വര്‍ഷത്തെ മികച്ച ജോഡികള്? - Malayalam Filmibeat\n» ആരാണ് ഈ വര്‍ഷത്തെ മികച്ച ജോഡികള്?\nആരാണ് ഈ വര്‍ഷത്തെ മികച്ച ജോഡികള്?\nPublished: Saturday, December 6, 2014, 16:24 [IST]\nമികച്ച താര ജോഡികളാണ് എപ്പോഴും മികച്ച ചിത്രത്തിന്റെ ഹൈ ലൈറ്റ്. പ്രണയത്തിനെന്നും പ്രാധാന്യം കൊടുക്കുന്ന മലയാള സിനിമയില് ഈ വര്‍ഷവും ഒത്തിരി മികച്ച കൂട്ടുകെട്ടുകള് പിറന്നു. ബാംഗ്ലൂര് ഡെയിസില് ജോഡികളായി അഭിനയിച്ച ഫഹദും നസ്‌റിയയും ഇന്ന് യഥാര്‍ത്ഥ ജീവിതത്തില് ഭാര്യാ ഭര്‍ത്താക്കന്മാരായി ജീവിക്കുന്നു. ഈ വര്‍ഷത്തെ മികച്ച താര ജോഡികള് ആരൊക്കെയാണെന്ന് നോക്കാം\nസലാല മൊബാല്‍സ്, സംസാരം ആരോഗ്യത്തിന് ഹാനീകരം എന്നീ ചിത്രങ്ങളില് നസ്‌റിയയും ദുല്‍ഖര് സല്‍മാനും ഒന്നിച്ചഭിനയിച്ചു. സലാല മൊബാല്‍സിലെ ഒരു കോഴിക്കോടന് പ്രണയത്തെ ഇഷ്ടപ്പെട്ടവര് തീര്‍ച്ചയായും ഈ ജോഡികളെ അംഗീകരിക്കും\nപോയവര്‍ഷം നേരം എന്ന ചിത്രത്തിന് തമിഴകത്തും മലയാളത്തിലും മികച്ച താരജോഡികള്‍ക്കുള്ള ഒത്തിരി പുരസ്‌കാരങ്ങള് നിവിനും നസ്‌റിയയും നേടി. ഈ വര്‍ഷവും ഓം ശാന്തി ഓശാനയില് ഇരുവരും മികച്ച അഭിനയം കാഴ്ചവച്ചു\nബാംഗ്ലൂര് ഡെയിസിലെ മികച്ച ജോഡികളാണ് നസ്‌റിയയും ഫഹദും. സിനിമയിലെന്ന പോലെ ഇപ്പോള് ജീവിതത്തിലും\nബാംഗ്ലൂര് ഡെയ്‌സ് സിനിമ കണ്ടിറങ്ങിയിട്ടും മനസ്സില് തങ്ങി നില്‍ക്കുന്ന രണ്ട് കഥാപാത്രങ്ങലാണ് അര്‍ജുനും സാറയും. നിന്റെ പിന്നാലെ നടക്കാനല്ല ഒപ്പം നടക്കാനാണ് എനിക്കിഷ്ടമെന്ന അര്‍ജുന്റെ ഡയലോഗ് കേരളത്തിലെ യുവത്വം ഏറ്റെടുത്തു കഴിഞ്ഞു.\nമേക്കപ്പ് അല്പം കൂടിപ്പോയെങ്കിലും രമേശന് എന്ത് കൊണ്ടും ചേരുന്ന ഭാര്യയാണ് സുശീല. സച്ചിനെ അറിയില്ലെങ്കിലും രമേശേട്ടനെയും അദ്ദേഹത്തിന്റെ കുടുംബത്തെയും അറിയാനും സ്‌നേഹിക്കാനും കഴിയുന്ന സുശീല\nവിക്രമാദിത്യന്റെ സെറ്റില് അനൂപ് മേനോന് പറഞ്ഞിട്ടുണ്ട്. ദുല്‍ഖര് അപാര റൊമാന്റിക്കാണെന്ന്. ആ റൊമാന്റിക് ആ സിനിമയിലും പ്രതിഫലിച്ചു. നമിതയ്‌ക്കൊപ്പമുള്ള ദുല്‍ഖറിന്റെ കെമിസ്ട്രി വര്‍ക്കൗട്ടായി\nഅനൂപ് മേനോന് പറഞ്ഞപോലെ പ്രണയത്തിന് ശേഷവും വിവാഹത്തിന് മുമ്പുമുള്ള ഒരുനിമിഷത്തിന്റെ കഥയായിരുന്നു ആംഗ്രി ബേബീസ് ഇന് ലവ്. യഥാര്‍ത്ഥ ജീവിതത്തില് ഇവര് ഒന്നിക്കാന് ചിലരെങ്കിലും ആഗ്രഹിച്ചിരിക്കും. അത് ഈ ചിത്രത്തിലൂടെ സാധിച്ചു\nഞാന് സ്റ്റീവ് ലോപ്പസ് എന്ന ചിത്രത്തില് അഹാനയും ഫര്‍ഹാനും പുതുമുഖങ്ങളാണ്. പക്ഷെ ആ ഒരു ജാള്യതയും ഇല്ലാതെ ഇരുവരും മികച്ച പ്രകടനം നടത്തി. മികച്ച ജോഡികളായി ആദ്യ ചിത്രത്തില് തന്നെ നല്ല അഭിപ്രായം നേടി\nവര്‍ഷത്തിലെ വേണുവും നന്ദിനിയും നമ്മളിലൊരാളായി തോന്നുന്നെങ്കില് അത് ഈ ജോഡികളിലൂടെയാണ്. മികച്ച ജോഡികളായി ഇവരെയും ഉള്‍പ്പെടുത്താവുന്നതാണ്.\nRead more about: nazriya nazim nivin pauly dulquar salman fahad fazil namitha pramod parvathy mammootty asha sharath നസ്‌റിയ നസീം നിവിന് പോളി മമ്മൂട്ടി ഫഹദ് ഫാസില് ദുല്‍ഖര് സല്‍മാന് ആശ ശരത്ത്


ശരീരം കാണിച്ച ലക്ഷണങ്ങൾ അവഗണിച്ചപ്പോൾ സംഭവിച്ചത് - kuwaitjobvacancy\nഎല്ലുകളുടെയും പല്ലുകളുടെയും വളര്‍ച്ചയ്ക്ക് ഇതു അത്യാവശ്യമാണ്. എന്നാല്, ഈ കാത്സ്യത്തെ നമ്മുടെ ശരീരത്തിലേക്ക് ആഗിരണം ചെയ്യാന് സഹായിക്കുന്നതാണ് വൈറ്റമിന് ഡി.കൊഴുപ്പിൽ അലിയുന്ന തരം വിറ്റാമിനുകളിൽ പെടുന്ന സ്ീോയ്ഡ് വയിലൊന്നാണ് ജീവകം ഡി. അഥവാ വിറ്റാമിൻ/വൈറ്റമിൻ ഡി.\nശരീരത്തിൽ സൂക്ഷിച്ച് വെക്കാൻ കഴിയുന്ന, കൊഴുപ്പിലലിയുന്ന ജീവകമാണിത്. സൂര്യപ്രകാ‍ശം വഴി ശരീരത്തിലേക്ക് ഈ ജീവകം ആഗിരണം ചെയ്യപ്പെടുന്നു. സൂര്യനമസ്കാരം ചെയ്യുന്നത് കൊണ്ടുള്ള പ്രധാന ഫലം ഇതു തന്നെയാണ്.ശരീരത്തിലെ കാത്സ്യത്തിന്റെയും ഫോസ്ഫറസ് എന്നിവയുടെയും അളവ് ക്രമീകരിക്കുന്നു. ഇത് തൊലിക്കടിയിലുള്ള കൊഴുപ്പിൽ നിന്നാണ് രൂപം പ്രാപിക്കുന്നത്. സൂര്യൻ സമുദ്രനിരപ്പിൽ നിൽകുമ്പോൾ ഉണ്ടാകുന്ന രശ്മികളുടെ തരംഗദൈർഘ്യം ഇവ സം‌യോജിപ്പിക്കാൻ പറ്റിയതാണ്.\nനവജാതശിശുക്കളില് കാത്സ്യം കുറയുന്നതിന്റെ ഫലമായി അപസ്മാരമോ, അല്ലെങ്കില് കൈയുംകാലും വിറയലോ ഉണ്ടാവുന്നു.കുട്ടികളില് റിക്കറ്റ്‌സ് എന്ന രോഗമുണ്ടാക്കുന്നു. പേശീവലിവ്, പേശിവേദന, ഉയരക്കുറവ്, തൂക്കക്കുറവ്, കാലുകള്‍ക്ക് വളവ്, നടക്കാനുള്ള ബുദ്ധിമുട്ട്, കുഞ്ഞിന്റെ ബുദ്ധി വികാസത്തിലുള്ള കാലതാമസം, തലയിലെ നിറുകയിലെ പതപ്പ് അടയാന് വൈകുക എന്നിങ്ങനെ ഒരുപാട് അസുഖങ്ങൾ ഉണ്ടാകുന്നു,…\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി MommaCool ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nക്യാരറ്റ് ഓയിൽ ഉള്ളപ്പോൾ എന്തിനാണ് ഇത്രയും ക്യാഷ് കൊടുത്ത് സ്കിൻ വൈറ്റനിംഗ് ക്രീം വാങ്ങുന്നെ


അന്ധത - സര്‍വ്വവിജ്ഞാനകോശം\n1.1 ജന്മസിദ്ധവൈകല്യങ്ങള് ഉളവാക്കുന്ന അന്ധത\n1.1.3 റിട്രോലെന്റല് ഫൈബ്രോപ്ളാസിയ\n1.2 ജനനാനന്തരം ഉണ്ടാകുന്ന അന്ധത\n1.2.6 ദൃഷ്ടിപടല വിയോജനം\n1.2.9 സിംപതെറ്റിക് ഒഫ്താല്‍മിയ\n1.2.10 അപകടങ്ങള് മൂലമുണ്ടാകുന്ന ക്ഷതങ്ങള്\nവസ്തുക്കളുടെ നിറം, സ്വഭാവം, ആകൃതി മുതലായവ കാണാന് കഴിയാതിരിക്കുന്ന അവസ്ഥ. അന്ധത പ്രധാനമായും രണ്ടുതരത്തിലുണ്ട്: ജന്മസിദ്ധ വൈകല്യങ്ങള് ഉളവാക്കുന്ന അന്ധതയും ജനനാന്തരം ഉണ്ടാകുന്ന അന്ധതയും. ഗ്ളോക്കോമ, തിമിരം, ദൃഷ്ടിപടല(retina)ത്തിനുണ്ടാകുന്ന രോഗങ്ങള് എന്നിവയാണ് അന്ധതയുടെ പ്രധാനകാരണങ്ങള്.\nജന്മസിദ്ധവൈകല്യങ്ങള് ഉളവാക്കുന്ന അന്ധത\nഗര്‍ഭത്തിന്റെ ആദ്യത്തെ മൂന്നു മാസങ്ങളില് മാതാവിനെ ബാധിക്കുന്ന ജര്‍മന് മീസില്‍സ് അഥവാ റുബെല്ല ശിശുവിന്റെ നേത്രകാചം അതാര്യമാക്കി അന്ധതയുളവാക്കുന്നു.\nവിവിധ ഉപാപചയ തകരാറുകളും നേത്രരൂപീകരണത്തിലെ വൈകല്യങ്ങളും ജന്മസിദ്ധ അന്ധതയ്ക്ക് കാരണമാകാറുണ്ട്.\nപ്രമേഹരോഗികളായ ചില സ്ത്രീകളുടെ കുട്ടികളില് ജന്മനാ തിമിരം ഉള്ളതായി കണ്ടുവരുന്നു. ഇത്തരത്തിലുള്ള അന്ധത ശസ്ത്രക്രിയമൂലം മാറ്റാവുന്നതാണ്.\nക്രോമസോമല് വൈകല്യം മൂലം ശിശുക്കളില് ഉണ്ടാകുന്ന ഈ രോഗത്തിനു കാരണം ദൃഷ്ടി പടലത്തിന്റെ മസ്തിഷ്കാനുബന്ധ കലകളില് (neuroglia) ഉണ്ടാകുന്ന ട്യൂമറാണ്. ജനിക്കുമ്പോള്‍തന്നെ ഈ രോഗം ഉണ്ടെങ്കില് പോലും രണ്ടു വയസ്സാകുന്നതോടുകൂടി മാത്രമേ രോഗലക്ഷണങ്ങള് പ്രകടമാകുന്നുള്ളു. മിക്കവാറും ഒരു കണ്ണിലേ രോഗം ഉണ്ടാകാറുള്ളു. രോഗിയുടെ ശ്വേതമണ്ഡലം (കോര്‍ണിയ) വലുതായിവരികയും അത് പൂച്ചയുടെ കണ്ണുപോലെ മഞ്ഞനിറമാവുകയും തുടര്‍ന്ന് കാഴ്ച നഷ്ടപ്പെടുകയും ചെയ്യുന്നു. കണ്ണിനകത്ത് വലിവ് വര്‍ധിക്കുന്നതിന്റെ ഫലമായി കോര്‍ണിയ ഉന്തിവരുന്നതിന് ബുഫ്താല്‍മോസ് (Buphthalmos) എന്നു പറയുന്നു. കാളയുടെ കണ്ണുപോലെ തോന്നിക്കുന്നതിനാല് ഇതിനെ ഓക്സ്-ഐ (Ox-Eye) എന്നും വിളിക്കാറുണ്ട്. രോഗം ബാധിച്ച കണ്ണ് ശസ്ത്രക്രിയമൂലം എടുത്തുകളഞ്ഞശേഷം എക്സ്റേ-തെറാപ്പി നടത്താവുന്നതാണ്. വ്യാധി തലച്ചോറിനകത്തേക്കു വ്യാപിക്കുന്നതിനാല് ഒരു കണ്ണ് എടുത്തുകളഞ്ഞാലും വീണ്ടും മറ്റേ കണ്ണില് രോഗം ബാധിക്കാനിടയുണ്ട്. നാലുവര്‍ഷത്തിനകം ഈ രോഗം വീണ്ടും വരാതിരുന്നാല് രോഗം മാറിയെന്ന് അനുമാനിക്കാം. ഗുരുതരമായി ഈ രോഗം ബാധിച്ചാല് സാധാരണഗതിയില് ഒരു വര്‍ഷം തികയുന്നതിനുമുന്‍പ് രോഗി മരിക്കാനിടയുണ്ട്.\nകണ്ണിനകത്തെ കാചത്തിന്റെ (lens) പിന്‍ഭാഗത്ത് പോറലുകള് വീണ് കാഴ്ച നഷ്ടപ്പെടുന്ന രോഗം. അകാലജനിത (premature) ശിശുക്കള്‍ക്ക് അനിയന്ത്രിതമായി ഓക്സിജന് കൊടുക്കുന്നതുകൊണ്ട് അവരുടെ കണ്ണുകളില് ഈ രോഗമുണ്ടാകുന്നു. ഇങ്ങനെയുള്ള ശിശുക്കളില്, ജനിച്ച് 1½ മാസത്തിനുള്ളില് കണ്ണിനകത്തെ രക്തക്കുഴലുകള് വലുതായി വരുന്നു.\nമാതാവിന് സിഫിലിസ്, ഗൊണോറിയ എന്നീ രോഗങ്ങളുണ്ടെങ്കില് ശിശുവിനും ഈ രോഗങ്ങള് ഉണ്ടാകും. ജന്മനാ ഉണ്ടാകുന്ന സിഫിലിസിനോടനുബന്ധിച്ച് ശ്വേതമണ്ഡലത്തില് അണുബാധയുണ്ടാകും. അതു ബാധിച്ച് കണ്ണില് ചുവപ്പും പഴുപ്പും വരികയും കാഴ്ച നഷ്ടപ്പെടുകയും ചെയ്യും. ഗര്‍ഭകാലത്ത് അമ്മയ്ക്ക് ഈ രോഗങ്ങള്‍ക്കുള്ള ചികിത്സ ചെയ്താല് ഈ അസുഖം ഒഴിവാക്കാനാവും. കുട്ടികളിലുള്ള ചികിത്സ സാധാരണ ഫലപ്രദമല്ല.\nജനനാനന്തരം ഉണ്ടാകുന്ന അന്ധത\nജന്മനാ സിഫിലിസ് ബാധിച്ചിരിക്കുന്ന ചില കുട്ടികള്‍ക്ക് പത്തുപന്ത്രണ്ടു വയസ്സാകുമ്പോള് കോര്‍ണിയയുടെ അകത്തു വെള്ളനിറം വരുന്നതിന് ഇന്റര്‍സ്റ്റീഷ്യല് കെരറ്റൈറ്റിസ് എന്നു പറയുന്നു. പെനിസിലിന് കുത്തിവയ്ക്കുന്നതുകൊണ്ട് രോഗശാന്തിയുണ്ടാകും. കോര്‍ണിയല് ഗ്രാഫ്റ്റിങ് ചെയ്യുന്നപക്ഷം കാഴ്ച വീണ്ടെടുക്കുകയും ചെയ്യാം.\nപോഷകാഹാരങ്ങളുടെ അഭാവത്താലും അന്ധതയുണ്ടാകാറുണ്ട്. രാത്രി കാഴ്ചയുണ്ടായിരിക്കാന് ജീവകം-എ വളരെ അത്യാവശ്യമാണ്. കണ്ണിന്റെ ശ്വേതമണ്ഡലത്തില് ശല്കങ്ങള് ഉണ്ടാകുന്നതിന് കെരറ്റോ മലേഷ്യ എന്നും അതു കോര്‍ണിയയിലേക്കു വ്യാപിക്കുമ്പോള് അവയെ ബിറ്റോട്സ് സ്പോട്സ് എന്നും പറയുന്നു. മുലകുടി മാറുന്നതോടെ മുലപ്പാലിനുപകരം ധാരാളം പശുവിന്‍പാല് കൊടുക്കാതെ പകരം കപ്പ, ചോറ് മുതലായവ മാത്രം ആഹാരമായി കൊടുക്കുമ്പോള് ജീവകം-എ വേണ്ടത്ര ലഭിക്കാതെ വരികയും തന്‍മൂലം കാഴ്ച നഷ്ടപ്പെടുകയും ചെയ്യുന്നു. പാല്, മുട്ട, മീനെണ്ണ മുതലായവ ആഹാരമായി കൊടുത്താല് ആരംഭത്തില് തന്നെ ഈ രോഗം തടയാം.\nഉഷ്ണമേഖലാരാജ്യങ്ങളില് അന്ധതയ്ക്കുള്ള ഒരു പ്രധാനകാരണം മസൂരിരോഗമാണ്. മസൂരിരോഗം മൂലം കോര്‍ണിയയിലും കുമിളകള് ഉണ്ടാകുന്നു. തത്ഫലമായി കോര്‍ണിയയുടെ തൊലി ഇളകിപ്പോകുന്നു; സുതാര്യത നഷ്ടപ്പെടുകയും കാഴ്ചയ്ക്ക് തകരാറു സംഭവിക്കുകയും ചെയ്യും. പകര്‍ച്ചവ്യാധി ഉണ്ടാകാതിരിക്കാനുള്ള കുത്തിവയ്പ് എടുക്കുന്നതാണിതിനുള്ള പ്രതിവിധി. മസൂരിരോഗനിര്‍മാര്‍ജന പദ്ധതിമൂലം ഇന്ന് ഇത്തരം അന്ധത വളരെ വിരളമായിട്ടുണ്ട്.\nകണ്‍പോളകള്, ശ്വേതമണ്ഡലം, നേത്രവൃതി എന്നിവയിലുണ്ടാകുന്ന വൈറല് ബാധ. ക്ളമീഡിയ ട്രക്കോമാറ്റിസ് (Chlamydia Trachomatis) എന്ന വൈറസാണ് രോഗകാരണം. കണ്‍പോളയ്ക്കകത്തും നേത്രവൃതിയിലും ധാരാളം കുരുക്കളുണ്ടാകുന്നു. കണ്ണിനകത്തെ രക്തക്കുഴലുകള് ചുവന്നു തടിച്ചുവരികയും കണ്ണിനു വലിയ വേദന അനുഭവപ്പെടുകയും ചെയ്യും. സള്‍ഫോണാമൈഡ് ചികിത്സയാണ് പ്രതിവിധി. രോഗശുശ്രൂഷയുടെയും ചികിത്സയുടെയും അഭാവത്തില് ഇത് അന്ധതയ്ക്ക് കാരണമാകും. ജനങ്ങള് തിങ്ങിപ്പാര്‍ക്കുന്നതും ജലദൌര്‍ലഭ്യമുള്ളതുമായ സ്ഥലങ്ങളിലാണ് ഈ രോഗം അധികവും കണ്ടുവരുന്നത്. നോ: ട്രക്കോമ\nഅതിരക്തസമ്മര്‍ദം മൂലം ദൃഷ്ടിപടലത്തിനു ക്ഷതമേല്‍ക്കാനും കണ്ണിനകത്തെ രക്തക്കുഴലുകള് പൊട്ടാനും സാധ്യതയുണ്ട്. തത്ഫലമായി ചിലപ്പോള് കാഴ്ച നിശ്ശേഷം ഇല്ലാതായിത്തീരുന്നു.\nനേത്രകാചം അതാര്യമാകുന്ന അവസ്ഥയാണിത്. മധ്യവയസ്സാകുന്നതോടെ കാചത്തിന്റെ സുതാര്യത പല കാരണങ്ങളാലും നഷ്ടപ്പെടാം. അതുകൊണ്ട് കാഴ്ചയ്ക്കു മാന്ദ്യം സംഭവിക്കുന്നു. ശരീരത്തിന്റെ ആരോഗ്യം അനുസരിച്ച് കാഴ്ചക്കുറവില് ഏറ്റക്കുറച്ചിലുണ്ടാകുന്നു. തിമിരം പൂര്‍ണമാകുമ്പോള് കാചം ശസ്ത്രക്രിയമൂലം മാറ്റിയാല് കാഴ്ചവീണ്ടും ലഭിക്കുന്നതാണ്. പ്രമേഹബാധയുള്ളവരുടെ കണ്ണുകള്‍ക്കാണ് തിമിരം വേഗത്തില് ബാധിക്കുന്നത്. മദ്യം, പുകയില, ചായ, കാപ്പി എന്നീ പദാര്‍ഥങ്ങള് ധാരാളമായി ഉപയോഗിക്കുന്നതിന്റെ ഫലമായും കാഴ്ച നഷ്ടപ്പെടാം.\nഅന്ധതയുടെ ഒരു പ്രധാന കാരണം ഗ്ളോക്കോമ എന്ന രോഗമാണ്. കണ്ണിനകത്തെ മര്‍ദം നിയന്ത്രിച്ചു നിര്‍ത്തുന്നത് നേത്രോദ (aqueous humour) ത്തിന്റെ മര്‍ദമാണ്. നേത്രോദത്തിലുണ്ടാകുന്ന മര്‍ദവര്‍ധനവിനനുസൃതമായി നേത്രമജ്ജ(vitreous humour)യിലും മര്‍ദ വര്‍ധനവുണ്ടാകുന്നു. തത്ഫലമായി ദൃഷ്ടി പടലത്തിനും നേത്രനാഡി (optic nerve) ക്കും ക്ഷതം ഉണ്ടാകുകയും കാഴ്ചശക്തി കുറയുകയും ചെയ്യുന്നു. തീവ്ര ഗ്ളോക്കോമ (acute glaucoma) പെട്ടന്നുണ്ടാകുന്ന ഒരു സ്ഥിതിവിശേഷമാണ്. തീക്ഷ്ണമായ വേദനയോടൊപ്പം കാഴ്ചയ്ക്ക് മങ്ങലും അനുഭവപ്പെടുന്നു. പ്രകാശത്തെ വലയം ചെയ്ത് മഴവില് വര്‍ണങ്ങള് കാണുന്നതായും തോന്നും. അടിയന്തിര ചികിത്സ ലഭിക്കാതിരുന്നാല് അന്ധത ബാധിക്കാനിടയുണ്ട്.\nകാഴ്ച ക്രമേണ കുറഞ്ഞുവരുന്ന ക്രോണിക് ഗ്ളോക്കോമയ്ക്കു തുടക്കത്തില് വലിയ വേദന ഉണ്ടാകുകയില്ല. കണ്ണട ഉപയോഗിക്കുന്നവര്‍ക്ക് ഇടയ്ക്കിടയ്ക്കു കണ്ണട പുതുക്കേണ്ടിവരും. ക്രമേണ പാര്‍ശ്വവീക്ഷണം ഇല്ലാതായി കാഴ്ച ഒരു കുഴലില്‍കൂടി നോക്കിയാലുള്ള രൂപത്തില് കുറയുന്നു. കണ്ണിന്റെ വലിവ് വര്‍ധിക്കുകയും കാഴ്ച വീണ്ടും കുറയുകയും ചെയ്യും. രോഗം നേരത്തെ കണ്ടുപിടിച്ചാല് പ്രത്യേകതരം ശസ്ത്രക്രിയകള്‍കൊണ്ട് രോഗത്തിനു കുറെയൊക്കെ ശമനമുണ്ടാക്കാം.\nപെട്ടെന്നുള്ള അന്ധതയ്ക്ക് മറ്റൊരു കാരണമാണിത്. കൊറോയ്ഡ് (choroid) എന്ന ആവരണത്തില് നിന്നു ദൃഷ്ടിപടലം വേര്‍പ്പെട്ടു പോകുന്നു. തലയ്ക്കോ കണ്ണിനോ പെട്ടെന്നുണ്ടാകുന്ന ആഘാതം മൂലമോ ഹ്രസ്വദൃഷ്ടി മൂലമോ ഇത് സംഭവിക്കാം. ശസ്ത്രക്രിയയാണ് പ്രതിവിധി.\nമെലനോമ എന്ന മാരകമായ അര്‍ബുദം കണ്ണിനകത്ത് ഉണ്ടാകാറുണ്ട്. കണ്ണിനകത്തെ വിവിധ ഭാഗങ്ങളായ കോറോയ്ഡ്, സീലിയറി ബോഡി, ഐറിസ് എന്നിവിടങ്ങളില് ഈ രോഗം ഉണ്ടാകാം. ഒരു മൊട്ടുപോലെ ആരംഭിക്കുന്ന അര്‍ബുദം ഒരു ചെറിയ കൂണുപോലെ വളര്‍ന്ന് ദൃഷ്ടിപടല വിയോജനം ഉണ്ടാകുന്നു.\nകണ്ണുകളിലെ രക്തക്കുഴലുകളുടെ അന്യൂറിസം, കവേര്‍ണസ് സൈനസ് ത്രോംബോസിസ് (Cavernous sinus thrombosis) എന്നീ ധമനീവൈകല്യങ്ങള് ഉണ്ടാകുമ്പോള് കണ്ണ് അടയ്ക്കാന് കഴിയാത്തനിലയില് പുറത്തേക്കു തള്ളിനില്ക്കുന്നു. കണ്ണിനു വലിയ വേദനയും വലിവും അനുഭവപ്പെടുകയും കാഴ്ച നഷ്ടപ്പെടുകയും ചെയ്യും. കണ്ണിലെ സിരകളെയോ കരോട്ടിഡ് ധമനിയേയോ കെട്ടിവയ്ക്കുന്ന ശസ്ത്രക്രിയകൊണ്ട് രോഗത്തിന്റെ കാഠിന്യം കുറയ്ക്കാവുന്നതാണ്.\nനേത്രകാചത്തിന് ക്ഷതം ഉണ്ടാകുന്നതിന്റെ ഫലമായി കാചത്തിനകത്തെ പ്രോട്ടീന് പുറത്തുപോകുന്നു. ക്ഷതം കൊണ്ട് കാചത്തിലെ പ്രോട്ടീന് പുറത്തുവന്നു രോഗമില്ലാത്ത കണ്ണിനകത്തു പ്രതിപ്രവര്‍ത്തനം ഉണ്ടാക്കുന്നു. ഇതിന്റെ ഫലമായി രണ്ടു കണ്ണിലേയും കാഴ്ച നഷ്ടപ്പെടുന്നു. ഇതിന് സിംപതെറ്റിക് ഒഫ്താല്‍മിയ (Sympathetic Ophthalmia) എന്നു പറയും.\nക്ഷതം പറ്റുന്നതിന്റെ ഫലമായി കണ്ണിന്റെ അകത്തുള്ള ഭാഗങ്ങള്‍ക്കും വിവിധ കലകള്‍ക്കും ശോഥം സംഭവിക്കുക പതിവാണ്. തത്ഫലമായി അന്ധത ഉണ്ടാകാവുന്നതാണ്. ശസ്ത്രക്രിയവഴി ആ കണ്ണ് എടുത്തുമാറ്റാത്തപക്ഷം ഈ സ്ഥിതിവിശേഷം മറ്റേ കണ്ണിലേക്കുകൂടി പടരുവാനും കൂടുതല് ഗുരുതരമായ ഫലങ്ങള് ഉളവാക്കുവാനും ഇടയുണ്ട്.\nഅപകടങ്ങള് മൂലമുണ്ടാകുന്ന ക്ഷതങ്ങള്\nമൂര്‍ച്ചയുള്ള വസ്തുക്കള് കൊണ്ട് കണ്ണിന് അപകടങ്ങള് ഉണ്ടാകാറുണ്ട്. ചില ഉപകരണങ്ങള് കൈകാര്യം ചെയ്യുമ്പോള് അശ്രദ്ധ മൂലം കണ്ണിനകത്ത് കുത്തി മുറിവേല്‍ക്കാനിടയുണ്ട്. നെല്ലു കുത്തുകാര്‍ക്കിടയില് നെല്‍ക്കതിര് കണ്ണിനകത്ത് തുളച്ചു കയറി അപകടം ഉണ്ടാകുന്നത് സാധാരണമാണ്. ഇങ്ങനെയുണ്ടാകുന്ന മുറിവുകളില് അണുബാധയുണ്ടായി കണ്ണിന്റെ കാഴ്ച നഷ്ടപ്പെടാനിടയുണ്ട്. ഇതിനുള്ള ചികിത്സ വൈകുന്തോറും കാഴ്ച കിട്ടാനുള്ള സാധ്യത കുറയുന്നു.\nചുവപ്പ്, മഞ്ഞ, നീല എന്നീ നിറങ്ങള് തിരിച്ചറിയുവാന് കഴിയാതെ വരുന്ന അവസ്ഥയാണിത്. കോണു(cone)കളുടെ പ്രവര്‍ത്തനംകൊണ്ടാണ് വര്‍ണങ്ങളെ തിരിച്ചറിയാന് സാധിക്കുന്നത്. ചുവപ്പ്, പച്ച, നീല നിറങ്ങള്, കോണ് കോശങ്ങളിലെ മൂന്നു വ്യത്യസ്ത വര്‍ണകങ്ങളെ പ്രതിപ്രവര്‍ത്തനത്തിനു വിധേയമാക്കുന്നതാണ് വര്‍ണക്കാഴ്ച ലഭ്യമാക്കുന്നത്. ജന്മനാ ഈ വര്‍ണകങ്ങള് ഇല്ലാതെ വരികയോ ഏതെങ്കിലും വിധത്തില് ഇവയ്ക്ക് വൈകല്യങ്ങള് ഉണ്ടാവുകയോ ചെയ്യുന്നതിന്റെ ഫലമാണ് വര്‍ണാന്ധത.\nചുവപ്പും പച്ചയും തിരിച്ചറിയാതിരിക്കുന്ന അവസ്ഥയാണ് അധികമായി കണ്ടുവരുന്നത്. ഇതിനെ ശോണ-ഹരിതാന്ധത (Red-green Blindness) എന്നു പറയുന്നു. നീലയും മഞ്ഞയും തിരിച്ചറിയാതിരിക്കുന്ന അവസ്ഥയുമുണ്ട്. പല വര്‍ണങ്ങളിലുള്ള അനേകം കാര്‍ഡുകളില് നിന്ന് ചുവപ്പു കാര്‍ഡും പച്ചക്കാര്‍ഡും തിരഞ്ഞെടുപ്പിച്ചാണ് (Ishihara's test) വര്‍ണാന്ധത ഉണ്ടോ ഇല്ലയോ എന്നു പരിശോധിക്കുന്നത്.\nപുരുഷന്മാരില് ആണ് അധികവും വര്‍ണാന്ധത കണ്ടുവരുന്നത്. സ്ത്രീകളില് വളരെ വിരളമായേ ഇതു കണ്ടുവരുന്നുള്ളു. വര്‍ണാന്ധത ലിംഗസഹലഗ്നം (sex-linked) ആണെന്നു കരുതപ്പെടുന്നു.\n(ഡോ. നളിനി വാസു, സ.പ.)\n"http://web-edition.sarvavijnanakosam.gov.in/index.php?title=%E0%B4%85%E0%B4%A8%E0%B5%8D%E0%B4%A7%E0%B4%A4" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 11:07, 26 നവംബര് 2014.\nഈ താള് 1,369 തവണ സന്ദര്‍ശിക്കപ്പെട്ടിട്ടുണ്ട്.


ലെതർ ഫർണിച്ചർ വാങ്ങുമ്പോൾ ശ്രദ്ധിക്കേണ്ട കാര്യങ്ങൾ | Interior Magazine Malayalam\nലെതർ ഫർണിച്ചർ എന്ന പേരിൽ ലഭിക്കുന്ന എല്ലാ ഫർണിച്ചറും ഒറിജിനൽ ലെതർ ഉപയോഗിച്ചു നിർമ്മിച്ചതാവണമെന്നില്ല. ലെതർ ഫർണിച്ചറുകൾ ഒറിജിനൽ ആണെന്ന് ഉറപ്പിക്കാനുള്ള വഴികൾ എന്തൊക്കെയാണെന്ന് നോക്കാം.\nവീട്ടുപകരണങ്ങൾക്ക് ഒരു ക്ലാസിക് ടച്ച് നൽകാൻ ഏറ്റവും അനുയോജ്യമായ മെറ്റീരിയലാണ് ലെതർ. വ്യത്യസ്ത ഡിസൈനുകളിൽ സ്റ്റൈലിഷ് ലെതർ ഫർണിച്ചറുകൾ വിപണിയിലുണ്ട്.\nഎന്നാൽ ലെതർ എന്ന പേരിൽ ലഭിക്കുന്ന എല്ലാ ഫർണിച്ചറും ഒറിജിനൽ ലെതർ ഉപയോഗിച്ചു നിർമ്മിച്ചതാവണമെന്നില്ല. ലെതർ ഫർണിച്ചറുകൾ ഒറിജിനൽ ആണെന്ന് ഉറപ്പിക്കാനുള്ള വഴികൾ എന്തൊക്കെയാണെന്ന് നോക്കാം.\nഒരു സോഫയാണ് നിങ്ങൾ വാങ്ങാൻ ഉദ്ദേശിക്കുന്നത് എന്നിരിക്കട്ടെ, ആദ്യം തന്നെ ഫർണിച്ചറിന്റെ പിൻഭാഗം പരിശോധിക്കുക. എത്ര ലെയർ തുകലാണ് ഫർണിച്ചറിൽ ഉപയോഗിച്ചിട്ടുള്ളത് എന്ന് നോക്കുക. സാധാരണയായി3മുതൽ6വരെ ലെയറുകൾ ഉണ്ടാവും. ഒരു ലെയർ തുകൽ കൊണ്ട് മാത്രമാണ് ഒരു വലിയ സോഫ തയ്യാറാക്കിയിരിക്കുന്നത് എന്ന് കണ്ടാൽ അത് വ്യാജമാണെന്ന് നിങ്ങൾക്ക് ഉറപ്പിക്കാം.\nഫർണിച്ചറിൽ യഥാർത്ഥ ലെതർ ഉണ്ടോ ഇല്ലയോ എന്ന് ഉറപ്പിക്കാൻ വിലയെ മാത്രം ആശ്രയിക്കരുത്. വില കൂടുതൽ ഉള്ളത് കൊണ്ട് മാത്രം ലെതർ ഫർണിച്ചറുകൾ യഥാർത്ഥമാണെന്ന് യാതൊരു ഉറപ്പും പറയാനാവില്ല. വാങ്ങും മുൻപ് തീർച്ചയായും ലേബൽ പരിശോധിക്കണം. ഫർണിച്ചറിൽ ഉപയോഗിച്ചിരിക്കുന്ന ലെതറിന്റെ വിവരങ്ങൾ ഇതിലൂടെ മനസിലാക്കാനാവും. അതുകൊണ്ട് വിവരങ്ങൾ രണ്ടുതവണ പരിശോധിക്കാനും ആവശ്യമെങ്കിൽ കൂടുതൽ വിവരങ്ങൾ ചോദിക്കാനും മടിക്കരുത്.\nലെതർ മെറ്റീരിയൽസ് മുൻപ് ഉപയോഗിച്ചു ശീലമുണ്ടെങ്കിൽ ടെക്സ്ചർ, മണം എന്നിവ വഴിയും നിങ്ങൾക്ക് യഥാർത്ഥ ലെതർ തിരിച്ചറിയാൻ കഴിയും. ഒറിജിനൽ ലെതർ മൃദുത്വമുള്ളതും ഊഷ്മളവുമായിരിക്കും. ആകർഷകമായ സവിശേഷ സുഗന്ധമാണ് സാധാരണ രീതിയിൽ ലെതറിന്റേത്. വ്യാജമായ ലെതറിൽ അസുഖകരമായ രാസ ഗന്ധമാണ് ഉണ്ടാവുക.\nലെതറിലെ ഗ്രെയിൻസ് വളരെ ഓർഡറിൽ ആണ് ഉള്ളതെങ്കിൽ അത് വ്യാജമാകാനുള്ള സാധ്യത ഏറെയാണ്. യഥാർത്ഥ ലെതറിന്റെ ഗ്രെയിൻസിൽ വ്യത്യാസങ്ങൾ ഉണ്ടാവും.\nവ്യത്യസ്ത തരം ലെതറുകൾ തമ്മിലുള്ള വ്യത്യാസം അറിയുന്നതും പ്രധാനമാണ്. അനിലൈൻ, പിഗ്മെന്റഡ്, സെമി-അനിലൈൻ തുടങ്ങി വിവിധ തരം ലെതറുകൾ വിപണിയിലുണ്ട്. ഓർഗാനിക് സ്റ്റെയിനുള്ള മെറ്റീരിയലാണ് അനിലൈൻ ലെതർ. പിഗ്മെന്റഡ് ലെതറിന് അതാര്യമായ ഒരു കോട്ടിംഗ് ഉണ്ട്. ഏറ്റവും മോടിയുള്ള, സ്റ്റെയിൻ-റെസിസ്റ്റന്റ് ഫിനിഷും ഇതിനുണ്ട്.


സാബു ജേക്കബ് പറയുന്നത് ശുദ്ധ വിവരക്കേട് ; പണമുണ്ടായാൽ ആരെയും വെല്ലുവിളിക്കരുത് : ആർ.ചന്ദ്രശേഖരൻ. – Veekshanam\nകൊച്ചി: കിറ്റെക്‌സ് കമ്പനിയുടമ സാബു ജേക്കബ് പറയുന്നത് ശുദ്ധ വിവരക്കേടാണെന്ന് ഐ എൻ ടി യു സി സംസ്‌ഥാന പ്രസിഡന്റ് ആർ. ചന്ദ്രശേഖരൻ. കേരളത്തിൽ വ്യവസായങ്ങൾ നടത്താൻ ചില നിയമങ്ങളുണ്ട് എഴുപത്തിനാലോളം ക്രമക്കേടുകളാണ് തൊഴിൽ വകുപ്പ് കണ്ടെത്തിയത്. തൊഴിലാളികൾക്ക് മിനിമം കൂലി പോലും നൽകാതിരിക്കാൻ ഹൈക്കോടതിയെ സമീപിച്ച് സ്റ്റേ വാങ്ങിയ ആളാണ് സാബു ജേക്കബിനും ഐ എൻ ടി യു സി പ്രസിഡന്റ് പരിഹസിച്ചു.\nത്രികക്ഷി സമ്പ്രദായ ചർച്ചയ്ക്ക് ശേഷമാണ് മിനിമം വേതനം നടപ്പാക്കേണ്ടത്. അതറിയില്ലെങ്കിൽ പഠിച്ചിട്ട് വേണം സാബു ജേക്കബ് വ്യവസായം നടത്താൻ. 3500 കോടിയുടെ നിക്ഷേപം മറ്റു സമാധാനത്തേക്ക് കൊണ്ടുപോകും എന്നത് പക്വതയില്ലാത്ത നിലപാടാണ്. മുതലാളിമാരുടെ ഉത്തരം സമീപനങ്ങൾ ആശാസ്യമല്ല. സാബു ജേക്കബ് നിയമങ്ങൾ അനുസരിച്ച് അന്തസായി വേണം വ്യവസായം നടത്താൻ. കുറച്ചു പണമുണ്ടെങ്കിൽ ആരെയും വെല്ലുവിളിക്കാൻ എന്ന സമീപനം ശരിയല്ല.\nസാബു ജേക്കബ് രാഷ്ട്രീയത്തിലേക്ക് വരുന്നതിൽ ആർക്കും എതിർപ്പില്ല. പക്ഷെ അന്യസംസ്‌ഥാന തൊഴിലാളികളെ അടിമപ്പണി ചെയ്യിക്കാൻ അനുവദിക്കില്ല. ന്യായമായ മിനിമം കൂലി പോലും കോടതി വഴി തടഞ്ഞും തൊഴിൽ വകുപ്പ് ഉദ്യോഗസ്‌ഥരെ ഭീഷണിപ്പെടുത്തിയും വ്യവസായം നടത്തരുത്. തൊഴിലാളി വിരുദ്ധ നയം തിരുത്താൻ സാബു ജേക്കബ് തയാറാകണം. നിയമം അംഗീകരിച്ച മാന്യമായി വ്യവസായം നടത്താൻ സാബു ജേക്കബ് തയാറാകണമെന്നും ചന്ദ്രശേഖരൻ ആവശ്യപ്പെട്ടു. കിറ്റെക്‌സ് വിഷയത്തിൽ സർക്കാർ നിലപാട് വ്യക്തമല്ല. സ്‌ഥാപനം ആര് നടത്തിയാലും നിയമപരമായ പരിശോധനകൾക്ക് വിധേയമാകണം. മുതലാളിമാർ വളർന്നു വരുമ്പോൾ കടന്ന് വന്ന വഴി മറക്കരുത്. കേരളത്തിലെ ഒരു മുതലാളിയും സാബുവിന്റെ പാത പിന്തുടരരുത്. ന്യായമായ തൊഴിൽ സംസ്കാരം കിറ്റെക്‌സിൽ ഉണ്ടാകണം. മിനിമം കൂലി പോലും കൊടുക്കാൻ തയാറാകാട്ടാത്ത ഒരു മുതലാളി എന്ത് സേവനമാണ് നടത്തുന്നതെന്നും അദ്ദേഹം ചോദിച്ചു.\nകിറ്റെക്‌സിൽ മിനിമം കൂലി നടപ്പാക്കാൻ നിയമപരമായ നിലപാടെടുക്കുമെന്നും ചന്ദ്രശേഖരൻ മുന്നറിയിപ്പ് നൽകി. കിറ്റെക്‌സ് മുതലാളിയുടെ തൊഴിലാളി വിരുദ്ധ നടപടികൾ വ്യാപകമായി പ്രചരിപ്പിക്കുമെന്നും സാധ്യമായ എല്ലാ നടപടികളും ഇതിനെതിരെ സ്വീകരിക്കുമെന്നും അദ്ദേഹം പറഞ്ഞു. വോട്ട് ചെയ്ത് ജയിപ്പിച്ച ജനങ്ങൾ ഉന്നയിക്കുന പ്രശ്നങ്ങൾ കണ്ടില്ലെന്ന് നടിക്കാൻ ജനപ്രതിനിധികൾക്ക് കഴിയില്ല. അവരെ കുറ്റം പറയുന്നതിൽ കാര്യമില്ലെന്നും ആർ. ചന്ദ്രശേഖരൻ പറഞ്ഞു.\nപീഡനക്കേസില് കുടുക്കുമെന്ന് ഭീഷണി; രണ്ട് യുവാക്കള് ജീവനൊടുക്കി


പയ്യന്നൂർ നഗരസഭാ ഓഫീസ് മൂരിക്കൊവ്വലിലേക്ക് മാറ്റിയേക്കും | 30Jul2021\nപയ്യന്നൂർ നഗരസഭാ ഓഫീസ് മൂരിക്കൊവ്വലിലേക്ക് മാറ്റിയേക്കും\nപയ്യന്നൂർ : അസൗകര്യങ്ങളുടെ നടുവിൽ വലയുന്ന പയ്യന്നൂർ നഗരസഭയ്ക്ക് പുതിയ കെട്ടിടം നിർമിക്കാൻ പദ്ധതിയൊരുങ്ങുന്നു. പയ്യന്നൂർ മൂരിക്കൊവ്വലിലാണ് പുതിയ കെട്ടിടത്തിനുള്ള സ്ഥലം കണ്ടെത്തിയിരിക്കുന്നത്. പുതിയ ഓഫീസ് കെട്ടിടമുൾപ്പെടെ നിർമിച്ച് നഗരസഭയുടെ സ്ഥലപരിമിതികൾക്ക് പരിഹാരം കണ്ടെത്താനാണ് ശ്രമം.\nനിർമാണം നടക്കുന്ന പയ്യന്നൂർ പുതിയ ബസ് സ്റ്റാൻഡിന് സമീപമാണ് ആദ്യം പുതിയ ഓഫീസിനായി സ്ഥലം കണ്ടെത്തിയിരുന്നത്. പുതിയ തിയേറ്റർ സമുച്ചയത്തിന് സമീപമാണ് ഈ സ്ഥലം. എന്നാൽ ഈ സ്ഥലം മതിയാവാതെ വരുമെന്ന കണ്ടെത്തലിനെത്തുടർന്ന് മൂരിക്കൊവ്വലിലേക്ക് പുതിയ ഓഫീസിനായുള്ള പദ്ധതി മാറ്റുകയായിരുന്നു. പുതിയ ബസ് സ്റ്റാൻഡ് നിർമാണം പൂർത്തിയാകുന്ന മുറയ്ക്ക് ഇതിന് സമീപമുള്ള സ്ഥലത്ത് ഷോപ്പിങ് കോംപ്ലക്സ് നിർമിക്കാനാണ് ലക്ഷ്യമിടുന്നത്.\nമൂരിക്കൊവ്വലിലെ നഗരസഭയുടെ ട്രഞ്ചിങ് ഗ്രൗണ്ടിനോട് ചേർന്നായിരിക്കും പുതിയ ഓഫീസും സംവിധാനങ്ങളും ഒരുക്കുക. ഇതിന് സ്വകാര്യവ്യക്തിയുടെ കൈവശമുള്ള സ്ഥലം ഏറ്റെടുക്കും. സംസ്ഥാന സർക്കാരിന്റെ ഫണ്ടുപയോഗിച്ചായിരിക്കും കെട്ടിടം നിർമിക്കുക. നഗരസഭാ ഓഫീസ്, കോൺഫറൻസ് ഹാൾ, മിനി ഓഡിറ്റോറിയം തുടങ്ങിയവ പുതിയ കെട്ടിടത്തിലുണ്ടാകും.\nഎട്ടുവർഷം മുമ്പ് ഒന്നാം ഗ്രേഡ് പദവി ലഭിച്ച നഗരസഭയിൽ അതിനനുസരിച്ചുള്ള അടിസ്ഥാനസൗകര്യങ്ങൾ ഒരുക്കാൻ കഴിഞ്ഞിട്ടില്ല. ജീവനക്കാരുടെ തസ്തികയടക്കമുള്ള കാര്യങ്ങളിൽ ഇപ്പോഴും നഗരസഭ മൂന്നാം ഗ്രേഡിൽത്തന്നെയാണ്. ഇതേത്തുടർന്ന് പല വികസന പ്രവർത്തനങ്ങളും നടത്താൻ നഗരസഭയ്ക്ക് കഴിയാത്ത സ്ഥിതിയാണുള്ളത്.\nവരുമാന പരിധിയുടെ അടിസ്ഥാനത്തിലാണ് നഗരസഭകൾക്ക് ഗ്രേഡ് പദവികൾ അനുവദിക്കുന്നത്. ഒന്നാം ഗ്രേഡ് തസ്തികയിൽ ഉദ്യോഗസ്ഥരെ അനുവദിച്ചാൽ അവർക്കുള്ള ശമ്പളവും മറ്റും നൽകാനുള്ള സാമ്പത്തികഭദ്രത പയ്യന്നൂരിനുണ്ട്. പുതിയ കെട്ടിടവും സൗകര്യങ്ങളും ഒരുക്കുന്നതോടെ നിലവിലുള്ള സ്ഥലപരിമിതികൾക്കും മറ്റ് തടസ്സങ്ങൾക്കും പരിഹാരമാകും.


Tomato Prices Fall to Rs3per Kg - Malayalam Goodreturns\n» തക്കാളി വില കുത്തനെ ഇടിഞ്ഞു; കിലോയ്ക്ക് വെറും3രൂപ!!\nതക്കാളി വില കുത്തനെ ഇടിഞ്ഞു; കിലോയ്ക്ക് വെറും3രൂപ!!\nPublished: Wednesday, June 6, 2018, 16:15 [IST]\nകർഷകരുടെ ബാങ്ക് അക്കൗണ്ടുകളിലേക്ക് നേരിട്ട് ഒറ്റ ക്ലിക്കിൽ മോദിയുടെ 17,000 കോടി രൂപ\n10 hrs ago ആമസോൺ ഫ്രീഡം സെയിൽ: ലാപ്ടോപ്പുകൾക്കും സ്മാർട്ട്ഫോണുകൾക്കും വമ്പൻ വിലക്കുറവ്\n10 hrs ago കൈയിലുള്ള കാശ് വെറുതെ കളയേണ്ട; ഈ വർഷം ലാഭം കിട്ടാൻ കാശ് നിക്ഷേപിക്കേണ്ടത് എവിടെ?\n11 hrs ago പൊള്ളുന്ന വിലയിലും പൊന്ന് വാങ്ങാൻ ആളുണ്ട്; ഇറക്കുമതിയിൽ വർദ്ധനവ്\n12 hrs ago ഉടൻ കാശിന് ആവശ്യമുണ്ടോ? പെട്ടെന്ന് വായ്പ ലഭിക്കുന്നതിനുള്ള അഞ്ച് വഴികൾ\nNews രാഹുല് തിരിച്ചെത്തും, സോണിയ ഉടന് പടിയിറങ്ങും, സീനിയേഴ്‌സിന്റെ വെളിപ്പെടുത്തല്, മാറ്റങ്ങള് ഇങ്ങനെ\nതക്കാളി വിലയിൽ വൻ ഇടിവ്. കിലോയ്ക്ക്3രൂപയാണ് നിലവിൽ കർണാടകയിലെ വില. ഈ ആഴ്ച്ചയിൽ വില വീണ്ടും താഴേയ്ക്ക് പോകാൻ സാധ്യതയുണ്ടെന്നാണ് വ്യാപാരികളുടെ വിലയിരുത്തൽ.\nഇത്തവണ മഴ കൂടുതൽ പെയ്ത് വിളവ് വർദ്ധിച്ചതാണ് വിലയിടിവിന് പ്രധാന കാരണം. ഏപ്രിലിൽ കർണാടകയിൽ നല്ല മഴ ലഭിച്ചിരുന്നു. ഒന്നര മാസമാണ് തക്കാളി കൃഷിയുടെ വിളവ് കാലം. ഇതോടെ കർഷർ ദുരിതത്തിലായി.\nകർണാടകയിലെ കോലാർ, ചിക്കബല്ലാപുര, ചാമരാജ് നഗർ, റയ്ച്ചൂർ, ബെല്ലാരി എന്നിവിടങ്ങളിലാണ് ഏറ്റവും കൂടുതൽ തക്കാളി കൃഷി നടത്തുന്നത്. ഇവിടങ്ങളിൽ ഇത്തവണ നല്ല മഴ ലഭിച്ചിരുന്നു. കേരളം, തമിഴ്നാട് തുടങ്ങിയ അയൽ സംസ്ഥാനങ്ങളിലേയ്ക്ക് തക്കാളി കയറ്റി അയയ്ക്കുന്നതും ഇവിടെ നിന്നാണ്.\nആന്ധ്ര, ഒഡിഷ, തെലങ്കാന, ഛത്തിസഗ്ഢ് തുടങ്ങിയ ചൂട് കൂടുതലുള്ള സംസ്ഥാനങ്ങളിൽ പൊതുവേ തക്കാളി കാര്യമായി വിളയാറില്ല. എന്നാൽ ഇത്തവണ ഈ സംസ്ഥാനങ്ങളിലും കാലാവസ്ഥ കൃഷിക്ക് അനുയോജ്യമായിരുന്നുവെന്നും മികച്ച വിളവ് ലഭിച്ചുവെന്നുമാണ് റിപ്പോർട്ട്. വില ഇതേ രീതിയിൽ തുടർന്നാൽ കർഷകർക്ക് കനത്ത നഷ്ട്ടം നേരിടേണ്ടി വരും.\nതക്കാളി വില കുതിച്ചുയരുന്നു, അടുക്കളയിൽ ഇനി തക്കാളി കുറയും; വരും ആഴ്ച്ചകളിൽ വില വീണ്ടും ഉയരും\nപച്ചക്കറി വില കുതിച്ചുയരും; വിളനാശം രൂക്ഷം, ഡീസൽ വില വർദ്ധനവും കാരണം\nതക്കാളി വില ഒരു രൂപയിൽ താഴെ, പച്ചക്കറികൾ ആർക്കും വേണ്ട\nതക്കാളിയ്ക്ക് രണ്ട് രൂപ, ഉള്ളി വില 10 രൂപയിൽ താഴെ; വില കുത്തനെ ഇടിഞ്ഞു\nഉള്ളിയ്ക്ക് പിന്നാലെ തക്കാളി വിലയും കുതിച്ചുയരുന്നു; വില 45ൽ നിന്ന് 80ലേയ്ക്ക്\nഉള്ളിയ്ക്ക് പിന്നാലെ തക്കാളിയ്ക്കും പൊള്ളുന്ന വില, വിലയിൽ 70 ശതമാനം വർദ്ധനവ്\nവീട്ടമ്മമാർ തക്കാളി ഉപേക്ഷിക്കുന്നു; വില 100 കടന്നു\nചെറിയ ഉള്ളിക്ക് പിന്നാലെ തക്കാളിയും സെഞ്ച്വറി അടിച്ചു!!!\nതക്കാളി വില റോക്കറ്റിലേറി; കിലോയ്ക്ക് 80 രൂപ\nതക്കാളി വില കുറയുന്നു\nRead more about: tomato price തക്കാളി വില\nTomato Prices Fall to Rs3per Kg\nWith good rains in Karnataka as well as its neighbouring states, tomato has beenabumper crop, that has resulted in its price plummeting to Rs3per kg.\nStory first published: Wednesday, June 6, 2018, 16:15 [IST]\nഓഫ്‌ലൈൻ മോഡിലും ഇനി പേയ്‌മെന്റ് നടത്താം; പുതിയ സംവിധാനവുമായി ആർബിഐ - അറിയേണ്ടതെല്ലാം\nസെൻസെക്സിൽ 100 പോയിന്റ് ഇടിവ്, നിഫ്റ്റി 11,200 ന് താഴെ; യെസ് ബാങ്ക് ഓഹരികൾ 5% ഉയർന്നു


അമർ രഹേ ! 17 ഗണ് സല്യൂട്ടോടെ വീരനായകന് വിട ചൊല്ലി രാജ്യം… ജനറല് റാവത്ത് ഇനി ജ്വലിക്കുന്ന ഓർമ്മ – Jaihind TV\nഅമർ രഹേ ! 17 ഗണ് സല്യൂട്ടോടെ വീരനായകന് വിട ചൊല്ലി രാജ്യം… ജനറല് റാവത്ത് ഇനി ജ്വലിക്കുന്ന ഓർമ്മ\nന്യൂഡല്‍ഹി : സംയുക്ത സേനാമേധാവി ബിപിൻ റാവത്തിന് രാജ്യത്തിന്‍റെ വിട. കൂനൂരിൽ കോപ്റ്റർ അപകടത്തിൽ മരണപ്പെട്ട ബിപിൻ റാവത്തിന്‍റെയും ഭാര്യ മധുലിക റാവത്തിന്‍റെയും ഭൗതിക ശരീരം ബ്രാർ സ്‌ക്വയറിൽ ഔദ്യോഗിക ബഹുമതികളോടു കൂടി സംസ്‌കരിച്ചു. പ്രതിരോധമന്ത്രി രാജ്നാഥ് സിംഗ്, ആഭ്യന്തരമന്ത്രി അമിത് ഷാ, രാഹുൽ ഗാന്ധി അടക്കമുള്ള ജനപ്രതിനിധികൾ അന്തിമോപചാരം അർപ്പിച്ചു.\nരാജ്യത്തിന്‍റെ സംയുക്ത സേനാമേധാവി ബിപിൻ റാവത്തിന് അന്ത്യാഞ്ജലി അർപ്പിക്കാൻ ആയിരങ്ങളാണ് വസിതിയിലും ബ്രാർ സ്‌ക്വയറിലും എത്തിചേർന്നത്. 800ഓളം സൈനികരുടെ സാനിധ്യത്തിലായിരുന്നു ബിപിൻ റാവത്തിന് രാജ്യം യാത്രയയപ്പ് നൽകിയത്. ആദരസൂചകമായി 17 ഗൺ സല്യൂട്ട് നൽകി, മതാചാരപ്രകാരമായിരുന്നു റാവത്തിന്‍റെ സംസ്‌കാര ചടങ്ങുകൾ നടന്നത്. മക്കളായ കൃതികയും തരിണിയും ചിതയ്ക്ക് തീ പകർന്നു. സംസ്‌കാര ചടങ്ങിൽ വിദേശ നയതന്ത്ര പ്രതിനിധികളും പങ്കെടുത്തു.\nഇന്ന് രാവിലെ മുതലാണ് ബിപിൻ റാവത്തിന്‍റേയും ഭാര്യയുടേയും മൃതദേഹങ്ങൾ കാംരാജ് മാർഗിലെ ഔദ്യോഗിക വസതിയിൽ പൊതുദർശനത്തിന് വെച്ചത്. ഉച്ചയ്ക്ക് ഒരു മണിയോടെ പൊതുദർശനം പൂർത്തിയാക്കാനാണ് നിശ്ചയിച്ചിരുന്നതെങ്കിലും ജനങ്ങളുടെതിരക്ക് വർധിച്ചതോടെ പൊതുദർശനം നീണ്ടുപോയി. രാവിലെ മുതൽ അന്തിമോപചാരമർപ്പിക്കാനായി രാഷ്ട്രീയ, സാമൂഹ്യ, സാംസ്‌കാരിക രംഗത്തെ നൂറുകണക്കിന് പ്രമുഖരാണ് എത്തിയത്. വിവിധ രാജ്യങ്ങളിൽ നിന്നുള്ള സ്ഥാനപതികളും അന്തിമോപചാരമർപ്പിക്കാനെത്തിയിരുന്നു . കേന്ദ്രമന്ത്രിമാരായ രാജ്നാഥ് സിംഗ്, അമിത് ഷാ, നിർമല സീതാരാമൻ, മന്‍ഷുക് മാണ്ഡവ്യ, കോൺഗ്രസ് നേതാക്കളായ രാഹുൽഗാന്ധി, എകെ ആന്‍റണി, കെസി വേണുഗോപാൽ, കൊടിക്കുന്നിൽ സുരേഷ് എന്നിവരും അന്തിമോപചാരമർപ്പിക്കാനെത്തി. ഔദ്യോഗിക വസതിയിലെ പൊതുദർശനത്തിന് ശേഷം വിലാപയാത്രയായാണ് ഭൗതിക ശരീരം കന്‍റോൺമെന്‍റിലെ ബ്രാർ സ്‌ക്വയറിലെത്തിച്ചത്. അമർ രഹേ വിളികളുമായി വൻ ജനക്കൂട്ടമാണ് സൈനിക മേധാവിയുടെ ഭൗതികശരീരം വഹിച്ചുകൊണ്ടുള്ള വാഹനത്തെ അനുഗമിച്ചത്.\n1978ൽ ഗൂർഖാ റൈഫിൾസിന്‍റെ അഞ്ചാം ബറ്റാലിയനിൽ ആണ് റാവത്ത് തന്‍റെ സൈനിക ജീവിതം ആരംഭിച്ചത്. 2016 ഡിസംബർ 31നാണ് കരസേനാ മേധാവിയായി റാവത്ത് ചുമതലയേറ്റത്. 2020 ജനുവരി ഒന്നിന് രാജ്യത്തിന്‍റെ പ്രഥമ സംയുക്ത സേനാ മേധാവിയായി. പരമവിശിഷ്ട സേവാ മെഡൽ, അതിവിശിഷ്ട സേവാ മെഡൽ, വിശിഷ്ട സേവാ മെഡൽ, ഉത്തം യുദ്ധ് സേവാമെഡൽ, യുദ്ധ് സേവാ മെഡൽ തുടങ്ങിയ സൈനിക ബഹുമതികൾക്ക് അർഹനായ വ്യക്തിത്വം ആണ് ജനറൽ ബിപിൻ റാവത്ത്. ഇന്ത്യയുടെ യുദ്ധതന്ത്രഞ്ജന് പ്രണാമം…


റവന്യൂ മന്ത്രി ഇ ചന്ദ്രശേഖരൻ കൊല്ലപ്പെട്ട യൂത്ത് കോൺഗ്രസ് പ്രവർത്തകരുടെ വീടുകളിൽ | Revenue minister visits periya murder victims house – News18 Malayalam\nറവന്യൂ മന്ത്രി ഇ ചന്ദ്രശേഖരൻ കൊല്ലപ്പെട്ട യൂത്ത് കോൺഗ്രസ് പ്രവർത്തകരുടെ വീടുകളിൽ\nകേരളമാകെ അപലപിച്ച കൊടും ക്രൂരതയാണ് നടന്നത്.\nLast Updated : February 21, 2019, 10:12 IST\nകാസര്‍കോട് : പെരിയയിൽ കൊല്ലപ്പെട്ട യൂത്ത് കോൺഗ്രസ് നേതാക്കളുടെ വീട് സന്ദർശിച്ച് റവന്യു മന്ത്രി ഇ.ചന്ദ്രശേഖരൻ. രാവിലെ9മണിയോടെയാണ് മന്ത്രി ഇവിടെയെത്തിയത്. കേരളമാകെ അപലപിച്ച കൊടും ക്രൂരതയാണ് നടന്നതെന്നാണ് അദ്ദേഹത്തിന്റെ പ്രതികരണം. ഏത് സാഹചര്യത്തിലാണ് സന്ദര്‍ശനം എന്ന ചോദ്യത്തിന് താൻ സിപിഐക്കാരനാണ് കേരള സർക്കാരിന്റെ ഭാഗമാണ്. അത് എല്ലാവർക്കും അറിയാവുന്ന കാര്യമാണ്. തിരിച്ചും മറിച്ചും ചോദിക്കേണ്ട കാര്യമില്ലെന്നായിരുന്നു മറുപടി.\nAlso Read-പെരിയ ഇരട്ടക്കൊലപാതകം: അന്വേഷണം ക്രൈംബ്രാഞ്ചിന് വിടാൻ ആലോചന\nസംഭവത്തെ രാഷ്ട്രീയ പ്രശ്നവുമായി കൂട്ടിക്കുഴക്കേണ്ട കാര്യമില്ല. ഒരിക്കലും നടക്കാന് പാടില്ലാത്ത വളരെ ദാരുണമായ സംഭവമാണ് നടന്നത് മന്ത്രി പറഞ്ഞു. സർക്കാരോ പാർട്ടിയോ ഇതിനെ ന്യായീകരിച്ചിട്ടില്ലെന്നും ഒരിക്കലും അംഗീകരിക്കാനാവാത്ത കൃത്യമാണ് നടന്നതെന്നും അദ്ദേഹം വ്യക്തമാക്കി. കൊലപാതക സംഭവത്തിൽ ആദ്യം തന്നെ പ്രതികരിച്ച രാഷ്ട്രീയ നേതാക്കളിൽ ഒരാളായിരുന്നു റവന്യു മന്ത്രി ഇ.ചന്ദ്രശേഖരൻ. വകതിരിവില്ലാത്തവർ ചെയ്യുന്നത് തിരുത്തേണ്ടി വരുമെന്നായിരുന്നു കൊലപാതകത്തെ അപലപിച്ച് അദ്ദേഹത്തിന്റെ പ്രതികരണം.\nകൊല്ലപ്പെട്ട കൃപേഷിന്റെ വീട്ടിലായിരുന്നു മന്ത്രി ആദ്യം എത്തിയത്. ഇദ്ദേഹത്തെ കണ്ട് കൃപേഷിന്റെ അച്ഛൻ അലമുറയിട്ട് കരയുകയായിരുന്നു. തുടർന്ന് ശരത് ലാലിന്റെ വീട്ടിലേക്ക് തിരിച്ചു. വീടിന്റെ അവസ്ഥയെയും വസ്തുവിന്റെ പട്ടയത്തേയും സംബന്ധിച്ച കൃപേഷിന്റെ അച്ഛന്റെ പരാതി പരിശോധിക്കുമെന്നും അദ്ദേഹം വ്യക്തമാക്കിയിട്ടുണ്ട്.\nFirst published: February 21, 2019, 09:59 IST\nKasargod MurderKrupesh KasargodPeriya Youth Congress MurderRahul Gandhi condolencessharath LalYouth Congress HarthalYouth Congress Murderകാസർകോഡ് ഇരട്ടക്കൊലപാതകംകൃപേഷ്പെരിയ യൂത്ത് കോൺഗ്രസ് കൊലപാതകംബൃന്ദാ കാരാട്ട്മുഖ്യമന്ത്രി പിണറായി വിജയൻയൂത്ത് കോൺഗ്രസ് ഹർത്താൽരാഹുൽ ഗാന്ധി യൂത്ത് കോൺഗ്രസ് കൊലപാതകംശരത് ലാൽ


Tomin J Thachankary as KSRTC conductor | ഇരുപത് ചോദ്യത്തിൽ പത്തൊമ്പതിനും ഉത്തരം നൽകി കണ്ടക്ടർ പരീക്ഷ പാസായി; ഇളം നീല യൂണിഫോമും ടിക്കറ്റ് റാക്കും കയ്യിലേന്തി ഗുരുവായൂർ എക്സ്‌പ്രസിൽ ടിക്കറ്റ് എഴുതാൻ കയറി; തിരുവല്ലവരെ പണം വാങ്ങിയതും ടിക്കറ്റ് കൊടുത്തതും സിഎംഡി; ചാനലിലെ ഫ്‌ളാഷ് ന്യൂസ് കണ്ട് തള്ളിക്കയറി യാത്രക്കാരും; പണസഞ്ചിയും റാക്കുമായി കമ്പിയിൽ പിടിച്ച് യാത്രക്കാർക്കിടയിലൂടെയുള്ള യാത്ര ആഘോഷമാക്കി കെഎസ്ആർടിസി പ്രേമികൾ: ലോക തൊഴിലാളി ദിനത്തിൽ കണ്ടക്ടറായ തച്ചങ്കരി ഉടൻ ഡ്രൈവറാകും - MarunadanMalayali.com\nMay 01, 2018 | 02:13 PM IST | Permalink\nതിരുവനന്തപുരം: തലസ്ഥാനത്തെ കെഎസ്ആർടിസി ഡിപ്പോയിൽ നിന്നും ഇന്ന് രാവിലെ 10 .45 നു പുറപ്പെട്ട സൂപ്പർ ഫാസ്റ്റ് ബസിലെ നീല യൂണിഫോം അണിഞ്ഞ കണ്ടക്ടറെ കണ്ടു യാത്രക്കാർ ഞെട്ടി. എന്നും ഏതെങ്കിലും വാർത്തയിലൂടെ മാധ്യമങ്ങളിൽ നിറഞ്ഞു നിൽക്കുന്ന സാക്ഷാൽ ടോമിൻ ജെ തച്ചങ്കരി തന്നെയായിരുന്നു ടിക്കറ്റ് കൊടുത്തു പണം വാങ്ങാൻ എത്തിയിരുന്നത്. ബസ് പുറപ്പെടും മുൻപ് തന്നെ ചാനൽ കാമറയുടെ ബഹളം ആയതുകൊണ്ട് യാത്രക്കാരുടെ അത്ഭുതം അധികം നീണ്ടു നിന്നിരുന്നില്ല. വണ്ടി പുറപ്പെട്ടു കഴിയുമ്പോൾ കാമറക്കാരും പിന്നാലെ കെഎസ്ആർടിസി എംഡിയും ഇറങ്ങുമെന്ന് അവർ കരുതിയെങ്കിലും സംഭവിച്ചത് മറിച്ചായിരുന്നു. മൂന്നു മണിക്കൂറോളം കണ്ടക്ടറായി യാത്ര ചെയ്തു തിരുവല്ലയിൽ എത്തിയാണ് തച്ചങ്കരി പുറത്തിറങ്ങിയത്.\nനീല യൂണിഫോം അണിഞ്ഞു ടിക്കറ്റ് റാക്കും പണം സൂക്ഷിക്കുന്ന സഞ്ചിയും കക്ഷത്തിൽ വച്ച് യാത്രക്കാർക്കിടയിലൂടെ തിക്കി തിരക്കിയുള്ള ഡിജിപിയുടെ യാത്ര ഏറെ കൗതുകം ഉയർത്തി. ബസിന്റെ വേഗത്തിനു അനുസരിച്ചു വീഴാതിരിക്കാൻ തച്ചങ്കരി ഇടയ്ക്കിടെ കമ്പിയിൽ പിടിക്കുകയും യാത്രക്കാരുടെ ദേഹത്ത് തൊടുകയും ഒക്കെ ചെയ്തത് ചിരിപടർത്തി. വല്യ നോട്ടു നൽകിയവർക്ക് പോലും ചില്ലറ നൽകിയും ചിരിച്ചും കുശലം പറഞ്ഞും കെഎസ്ആർടിസി നന്നാക്കാനുള്ള അഭിപ്രയങ്ങൾ തേടിയും ചിരിച്ചും കളിച്ചുമായിരുന്നു തച്ചങ്കരിയുടെ യാത്ര. തച്ചങ്കരി തന്നെ കണ്ടക്ടറായ വിവരം സോഷ്യൽ മീഡിയയിലൂടെ പടർന്നു പിടിച്ചപ്പോൾ നിരവധിയാത്രക്കാരാണ് ടിക്കറ്റ് എടുത്തു യാത്ര ചെയ്യാൻ ഗുരുവായൂർ എക്‌സ്‌പ്രെസ്സിൽ എത്തിയത്.\nതങ്ങൾക്ക് ടിക്കറ്റ് തരാൻ കണ്ടക്ടറുടെ വേഷത്തിൽ എത്തിയ ഡിജിപി യാത്രക്കാർക്കും ആവേശമായി. കണ്ടക്ടറായുള്ള ആദ്യത്തെ ശ്രമമാണെങ്കിലും മൂന്ന് മണിക്കൂർ യാത്രയിൽ തച്ചങ്കരി മറ്റൊരു കണ്ടക്ടറെ കൂടെക്കൂട്ടാനും സമ്മതിച്ചില്ല. സ്വന്തം ഉത്തരവാദിത്തമായി തന്നെ ഏറ്റെടുത്ത് കെഎസ്ആർടിസി ജീവനക്കാർക്ക് മാതൃകയാവുകയാണ് ഡിജിപി ചെയ്തത്. മൂന്നുവർഷത്തെ കാലാവധിയുള്ള ലൈസൻസാണ് തച്ചങ്കരിക്ക് ലഭിച്ചിരിക്കുന്നത്. ലൈസൻസ് കയ്യിൽ കിട്ടിയതോടെ കണ്ടക്ടർ യൂണിഫോമും ബാഗുമൊക്കെ തയാറാക്കി, ടിക്കറ്റ് മെഷീൻ ഉപയോഗവും പഠിച്ച് ജോലിക്കു കയറുകയായിരുന്നു അദ്ദേഹം.\nഅധികം വൈകാതെ ഡ്രൈവറുടെ വേഷത്തിലും തച്ചങ്കരിയെത്തും. ഹൈവി വെഹിക്കിൾ ഡ്രൈവർ ലൈസൻസിനായി അദ്ദേഹം അപേക്ഷ നൽകിക്കഴിഞ്ഞു. 20 ദിവസത്തിനകം ലൈസൻസ് കിട്ടുമെന്നാണു പ്രതീക്ഷ. കെഎസ്ആർടിസിയുടെ രക്ഷകനായി എത്തിയ ഡിജിപി മാസാവസാനമായ ഇന്നലെ തന്നെ ശമ്പളം നൽകിയും ജീവനക്കാർക്ക് ആവേശമായി. നാളുകൾക്ക് ശേഷമാണ് കൃത്യസമയത്ത് കെഎസ്ആർടിസി ജീവനക്കാർക്ക് ശമ്പളം ലഭിക്കുന്നത്.\nകേരളത്തിലങ്ങോളം ഇങ്ങോളം ഉള്ള കെഎസ് ആർടിസി സ്റ്റേഷനുകളിൽ നേരിട്ട് എത്തി പ്രശ്‌നങ്ങൾ വിലയിരുത്തുന്ന ഡിജിപി നേരത്തെ തന്നെ ജീവനക്കാരോട് ഈ മാസം 30ന് തന്നെ ശമ്പളം നൽകുമെന്ന് തച്ചങ്കരി വാക്ക് നൽകിയിരുന്നു. തച്ചങ്കരിയുടെ ഈ പ്രഖ്യാപനമാണ് ഇന്നലെ യാഥാർത്ഥ്യമായത്. പെൻഷൻ തുകയും കൃത്യസമയത്തു നൽകാൻ നടപടിയെടുത്തിട്ടുണ്ടെന്ന് അദ്ദേഹം അറിയിച്ചു. സാമ്പത്തിക പ്രതിസന്ധി മൂലം ശമ്പളവും പെൻഷനും വൈകുന്നതു പതിവായിരിക്കെയാണു ജീവനക്കാർ അപ്രതീക്ഷിതമായി കൃത്യസമയത്തു ശമ്പളം ലഭിച്ചതിന്റെ സന്തോഷത്തിലാണ്.\nകെഎസ്ആർടിസി കടം കേറി മുടിഞ്ഞതിനാല് കുറച്ച് കാലമായി കൃത്യസമയത്ത് ജീവനക്കാർക്ക് ശമ്പളം ലഭിച്ചിരുന്നില്ല. ശമ്പളം കിട്ടാൻ കുറഞ്ഞത് ഒരാഴ്ച എങ്കിലും വൈകാറുണ്ട്. ഈ പതിവു രീതിയാണ് ഇന്നലെ തച്ചങ്കരി മാറ്റി എഴുതിയത്. ഇന്നലെ ഉച്ചയോടെ അക്കൗണ്ടിൽ ശമ്പളം വന്നതിന്റെ മൊബൈൽ സന്ദേശം ലഭിച്ചതോടെ ജീവനക്കാരും സന്തോഷത്തിലായി. ശമ്പളം അക്കൗണ്ടിൽ എത്തിയതോടെ അക്ഷരാർത്ഥത്തിൽ ഞെട്ടിയത് എംപാനലുകാരായിരുന്നു\nതച്ചങ്കരി ചുമതലയേറ്റ ശേഷം ജീവനക്കാരുമായി നടത്തിയ കൂടിക്കാഴ്ചകളിൽ ശമ്പളം വൈകുന്നതിലാണു ഏറെ പരാതികളുണ്ടായത്. തുടർന്നു തച്ചങ്കരി ധനകാര്യ മന്ത്രി തോമസ് ഐസക്കുമായി ബന്ധപ്പെട്ടു ശമ്പളത്തിനുള്ള തുക മുൻകൂറായി ലഭ്യമാക്കുകയായിരുന്നു. കൃത്യസമയത്തു ശമ്പളം നൽകുമെന്നും ഇല്ലെങ്കിൽ എംഡി സ്ഥാനം രാജിവയ്ക്കുമെന്നുമായിരുന്നു തച്ചങ്കരി ജീവനക്കാർക്കു നൽകിയ ഉറപ്പ്. അതിനു പകരമായി ജീവനക്കാരുടെ പൂർണപിന്തുണ അദ്ദേഹം അഭ്യർത്ഥിച്ചു.\nശമ്പളം നൽകാൻ 86 കോടിയാണു വേണ്ടത്. കെഎസ്ആർടിസി കടത്തിലായതിനാൽ മാസങ്ങളായി സർക്കാരാണു തുക നൽകുന്നത്. പെൻഷൻ വിതരണത്തിനുള്ള 60 കോടി രൂപ സഹകരണ ബാങ്കുകളുടെ കൺസോർഷ്യമാണ് ഏറ്റെടുത്തിട്ടുള്ളത്. 46,450 ജീവനക്കാരാണു കെഎസ്ആർടിസിയിലുള്ളത്. ഇവർക്കെല്ലാം ഇന്നലെ തന്നെ ശമ്പളം കിട്ടി. ഇതോടെ കൃത്യസമയത്ത് ശമ്പളം നൽകിയും ജീവനക്കാരെ കൈയിലെടുത്തും കെഎസ്ആർടിസിയെ അടിമുടി പരിഷ്‌ക്കരിക്കാനാണ് തച്ചങ്കരിയുടെ ശ്രമം.\nഅതേസമയം കെഎസ്ആർടിസിയെ രക്ഷിക്കാൻ ശക്തമായ നടപടികളുമായി ടോമിൻ തച്ചങ്കരി മുന്നോട്ട് പോകുമ്പോൾ അതിന് തുരങ്കം വയ്ക്കാൻ ഉദ്യോഗസ്ഥ ഭരണതലത്തിൽ നീക്കം സജീവമായി. യൂണിയൻ നേതാക്കളുടെ നേതൃത്വത്തിൽ ആണ് തച്ചങ്കരിയുടെ ഉത്തരവുകൾതന്നെ അട്ടിമറിക്കപ്പെടുംവിധം തന്ത്രങ്ങൾ മെനയുന്നത്. കെഎസ്ആർടിസിയിൽ അദർ ഡ്യൂട്ടി ഇല്ലാതാക്കാൻ തച്ചങ്കരി കഴിഞ്ഞദിവസം നടപടികൾ നിർദ്ദേശിച്ചിരുന്നു.\nഇതിനായി ജോലിക്കുകയറിയ തസ്തികയിൽ അല്ലാതെ മറ്റു തസ്തികകളിൽ ഇപ്പോൾ ജോലി ചെയ്യുന്നവരെയെല്ലാം അതത് തസ്തികയിലേക്ക് തന്നെ തിരിച്ചുകൊണ്ടുവരാനാണ് നിർദ്ദേശം നൽകിയത്. എന്നാൽ ഇതിന്റെ മറവിൽ വേണ്ടപ്പെട്ടവരെ അവർ ഇരിക്കുന്ന സ്ഥലത്തുതന്നെ തുടരാനുള്ള നടപടികൾ സ്വീകരിച്ചും ജോലി ചെയ്യാനാവാതെ അവശതയുള്ളതിനാലും മറ്റും മുൻകാലങ്ങളിൽ ഓഫീസ് ഡ്യൂട്ടിയിലേക്ക് മാറ്റം നൽകിയവരെ ഉപദ്രവിക്കാനും ഉള്ള നീക്കങ്ങളാണ് നടക്കുന്നത്. ഇതോടെ തച്ചങ്കരിയുടെ നിർദ്ദേശം ഈ അവശത അനുഭവിക്കുന്നവരെ ദ്രോഹിക്കുന്നതാണെന്ന് വരുത്താനും അതുവഴി എംഡിയുടെ തീരുമാനത്തിനെതിരെ ജീവനക്കാർക്ക് പ്രതിഷേധമുണ്ടാക്കുന്ന നില സൃഷ്ടിക്കാനുമാണ് ശ്രമം തുടങ്ങിയിട്ടുള്ളത്.\nഎംഡി ടോമിൻ ജെ തച്ചങ്കരിയാണ് ഷണ്ടിങ് ഡ്യൂട്ടിയും അദർ ഡ്യൂട്ടിയും ചെയ്യുന്നതിൽ നിന്ന് കണ്ടക്ടർമാരേയും ഡ്രൈവർമാരേയും വിലക്കിയിരുന്നു. ദിവസവും ഇരുന്നൂറോളം സർവീസുകൾ ജീവനക്കാരുടെ കുറവ് മൂലം മുടങ്ങുന്ന അവസ്ഥയിലാണ് ഇങ്ങനെ ഒരു തീരുമാനം ഉണ്ടായത്. ഷണ്ടിങ് ജോലികൾ ഇനി മുതൽ മെക്കാനിക്കൽ ജീവനക്കാർ എടുക്കണമെന്നും ഡ്രൈവിങ് അറിയുന്നവർ ഹെവിവെഹിക്കിൾ ലൈസൻസ് എടുക്കണമെന്നും എംഡി നിർദ്ദേശിക്കുകയും ചെയ്തിരുന്നു. ഇതിന്റെ പുറമെ അദർഡ്യൂട്ടി ചെയ്യുന്ന മറ്റു ജീവനക്കാരെ അവർ പിഎസ് സി വഴി നിയമനം നേടിയ തസ്തികയിലേക്ക് തന്നെ തിരിച്ചെത്തിക്കാൻ ലിസ്റ്റ് ആവശ്യപ്പെട്ടിരിക്കുകയുമാണ്.\nഇതിന്റെ മറവിലാണ് ആദ്യഘട്ടത്തിൽ അവശത അനുഭവിക്കുന്നതുമൂലം അദർഡ്യൂട്ടിക്ക് അപേക്ഷ നൽകി അങ്ങനെ ജോലിചെയ്യുന്നവരെ ഉപദ്രവിക്കാൻ നീക്കം നടത്തുന്നത്. അതേസമയം, ചീഫ് ഓഫീസിൽ തന്നെ ഇത്തരത്തിൽ സ്വാധീനം ഉപയോഗിച്ചും യൂണിയൻ നോമിനികളായും പ്രവർത്തിക്കുന്നവരെ സംരക്ഷിക്കാനും ശ്രമം സജീവമായി. ആദ്യഘട്ടത്തിൽ രോഗബാധയും അവശതയും ഉള്ളവരെ മാറ്റാൻ നോക്കിയാൽ അത് ജീവനക്കാർക്കിടയിൽ പ്രതിഷേധത്തിന് കാരണമാകും. ഇതോടെ അദർഡ്യൂട്ടിക്കാരെ മാറ്റുന്ന നീക്കം ഉപേക്ഷിക്കേണ്ടിയുംവരും. മുൻകാലങ്ങളിലും ഇതേ തന്ത്രം പയറ്റിയിരുന്നു. അതിന്റെ തനിയാവർത്തനമാണ് ഇപ്പോഴും നടക്കുന്നതെന്നാണ് മറുനാടന് ലഭിക്കുന്ന വിവരം.\nസ്വാധീനത്തിന്റെ ബലത്തിൽ വർഷങ്ങളായി ചീഫ് ഓഫീസിൽ കസേരയുറപ്പിച്ച കണ്ടക്ടർമാരും ഡ്രൈവർമാരും നിരവധിയാണ്. ലീഗൽ സെക്ഷനിൽ നിയമനം കിട്ടാൻ നിയമബിരുദം വേണം. എന്നാൽ കറസ്പോണ്ടൻസ് കോഴ്സ് വഴിയും മറ്റും നിയമബിരുദങ്ങൾ നേടിയാണ് പലരും കണ്ടക്ടറായും മറ്റും കയറിയ ശേഷം ഇത്തരത്തിൽ നിയമനം ഒപ്പിച്ച് ഓഫീസുകളിൽ പ്രവർത്തിക്കുന്നത്. നേരിട്ട് എൽഎൽബി പഠിച്ചവരെ നിയമിക്കേണ്ട ത്സ്തികകളിലാണ് ഇവർ കയറിക്കൂടിയിട്ടുള്ളതെന്നാണ് ആക്ഷേപം.\nകെഎസ്ആർടിസി നന്നാവണമെന്ന് ആഗ്രഹിക്കുന്നവരാണ് ഇതിൽ ജോലിചെയ്യുന്ന ഭൂരിഭാഗംവരുന്ന കണ്ടക്ടർമാരും ഡ്രൈവർമാരും ഉൾപ്പെടെയുള്ള ജീവനക്കാർ. എന്നാൽ ഇതിന് വിലങ്ങുതടിയായി നിൽക്കുന്നത് കേവലം ഇരുന്നൂറിൽ താഴെമാത്രം വരുന്ന ജീവനക്കാരാണ്. അധിക ശമ്പളം പോലും ഇല്ലാതെ പല ഡിപ്പോകളുടേയും ചുമതലകൾ വഹിക്കുന്ന കണ്ടക്ടമാർ ഉണ്ട്. എന്നാൽ സൂപ്രണ്ട് തലംതൊട്ട് മേലോട്ട് പ്രവർത്തിക്കുന്ന പലരും ഈ ചുമതലകൾ ഏറ്റെടുക്കാതെ യൂണിയൻ പ്രവർത്തനങ്ങളുമായി തന്നിഷ്ടപ്രകാരം പ്രവർത്തിക്കുന്നു.\nഇവരാണ് യഥാർത്ഥത്തിൽ കെഎസ്ആർടിസി മെച്ചപ്പെടാതിരിക്കാൻ ചരടുവലികൾ നടത്തുന്നതെന്നാണ് ജീവനക്കാർ തന്നെ പറയുന്നത്. സ്വാധീനംവച്ചും മറ്റും വേണ്ടപ്പെട്ട സ്ഥലത്ത് നിയമനം ഉറപ്പാക്കിയും ജീവനക്കാരെ ദ്രോഹിക്കുന്നതിന് ഉൾപ്പെടെ കൂട്ടുനിന്നും വിരട്ടി കാര്യം സാധിച്ചുവരുന്ന ഈ താപ്പാനകൾക്ക് നേരെ ഇപ്പോൾ നടപടിയുണ്ടാകുമോ എന്ന ചോദ്യമാണ് തച്ചങ്കരി ചുമതലയേറ്റതിന് പിന്നാലെ ഉയരുന്നതും. അങ്ങനെ നടന്നാൽ കോർപ്പറേഷൻ രക്ഷപ്പെടാൻ സാധ്യത തെളിയുമെന്ന് കോർപ്പറേഷനിൽ ഉള്ളവർ തന്നെ വ്യക്തമാക്കുന്നു. എന്നും കോർപ്പറേഷന് ബാധ്യതയായി മാറുന്ന ഈ ഉദ്യോഗസ്ഥ ലോബിതന്നെയാണ് ഇപ്പോഴും തച്ചങ്കരിയുടെ നീക്കങ്ങൾ അട്ടിമറിക്കാനുള്ള നീക്കവുമായി രംഗത്തുള്ളത്.


bindu krishna | ഓച്ചിറയിൽ തട്ടിക്കൊണ്ടു പോയ പെൺകുട്ടിയുടെ മാതാപിതാക്കൾക്ക് ഒപ്പമുള്ള ചിത്രം എടുത്ത് ഫെയ്‌സ് ബുക്കിൽ ഇട്ടു; ഡിസിസി അധ്യക്ഷയ്‌ക്കെതിരെ പോക്‌സോ കേസെടുത്ത് പൊലീസ്; ഡിസിസി പ്രസിഡന്റ് പോലും പോക്‌സോ കേസിൽ പ്രതിയെന്ന ആരോപണവുമായി സിപിഎമ്മുകാർ രംഗത്ത്; ബിന്ദുകൃഷ്ണ പുലിവാല് പിടിച്ചത് ഇങ്ങനെ - MarunadanMalayali.com\nMarch 24, 2019 | 08:50 AM IST | Permalink\nകൊല്ലം : ഡി.സി.സി.പ്രസിഡന്റ് ബിന്ദുകൃഷ്ണയ്ക്കെതിരെ പോക്‌സോ നിയമപ്രകാരം കേസ്. ഓച്ചിറയിൽ പ്രായപൂർത്തിയാകാത്ത പെൺകുട്ടിയെ തട്ടിക്കൊണ്ടുപോയ സംഭവത്തെത്തുടർന്ന് അവിടെയെത്തി കുട്ടിയുടെ മാതാപിതാക്കൾക്കൊപ്പം ചിത്രമെടുത്ത് ഫേസ്‌ബുക്കിൽ ഇട്ടതിനാണ് ബിന്ദുവിനെ ഒന്നാം പ്രതിയാക്കി കേസെടുത്തത്. പോക്‌സോ കേസിലെ ഇരയുടെ വിവരങ്ങൾ പുറത്തു വരുന്നതൊന്നും കൊടുക്കാൻ പാടില്ലെന്നാണ് നിയമം. ഇരയുടെ സൂചനകൾ പോലും ചർച്ചയാക്കുന്നത് കുറ്റകരമാണ്. ഈ സാഹചര്യത്തിലാണ് കേസ്. പോക്‌സോ കേസ് ആയതുകൊണ്ട് തന്നെ ബിന്ദു കൃഷ്ണയ്ക്ക് അറസ്റ്റ് ഒഴിവാക്കാൻ മുൻകൂർ ജാമ്യം എടുക്കേണ്ടി വരും.\n'മനുഷ്യമനസാക്ഷിക്ക് മുന്നിൽ പിണറായി വിജയൻ ഇപ്പോഴും കൊലയാളി തന്നെ; ഗർഭസ്ഥ ശിശുക്കളെയും പട്ടിണി കിടക്കുന്ന ആദിവാസികളെയും ചവിട്ടി കൊല്ലുന്ന നാടായി കേരളം മാറി'; കൊലപാതകം സിപിഎമ്മിന്റെ മുഖ്യ അജണ്ടയായിരിക്കുകയാണെന്ന് ബിന്ദുകൃഷ്ണ\nഓച്ചിറ സംഭവത്തിൽ പെൺകുട്ടിയെയും പ്രതിയേയും ഓച്ചിറ സ്റ്റേഷനിലെത്തിച്ചു; പിടികൂടിയത് മുംബൈയിൽ നിന്നും\nപുനലൂർ 1987, ചടയമംഗലം 750, ചാത്തന്നൂർ 1500, കുണ്ടറ 9370, ഇരവിപുരം 12622, കൊല്ലം 17500, ചവറ 19000; ആകെ കിട്ടുക 62,729 വോട്ടിന്റെ ഭൂരിപക്ഷം; കൊല്ലത്തെ പ്രേമചന്ദ്രന്റെ വിജയം കിറുകൃത്യമായി യിഡിഎഫ് പ്രവചിച്ചത് ചർച്ചയാക്കി സോഷ്യൽ മീഡിയ; എല്ലാം ആർ എസ് പിയുടെ ഷാഡോ ടീമിന്റെ മികവെന്ന് കളിയാക്കലും; യുഡിഎഫിന്റെ ബൂത്തുതല കണക്കെടുപ്പ് ചർച്ചയാകുമ്പോൾ\nപെൺകുട്ടിയെ തിരിച്ചറിയാൻ ഇടവരുന്നവിധം ചിത്രമോ പേരോ ഷെയർ ചെയ്യരുതെന്ന് നിയമമുണ്ട്. ഇതു ലംഘിച്ചതിനാണ് പോക്‌സോ നിയമപ്രകാരം ശനിയാഴ്ച രാത്രി പത്തുമണിയോടെ ഓച്ചിറ പൊലീസ് കേസെടുത്തത്. സിപിഎമ്മാണ് ഈ വിഷയം ചർച്ചയാക്കിയത്. ലോക്‌സഭാ തെരഞ്ഞെടുപ്പ് കാലത്ത് ബിന്ദു കൃഷ്ണയേയും കോൺഗ്രസിനേയും പ്രതിക്കൂട്ടിൽ നിർത്തനാണ് ഇതിലൂട ശ്രമിക്കുന്നത്. ഓച്ചിറയിൽ പെൺകുട്ടിയെ തട്ടിക്കൊണ്ട് പോയത് സിപിഐ ബ്രാഞ്ച് സെക്രട്ടറിയുടെ മകനാണ്. ഈ കേസിൽ ഇനിയും പ്രതിയേയും കുട്ടിയേയും കണ്ടെത്താൻ പൊലീസിന് കഴിഞ്ഞിട്ടില്ല. ഇത് ശക്തമായി കോൺഗ്രസ് പ്രചരണ ആയുധവുമാക്കി. ഇതിനിടെയാണ് ബിന്ദു കൃഷ്ണയെ കുടുക്കി പൊലീസ് കേസെടുക്കുന്നത്.\nവ്യാപകപരാതി വന്നതിനെത്തുടർന്ന് ബിന്ദുകൃഷ്ണ ഫേസ്‌ബുക്ക് പോസ്റ്റ് പിൻവലിച്ചിരുന്നു. ഈ പോസ്റ്റ് ഷെയർ ചെയ്തവർക്കെതിരേ അന്വേഷണം ആരംഭിച്ചതായും പൊലീസ് പറഞ്ഞു. ഇവർക്കെതിരേയും നടപടിയെടുക്കാൻ നിയമമുണ്ട്. ഇതിലൂടെ ഒട്ടേറെ കോൺഗ്രസുകാരെ പോക്‌സോ കേസിൽ പ്രതിയാക്കാമെന്നാണ് പൊലീസ് കരുതുന്നത്. അതുകൊണ്ട് തന്നെ കരുതലോടെ അന്വേഷണം നടത്തുകയാണ് പൊലീസ്. കേസ് രാഷ്ട്രീയ പ്രേരിതമാണെന്നാണ് കോൺഗ്രസിന്റെ ആരോപണം. കേസിൽ ബിന്ദു കൃഷ്ണ മുൻകൂർ ജാമ്യത്തിനും ശ്രമിച്ചേക്കും. പ്രതിയെ പിടികൂടാത്തതിൽ പ്രതിഷേധിച്ച് പെൺകുട്ടിയുടെ വീടിന് മുന്നിൽ ബിന്ദു കൃഷ്ണ നടത്തിവന്ന ഉപവാസസമരം നടത്തിയിരുന്നു. ഇതോടെയാണ് വിഷയം ചർച്ചയായത്. രമേശ് ചെന്നിത്തല, ഉമ്മൻ ചാണ്ടി, സുരേഷ് ഗോപി അടക്കമുള്ളവർ സ്ഥലത്ത് എത്തുകയും ചെയ്തിരുന്നു.\nഅതിനിടെ പ്രായപൂർത്തിയാകാത്ത നാടോടിപ്പെൺകുട്ടിയെ തട്ടിക്കൊണ്ടുപോയ കേസിൽ അന്വേഷണം മഹാരാഷ്ട്രയിലേക്ക് വ്യാപിപ്പിച്ചതായി പൊലീസ് അറിയിച്ചു. ബെംഗളൂരുവിലെ അന്വേഷണത്തിൽ അവരെ കണ്ടെത്താൻ പൊലീസിന് സാധിച്ചില്ല. രാജസ്ഥാനിലുണ്ടാകുമെന്ന സൂചനയെത്തുടർന്ന് അവിടേക്ക് നടത്താനിരുന്ന അന്വേഷണമാണ് മഹാരാഷ്ട്രയിലേക്ക് വ്യാപിപ്പിച്ചത്. പെൺകുട്ടിയെ തട്ടിക്കൊണ്ടുപോയി ആറു ദിവസം പിന്നിട്ടിട്ടും കാര്യമായ വിവരങ്ങളൊന്നും ലഭിക്കാത്തത് പൊലീസിനേയും പ്രതിസന്ധിയിലാക്കി. പെൺകുട്ടിയും പ്രധാനപ്രതി മുഹമ്മദ് റോഷനും മൊബൈൽ ഫോൺ ഉപയോഗിക്കാത്തതും അന്വേഷണത്തെ കാര്യമായി ബാധിച്ചു. പ്രായപൂർത്തിയാകാത്ത ഇവർക്ക് പുറത്തുനിന്നു സംരക്ഷണം ലഭിക്കുന്നതാണ് പൊലീസിന് പിടികൊടുക്കാതെ ഒളിവിൽ കഴിയാൻ സഹായകമെന്നാണ് വിലയിരുത്തൽ.\nരാജസ്ഥാനിൽ നടത്തിയ അന്വേഷണത്തിൽ പെൺകുട്ടിയെയും മുഹമ്മദ് റോഷനെയും പൊലീസിന് കണ്ടെത്താനായിരുന്നില്ല. ഈ സാഹചര്യത്തിലാണ് അന്വേഷണം മഹാരാഷ്ട്രയിലേക്ക് വ്യാപിപ്പിക്കാൻ അന്വേഷസംഘത്തിന് ഉന്നതപൊലീസ് നിർദ്ദേശം ലഭിച്ചത്. കഴിഞ്ഞ തിങ്കളാഴ്ച രാത്രി വീട്ടിൽ അതിക്രമിച്ച് കയറിയ സംഘം പതിനഞ്ചുകാരിയായ മകളെ തട്ടിക്കൊണ്ടുപോയെന്നായിരുന്നു പിതാവിന്റെ പരാതി. ഓച്ചിറ സ്വദേശികളായ മുഹമ്മദ് റോഷനും മറ്റ് മൂന്നുസുഹൃത്തുക്കൾക്കുമെതിരെ രാജസ്ഥാൻ സ്വദേശികളായ കുടുംബം നൽകിയ പരാതിയിൽ മൂന്നുപേരെ പൊലീസ് അറസ്റ്റ് ചെയ്തു. എന്നാൽ പെൺകുട്ടിയുമായി അടുപ്പമുണ്ടായിരുന്ന മുഹമ്മദ് റോഷനെയും പെൺകുട്ടിയെയും പൊലീസിന് കണ്ടെത്താനായില്ല. പിടിയിലായ പ്രതികൾ നൽകിയ വിവരത്തിന്റെ അടിസ്ഥാനത്തിൽ ബംഗളൂരുവും പിന്നീട് രാജസ്ഥാൻ കേന്ദ്രീകരിച്ചും പൊലീസ് അന്വേഷണം നടത്തി.\nരാജസ്ഥാൻ സ്വദേശിനിയായ പെൺകുട്ടിയുടെ ബന്ധുക്കളെ കേന്ദ്രീകരിച്ച് അന്വേഷണം നടത്തിയെങ്കിലും ഫലമുണ്ടായില്ല. ഈ സാഹചര്യത്തിലാണ് രാജസ്ഥാനിലുള്ള പൊലീസ് സംഘത്തിന് മഹാരാഷ്ട്രയിലേക്ക് അന്വേഷണം വ്യാപിപ്പിക്കാൻ നിർദ്ദേശമെത്തിയത്. അതേസമയം സംഭവത്തിൽ പൊലീസ് വേണ്ടത്ര ജാഗ്രത പാലിച്ചില്ലെന്ന് പെൺകുട്ടിയുടെ വീട് സന്ദർശിച്ച മുൻ മുഖ്യമന്ത്രി ഉമ്മൻ ചാണ്ടി ആരോപിച്ചു.


തവസിക്ക് സഹായ ഹസ്തവുമായി വിജയ് സേതുപതിയും ശിവകാര്‍ത്തികേയനും - OMF Media Live\nCelebrities Celebrity News തവസിക്ക് സഹായ ഹസ്തവുമായി വിജയ് സേതുപതിയും ശിവകാര്‍ത്തികേയനും\nക്യാൻസർ ബാധിച്ച് അവശനിലയിൽ കഴിയുന്ന നടന് തവസിക്ക് സഹായ ഹസ്തവുമായി നടന്മാരായ വിജയ് സേതുപതിയും ശിവ കാര്‍ത്തികേയനും. ഒരു ലക്ഷം രൂപയാണ് വിജയ് സേതുപതി നൽകിയിരിക്കുന്നത്. തവസിയുടെ ആശുപത്രിയിലെ ബില്ലുകല് താൻ അടയ്ക്കാമെന്ന വാഗ്ദാനം ശിവകാര്‍ത്തികേയൻ നൽകിയിട്ടുമുണ്ട്. ക്യാന്‍സര് ബാധിതനായി ഏറെ അവശനായ തവസി സാമ്പത്തിക സഹായം തേടുന്ന വീഡിയോ സോഷ്യല് മീഡിയയിലൂടെ കഴിഞ്ഞ ദിവസം വ്യാപകമായി പ്രചരിച്ചിരുന്നു. ഇതോടെയാണ് താരങ്ങള് സഹായവുമായി എത്തിയത്.\nകിഴക്ക് ചീമയിലേ ആണ് തവസി അഭിനയിച്ച ആദ്യ ചിത്രം, ഏറ്റവും ഒടുവിൽ രജികാന്ത് നായകനായെത്തുന്ന അണ്ണാത്തേയിലും തവസി അഭിനയിച്ചിട്ടുണ്ട്. വരുത്തപ്പടാത വാലിഭര് സംഘം എന്ന ചിത്രത്തിലൂടെ തമിഴ് സിനിമാ ലോകത്ത് ഏറെ ശ്രദ്ധേയനായത്. മൂന്ന് പതിറ്റാണ്ടിലേറെയായി സിനിമാ ലോകത്തുണ്ട് അദ്ദേഹം.\nകഴിഞ്ഞ ദിവസം തമിഴ് നാട്ടിലെ എംഎൽഎയായ ശരവണൻ വീട്ടിലെത്തി അദ്ദേഹത്തെ ആശുപത്രിയലെത്തിച്ച് തുടര് ചികിത്സ ഏറ്റെടുത്തിരുന്നു. തന്‍റെ സഹപ്രവര്‍ത്തകരോടും ആരാധകരോടും സഹായം അഭ്യർഥിച്ചുകൊണ്ടുള്ള തവസിയുടെ വീഡിയോ സോഷ്യൽ മീഡിയയിൽ പ്രചരിക്കുന്നുണ്ട്.\nPrevious articleനല്ലോണം സോപ്പിട്ട് പതപ്പിച്ച് ഒരു ഫോട്ടോഷൂട്ട്; രസ്ന പവിത്രന്റെ ബാത്ത് ടബ് ഫോട്ടോഷൂട്ട് വൈറല്\nNext articleമേക്കപ്പ് ഇട്ട സ്ഥിതിയ്ക്ക് ഇനി അഭിനയിച്ചേക്കാം; പിന്നെ ഒറ്റയ്ക്കല്ല, ചുറ്റുമുള്ളവരൊക്കെ ഇതിലും വല്യ ഓട്ടത്തിലാണെന്ന് ഓർക്കുമ്പോൾ ചെറിയൊരു ആശ്വാസം!


ആദിവാസി കുട്ടികൾക്കായി ഒന്നാണ് നമ്മൾ പദ്ധതിക്ക് ജില്ലയിൽ തുടക്കമാകുന്നു : Deepika.com Nattu Visesham\nSunday, June 13, 2021 12:19 AM IST\nതൊടുപുഴ: ആദിവാസി മേഖലകളിൽ കഴിയുന്ന കുട്ടികളുടെ വിദ്യാഭ്യാസ പുരോഗതി ലക്ഷ്യമിടുന്ന ഒന്നാണ് നമ്മൾ പദ്ധതിക്ക് ജില്ലയിൽ തുടക്കമാകുന്നു. ഒരു കുട്ടിക്കും പഠനം നഷ്ടമാകരുത് എന്ന ലക്ഷ്യത്തോടെ പാർശ്വവൽകൃത സമൂഹത്തിന്‍റെ ഉന്നമനത്തിനായി എസ്എസ്കെ നടപ്പിലാക്കുന്ന പദ്ധതിയാണിത്.\nജില്ലയിൽ 2,500 കുട്ടികൾക്ക് ഇതിന്‍റെ പ്രയോജനം ലഭിക്കുമെന്നാണ് വിലയിരുത്തൽ. ജില്ലാതല ഉദ്ഘാടനം 15-ന് വൈകുന്നേരം മന്ത്രി റോഷി അഗസ്റ്റിൻ ഓണ്‍ലൈനായി നിർവഹിക്കും.\nകോവിഡ് രണ്ടാം തരംഗത്തിന്‍റെ പശ്ചാത്തലത്തിൽ ഈ അധ്യയന വർഷവും വീടുകളിൽ തന്നെയാണ് ഓണ്‍ലൈൻ പഠനം നടക്കുന്നത്. എന്നാൽ പല ആദിവാസി മേഖലകളിലും നെറ്റുവർക്ക് പ്രശ്നങ്ങളും ഓണ്‍ലൈൻ പഠന സാമഗ്രികളുടെ അഭാവവും പ്രതിസന്ധി സൃഷ്ടിക്കുന്നുണ്ട്. ഇവിടങ്ങളിൽ പൊതു പഠനകേന്ദ്രങ്ങൾ ഒരുക്കി പഠനസൗകര്യം ഉറപ്പാക്കാനാണ് വിദ്യാഭ്യാസ വകുപ്പിന്‍റെ തീരുമാനം. ഈ സാഹചര്യത്തിൽ കുട്ടികളെ ക്ലാസുകളിലേക്ക് ആകർഷിക്കുകയും കൊഴിഞ്ഞുപോക്ക് ഇല്ലാതാക്കുകയുമാണ് പദ്ധതിയിലൂടെ ലക്ഷ്യമിടുന്നത്.\nപല ഉൗരുകളിലെയും കുട്ടികളെ ഒരുമിച്ച് ഒരു ഓണ്‍ലൈൻ പ്ലാറ്റ്ഫോമിലെത്തിച്ച് പാഠഭാഗങ്ങൾക്കപ്പുറം ഇവരുടെ തനത് കലകൾ, കഥകൾ, പാട്ട്, നാടകം, സാഹിത്യം, സാങ്കേതിക വിദ്യ എന്നിവ ഉൾപ്പെടുത്തിയ പരിപാടികളും വിദഗ്ധരുമായുള്ള ആശയവിനിമയവും പദ്ധതിയുടെ ഭാഗമായി നടക്കും. ഇടുക്കി, വയനാട്, എറണാകുളം ജില്ലകളിലാണ് ആദ്യഘട്ടത്തിൽ പദ്ധതി നടപ്പിലാക്കുന്നത്. ഒന്നുമുതൽ നാലുവരെ ക്ലാസുകളിലെ കുട്ടികൾക്കായി ആഴ്ചയിൽ രണ്ടുമണിക്കൂറാണ് പരിപാടി.